

ZADÁVANIE NADLIMITNEJ ZÁKAZKY

verejnou súťažou podľa § 66 ods. 7 písm. b)

**zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

SÚŤAŽNÉ PODKLADY

PREDMET ZÁKAZKY:

**„Výkon servisnej činnosti a opráv technologického vybavenia diaľnic v úsekoch Ilava - Sverepec, Sverepec - Vrtižer, Vrtižer - Hričovské Podhradie a D3 Hrič. Podhradie - Žilina Strážov“**

DRUH ZÁKAZKY: POSKYTNUTIE SLUŽBY

12/2024

**Obsah súťažných podkladov**

[A.1 POKYNY PRE záujemcov/UCHÁDZAČOV](#_Toc184642906)

[Časť I.](#_Toc184642907)

[Všeobecné informácie](#_Toc184642908)

[1 Identifikácia verejného obstarávateľa](#_Toc184642909)

[2 Predmet zákazky](#_Toc184642910)

[3 Rozdelenie predmetu zákazky](#_Toc184642911)

[4 Variantné riešenie](#_Toc184642912)

[5 Miesto a termín plnenia predmetu zákazky](#_Toc184642913)

[6 Zdroj finančných prostriedkov](#_Toc184642914)

[7 Typ zmluvy](#_Toc184642915)

[8 Lehota viazanosti ponuky](#_Toc184642916)

[Časť II.](#_Toc184642917)

[Komunikácia a vysvetľovanie](#_Toc184642918)

[9 Komunikácia medzi verejným obstarávateľom a záujemcami/uchádzačmi](#_Toc184642919)

[10 Vysvetlenie informácií](#_Toc184642920)

[11 Obhliadka miesta plnenia predmetu zákazky](#_Toc184642921)

[Časť III.](#_Toc184642922)

[Príprava ponuky](#_Toc184642923)

[12 Forma a spôsob predkladania ponuky](#_Toc184642924)

[13 Jazyk ponuky](#_Toc184642925)

[14 Mena a ceny uvádzané v ponuke](#_Toc184642926)

[15 Zábezpeka](#_Toc184642927)

[16 Obsah ponuky](#_Toc184642928)

[17 Náklady na prípravu ponuky](#_Toc184642929)

[Časť IV.](#_Toc184642930)

[Predkladanie ponuky](#_Toc184642931)

[18 Predloženie ponuky](#_Toc184642932)

[19 Registrácia a autentifikácia uchádzača](#_Toc184642933)

[20 Lehota na predkladanie ponuky](#_Toc184642934)

[21 Doplnenie, zmena a odvolanie ponuky](#_Toc184642935)

[Časť V.](#_Toc184642936)

[Otváranie a vyhodnotenie ponúk](#_Toc184642937)

[22 Otváranie ponúk (on-line sprístupnenie)](#_Toc184642938)

[23 Preskúmanie ponúk](#_Toc184642939)

[24 Dôvernosť procesu verejného obstarávania](#_Toc184642940)

[25 Vyhodnocovanie ponúk](#_Toc184642941)

[26 Vyhodnotenie splnenia podmienok účasti uchádzačov](#_Toc184642942)

[27 Využitie subdodávateľov](#_Toc184642943)

[28 Oprava chýb](#_Toc184642944)

[Časť VI.](#_Toc184642945)

[Prijatie ponuky](#_Toc184642946)

[29 Informácie o výsledku vyhodnotenia ponúk](#_Toc184642947)

[30 Uzavretie Dohody](#_Toc184642948)

[31 Zrušenie verejného obstarávania](#_Toc184642949)

[A.2 KritériÁ na hodnotenie ponúk a PRAVIDLÁ ich uplatnenia](#_Toc184642950)

[1. Určenie kritéria:](#_Toc184642951)

[B.1 Opis PREDMETU ZÁKAZKY](#_Toc184642952)

[Technologické vybavenie pozostáva z nasledovných objektov:](#_Toc184642953)

[B.2 SPÔSOB URČENIA CENY](#_Toc184642954)

**PRÍLOHY K SÚŤAŽNÝM PODKLADOM**

Príloha č. 1 k časti A.1 - Všeobecné informácie o uchádzačovi

Príloha č. 2 k časti A.1 - Čestné vyhlásenie podľa Článku 5k Nariadenia rady (EÚ) č. 833/2014 z 31. júla 2014

Príloha č. 1 k časti A.2 - Návrh na plnenie kritéria (zároveň ako príloha č. 1 Rámcovej dohody)

Príloha č. 1 k časti A.3 - Jednotný európsky dokument

Príloha č. 2 k časti A.3 - Čestné vyhlásenie k preukázaniu § 32 ods. 1 písm. a) v spojení s ods. 7 ZVO

Príloha č. 3 k časti A.3 - Zoznam Kľúčových expertov (zároveň ako príloha č. 15 Rámcovej dohody)

Príloha č. 4 k časti A.3 - Profesijný životopis

Príloha č. 5 k časti A.3 - Referenčný list

Príloha č. 1 k časti B.1 - Zoznam osôb zodpovedných za poskytnutie služby (zároveň ako príloha č. 14 Rámcovej dohody)

Príloha č. 2 k časti B.1 - Zoznam subdodávateľov a podiel subdodávok (zároveň ako príloha č. 10 Rámcovej dohody)

Príloha č. 1 k časti B.2 - Cena za servis a údržbu technologického vybavenia diaľnice v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3 Hrič. Podhradie - Žilina Strážov (zároveň príloha č. 2 k Rámcovej dohode)

Príloha č. 2 k časti B.2 - Sumár ceny za servis a údržbu D1 a D3 (zároveň príloha č. 3 k Rámcovej dohode)

Príloha č. 3 k časti B.2 - Zoznam náhradných dielov pre technologické vybavenie diaľnice v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3 Hrič. Podhradie - Žilina Strážov (zároveň príloha č. 4 k Rámcovej dohode)

Príloha č. 4 k časti B.2 - Cena za opravy technologického vybavenia diaľnice v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3 Hrič. Podhradie - Žilina Strážov (hodinová sadzba) (zároveň príloha č. 5 k Rámcovej dohode)

Príloha č. 5 k časti B.2 - Rekapitulácia (zároveň príloha č. 6 k Rámcovej dohode)

Príloha č. 1 k časti B.3 - Vzor tlačiva „Protokol o vade alebo poruche“ (zároveň Príloha č. 7 k Rámcovej dohode)

Príloha č. 2 k časti B.3 - Minimálne požiadavky na vytvorenie cenovej ponuky na opravu technologického zariadenia (zároveň príloha č. 8 k Rámcovej dohode)

Príloha č. 3 k časti B.3 - Minimálne požiadavky na obsah servisného denníka (zároveň príloha č. 9 k Rámcovej dohode)

Príloha č. 4 k časti B.3 - Opis predmetu zákazky (zároveň príloha č. 11 k Rámcovej dohode)

Príloha č. 5 k časti B.3 - Dohoda o mlčanlivosti (zároveň príloha č. 12 k Rámcovej dohode)

Príloha č. 6 k časti B.3 - Zoznam osôb oprávnených rokovať vo veciach technických (zároveň príloha č. 13 k Rámcovej dohode)

Príloha č. 7 k časti B.3 - Zmluva o zabezpečení plnenia bezpečnostných opatrení a notifikačných povinností (zároveň príloha č. 16 k Rámcovej dohode)

# A.1 POKYNY PRE záujemcov/UCHÁDZAČOV

## Časť I.

## Všeobecné informácie

### Identifikácia verejného obstarávateľa

Názov organizácie: Národná diaľničná spoločnosť, a. s.

Sídlo organizácie: Dúbravská cesta 14, 841 04 Bratislava

Právna forma: akciová spoločnosť

Zápis v Obchodnom registri: Okresný register Mestského súdu Bratislava III., Oddiel: Sa, vložka č. 3518/B

Štatutárny orgán: predstavenstvo zastúpené:

Ing. Filip Macháček, predseda predstavenstva a generálny riaditeľ

PhDr. Rastislav Droppa, podpredseda predstavenstva

IČO: 35 919 001

IČ DPH: SK 2021937775

Bankové spojenie: Štátna pokladnica

IBAN: SK95 8180 0000 0070 0069 4593

BIC/SWIFT: SPSRSKBA

Internetová adresa organizácie (URL): [www.ndsas.sk](http://www.ndsas.sk)

Profil verejného obstarávateľa: <https://www.uvo.gov.sk/vyhladavanie/vyhladavanie-profilov/detail/9127>

Kontaktná osoba: Ing. Katarína Andraščíková

Telefón: +421 2 5831 1580

E-mail: [katarina.andrascikova@ndsas.sk](mailto:katarina.andrascikova@ndsas.sk)

### Predmet zákazky

* 1. Predmet zákazky je v súlade s § 3 ods. 4 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon“ alebo „zákon o verejnom obstarávaní“) zákazka na **poskytnutie služby** s predmetom podrobne vymedzeným v týchto súťažných podkladoch (ďalej len „týchto SP“ alebo „SP“).
  2. Názov predmetu zákazky:

**„Výkon servisnej činnosti a opráv technologického vybavenia diaľnic v úsekoch D1 Ilava - Sverepec, Sverepec - Vrtižer, Vrtižer - Hričovské Podhradie a D3 Hrič. Podhradie - Žilina Strážov“**

* 1. Stručný opis predmetu zákazky:

Predmetom zákazky je poskytnutie služby, a to vykonávanie servisnej činnosti (údržby a technických prehliadok) a opráv technologického vybavenia diaľnice v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3 Hrič. Podhradie - Žilina Strážov.

Podrobné vymedzenie predmetu zákazky tvorí časť B.1 Opis predmetu zákazky týchto SP.

* 1. Postup vo verejnom obstarávaní: **verejná súťaž podľa § 66 ods. 7 písm. b) Zákona**.
  2. Číselný kód pre hlavný predmet a doplňujúce predmety z Hlavného slovníka Spoločného slovníka obstarávania, prípadne alfanumerický kód z Doplnkového slovníka Spoločného slovníka obstarávania (CPV/SSO):

50.23.22.00-2 Údržba dopravných návestí

50.31.23.00-8 Údržba a opravy zariadení dátových sietí

50.31.26.00-1 Údržba a opravy zariadení informačných technológií

50.33.00.00-7 Údržba telekomunikačných zariadení

50.33.44.00-9 Údržba komunikačných sústav

50.34.30.00-1 Opravy a údržba videozariadení

50.34.40.00-8 Opravy a údržba optických zariadení

50.41.32.00-5 Opravy a údržba protipožiarnych zariadení

50.53.20.00-3 Opravy a údržba elektrických strojov, prístrojov a súvisiaceho vybavenia

* 1. Celková predpokladaná hodnota zákazky: **1 631 972,23 EUR bez DPH**

**(slovom: jeden milión šesťstotridsaťjedentisícdeväťstosedemdesiatdva eur a 23 centov)**

### Rozdelenie predmetu zákazky

* 1. Verejný obstarávateľ nepovoľuje rozdelenie predmetu zákazky na časti.
  2. Odôvodnenie nerozdelenia predmetu zákazky:

Verejný obstarávateľ odôvodňuje nerozdelenie zákazky na časti tým, že pred vyhlásením postupu zadávania zákazky dôkladne zvážil a vzal do úvahy všetky skutočnosti, ktoré sa týkajú vhodnosti, resp. nevhodnosti rozdelenia predmetnej zákazky na časti. Z prieskumu trhu vykonaného verejným obstarávateľom vyplynulo, že na relevantnom trhu v čase vyhlásenia verejného obstarávania existuje viacero subjektov, ktoré dokážu dodať tovar požadovaný verejným obstarávateľom za aktuálne nastavených súťažných podkladov, resp. určených podmienok účasti. Na základe tejto skutočnosti je možné zabezpečiť dostatočnú hospodársku súťaž, pričom nerozdelenie predmetu zákazky na časti nespôsobuje obmedzenie hospodárskej súťaže, resp. diskrimináciu hospodárskych subjektov.

3.3 Uchádzač predloží ponuku na celý predmet zákazky.

### Variantné riešenie

* 1. Uchádzačom sa neumožňuje predložiť variantné riešenie.
  2. Ak súčasťou ponuky bude aj variantné riešenie, nebude takéto variantné riešenie zaradené do vyhodnotenia ponúk a bude sa naň hľadieť, akoby nebolo predložené.

### Miesto a termín plnenia predmetu zákazky

* 1. Miesto plnenia predmetu zákazky:

Diaľnica D1 Ilava - Sverepec, Sverepec - Vrtižer, Vrtižer - Hričovské Podhradie a D3 Hrič. Podhradie - Žilina Strážov a lokálne operátorské pracovisko v správe a údržbe SSÚD 5 Považská Bystrica.

5.2 Termín poskytnutia služby:

Rámcová dohoda je uzavretá na obdobie 48 mesiacov odo dňa nadobudnutia jej účinnosti alebo do vyčerpania sumy, prijatú v ponuke úspešného uchádzača, podľa tohto, ktorá skutočnosť nastane skôr.

* 1. Podrobné vymedzenie miesta plnenia a predpokladaného termínu plnenia predmetu zákazky je v časti B.1 Opis predmetu zákazky a časti B.3 Obchodné podmienky plnenia predmetu zákazky, ktoré sú neoddeliteľnou súčasťou týchto SP.

### Zdroj finančných prostriedkov

* 1. Predmet zákazky bude financovaný z vlastných zdrojov verejného obstarávateľa.
  2. Verejný obstarávateľ neposkytuje zálohy ani preddavky na plnenie Rámcovej dohody.

### Typ zmluvy

* 1. Výsledok postupu verejného obstarávania: uzavretie Rámcovej dohody podľa § 83 Zákona a § 269 ods. 2 Zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) s primeraným použitím § 536 Obchodného zákonníka (ďalej len „Dohoda“).
  2. Vymedzenie zmluvných podmienok na plnenie predmetu zákazky tvorí časť B.3 Obchodné podmienky plnenia predmetu zákazky, ktorá je neoddeliteľnou súčasťou týchto SP.

### Lehota viazanosti ponuky

* 1. Uchádzač je viazaný svojou ponukou od uplynutia lehoty na predkladanie ponúk až do uplynutia lehoty viazanosti ponúk, ktorá je uvedená v Oznámení o vyhlásení verejného obstarávania (ďalej len „Oznámenie“).
  2. V prípade, ak bude podaná námietka podľa § 170 Zákona a začaté konanie o preskúmanie úkonov kontrolovaného na základe námietok podľa § 171 Zákona alebo ak bude začaté konanie o preskúmanie úkonov kontrolovaného pred uzavretím Zmluvy podľa § 169 ods. 1 Zákona a Úrad pre verejné obstarávanie (ďalej len „Úrad“) vydá rozhodnutie o predbežnom opatrení podľa § 173 ods. 11 Zákona, môže to mať podľa Zákona odkladný účinok na konanie verejného obstarávateľa. Rozhodnutím o predbežnom opatrení môže Úrad rozhodnúť, že lehoty, ktoré určil verejný obstarávateľ a lehoty verejnému obstarávateľovi, neplynú. Verejný obstarávateľ oznámi uchádzačom predĺženie lehoty viazanosti ponúk, ktorá nesmie byť dlhšia ako 12 mesiacov od uplynutia lehoty na predkladanie ponúk.
  3. Uchádzači sú svojou ponukou viazaní do uplynutia lehoty verejným obstarávateľom oznámenej, resp. primerane predĺženej lehoty viazanosti ponúk podľa bodu 8.2 časti A.1 Pokyny pre záujemcov/uchádzačov týchto SP.

## Časť II.

## Komunikácia a vysvetľovanie

### Komunikácia medzi verejným obstarávateľom a záujemcami/uchádzačmi

* 1. Komunikácia medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
  2. Komunikácia a výmena informácií medzi verejným obstarávateľom a záujemcami/uchádzačmi bude prebiehať písomne prostredníctvom elektronických prostriedkov podľa podmienok uvedených v § 20 Zákona.
  3. Verejný obstarávateľ bude na komunikáciu so záujemcami/uchádzačmi používať elektronický prostriedok, ktorým je komunikačné rozhranie systému JOSEPHINE (ďalej len „JOSEPHINE“). Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi.
  4. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
  5. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Edge,

- Mozilla Firefox verzia 13.0 a vyššia alebo

- Google Chrome.

* 1. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
  2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie SP a požiadaviek uvedených v  Oznámení, prípadné doplnenie SP, vysvetľovanie predložených ponúk, vysvetľovanie predložených dokladov, námietky a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje Zákon. Pokiaľ sa v SP vyskytujú požiadavky na predkladanie ponúk, vysvetľovanie SP a požiadaviek uvedených v Oznámení, prípadné doplnenie SP, vysvetľovanie predložených ponúk, vysvetľovanie predložených dokladov, námietky alebo akúkoľvek iná komunikácia medzi verejným obstarávateľom a záujemcami/uchádzačmi, má sa na mysli vždy použitie komunikácie prostredníctvom komunikačného rozhrania systému JOSEPHINE. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak v SP takúto skutočnosť zreteľne uvedie. Táto komunikácia sa týka i prípadov, kedy sa ponuka javí ako mimoriadne nízka ponuka. V takomto prípade komisia prostredníctvom komunikačného rozhrania systému JOSEPHINE požiada uchádzača o vysvetlenie, týkajúce sa predloženej ponuky a uchádzač musí doručiť prostredníctvom komunikačného rozhrania systému JOSEPHINE písomné odôvodnenie mimoriadne nízkej ponuky. Ak bude uchádzač alebo ponuka uchádzača z verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu a lehoty, v ktorej môže byť doručená námietka. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuka prijíma. Akákoľvek komunikácia verejného obstarávateľa či záujemcu/uchádzača s treťou osobou (treťou osobou sa rozumie subjekt odlišný od záujemcu, resp. uchádzača) v súvislosti s týmto verejným obstarávaním bude prebiehať spôsobom, ktorý stanoví Zákon a bude realizovaná mimo komunikačné rozhranie systému JOSEPHINE.
  3. Ak je odosielateľom zásielky verejný obstarávateľ, tak záujemcovi/uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
  4. Ak je odosielateľom zásielky záujemca/uchádzač, tak po prihlásení do systému JOSEPHINE môže k predmetnému obstarávaniu prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
  5. Verejný obstarávateľ odporúča záujemcom/uchádzačom, ktorí si vyhľadali obstarávania prostredníctvom profilu verejného obstarávateľa, resp. v systéme JOSEPHINE (<https://josephine.proebiz.com>), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky). Záujemci/uchádzači, ktorí odporúčanie nebudú akceptovať, sa vystavujú riziku, že im obsah informácií k predmetnej zákazke nebude doručený.
  6. Verejný obstarávateľ umožňuje neobmedzený a priamy prístup elektronickými prostriedkami k SP a k prípadným všetkým doplňujúcim podkladom. SP a prípadné vysvetlenie alebo doplnenie SP alebo vysvetlenie požiadaviek uvedených v Oznámení, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako odkaz na elektronické dokumenty v profile verejného obstarávateľa <https://www.uvo.gov.sk/vyhladavanie/vyhladavanie-profilov/detail/9127> (ďalej len „profil“) podľa § 64 ods. 3 Zákona a zároveň ako elektronické dokumenty v systéme JOSEPHINE.

### Vysvetlenie informácií

* 1. V prípade nejasností alebo potreby vysvetlenia informácií potrebných na vypracovanie ponuky a na preukázanie splnenia podmienok účasti poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať o vysvetlenie informácií k predmetnej zákazke prostredníctvom komunikačného rozhrania systému JOSEPHINE.
  2. Prípadnú žiadosť o vysvetlenie informácií potrebných na vypracovanie ponuky a na preukázanie splnenia podmienok účasti verejný obstarávateľ odporúča záujemcom doručiť prostredníctvom komunikačného rozhrania systému JOSEPHINE **„dostatočne vopred“**.
  3. Verejný obstarávateľ bezodkladne poskytne vysvetlenie informácií potrebných na vypracovanie ponuky a na preukázanie splnenia podmienok účasti všetkým záujemcom, ktorí sú mu známi v tejto zákazke, najneskôr však 6 (šesť) dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.
  4. Verejný obstarávateľ primerane predĺži lehotu na predkladanie ponúk, ak vysvetlenie informácií potrebných na vypracovanie ponuky a na preukázanie splnenia podmienok účasti nie je poskytnuté v lehote podľa bodu 10.3 časť A.1 Pokyny pre záujemcov/uchádzačov týchto SP, aj napriek tomu, že bolo vyžiadané dostatočne vopred.
  5. Verejný obstarávateľ primerane predĺži lehotu na predkladanie ponúk, ak v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.
  6. Ak si vysvetlenie informácií potrebných na vypracovanie ponuky alebo na preukázanie splnenia podmienok účasti záujemca nevyžiada dostatočne vopred alebo jeho význam je z hľadiska prípravy ponuky nepodstatný, verejný obstarávateľ nie je povinný predĺžiť lehotu na predkladanie ponúk.

### Obhliadka miesta plnenia predmetu zákazky

* 1. Verejný obstarávateľ odporúča všetkým záujemcom vykonať obhliadku miesta uskutočnenia predmetu zákazky z dôvodu získania všetkých údajov, ktoré môžu byť potrebné pre prípravu ponuky a podpísanie Dohody na predmetnú zákazku. Miesto predmetu zákazky je uvedené v bode 5.1 časť A1 Pokyny pre záujemcov/uchádzačov týchto SP a v časti B1 Opis predmetu zákazky týchto SP. Z dôvodu bezpečnosti a dodržania interných predpisov verejného obstarávateľa každý záujemca, ktorý sa chce zúčastniť obhliadky, je povinný oznámiť verejnému obstarávateľovi prostredníctvom systému JOSEPHINE najneskôr do **28. 02. 2025 do 15:00 hod**. kontaktné údaje o účastníkoch obhliadky: **meno, priezvisko, mobilný telefón a e-mail.**

Podrobnejšie inštrukcie k obhliadke, ako aj termín a miesto stretnutia bude všetkým záujemcom, ktorí potvrdia svoj záujem o obhliadku, doručený prostredníctvom systému JOSEPHINE.

Z obhliadky bude vyhotovený zápis, ktorý bude súčasťou dokumentácie z verejného obstarávania. Predmetom obhliadky je oboznámenie sa s predmetom zákazky, a teda verejný obstarávateľ v súlade s princípom transparentnosti nebude poskytovať dodatočné informácie týkajúce sa predmetu zákazky. Na obhliadke (tzn. počas obhliadky) nie je prípustné klásť otázky, ktorých predmetom by malo byť vysvetlenie súťažných podkladov alebo oznámenia o vyhlásení verejného obstarávania. Záujemca je následne až po vykonaní obhliadky oprávnený predložiť žiadosť o vysvetlenie v zmysle bodu 10 časť A.1 Pokyny pre záujemcov/uchádzačov týchto SP.

## Časť III.

## Príprava ponuky

### Forma a spôsob predkladania ponuky

* 1. Uchádzač ponuku predkladá elektronicky v zmysle § 49 ods. 1 písm. a) Zákona vložením do systému JOSEPHINE umiestnenom na webovej adrese <https://josephine.proebiz.com> za podmienok:
     1. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
     2. V predloženej ponuke prostredníctvom systému JOSEPHINE musia byť pripojené požadované doklady (odporúčaný formát je „PDF“) tak, ako je uvedené v týchto SP
     3. Ak ponuka obsahuje dôverné informácie, uchádzač ich v ponuke viditeľne označí. Uchádzačom navrhovaná cena za plnenie požadovaného predmetu zákazky bude uvedená v ponuke uchádzača spôsobom uvedeným v časti B.2 Spôsob určenia ceny týchto SP.
     4. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
  2. Dokumenty tvoriace ponuku môže uchádzač predložiť ako originály alebo kópie dokladov v elektronickej podobe s kvalifikovaným elektronickým podpisom alebo ako zaručene konvertované listiny v zmysle ustanovenia § 35 a nasl. zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov, alebo len ako skeny originálov alebo úradne overených fotokópií týchto dokumentov. Pri predkladaní bankovej záruky a poistenia záruky uchádzač postupuje podľa bodov 15.4.2 a 15.4.3 časti A.1 Pokyny pre záujemcov/uchádzačov týchto SP.
  3. Znenie obchodných podmienok, ktoré sú súčasťou týchto SP v časti B.3 Obchodné podmienky plnenia predmetu zákazky nemožno meniť, ani uvádzať výhrady, ktoré by odporovali týmto SP.

### Jazyk ponuky

* 1. Ponuky, ďalšie doklady a dokumenty vo verejnom obstarávaní sa predkladajú v štátnom jazyku Slovenskej republiky. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka Slovenskej republiky; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka Slovenskej republiky.
  2. Ak ponuku predkladá uchádzač so sídlom mimo územia Slovenskej republiky a doklad alebo dokument je vyhotovený v cudzom jazyku, predkladá sa takýto dokument spolu s jeho úradným prekladom do štátneho jazyka Slovenskej republiky, to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad v štátnom jazyku Slovenskej republiky.

### Mena a ceny uvádzané v ponuke

* 1. Uchádzačom navrhovaná zmluvná cena za plnenie požadovaného predmetu zákazky, uvedená v ponuke uchádzača, bude vyjadrená v eurách (€, alebo EUR).
  2. Cena za plnenie predmetu zákazky musí byť stanovená podľa zákona Národnej rady Slovenskej republiky č. 18/1996 Z. z. o cenách v znení neskorších predpisov (ďalej aj „zákon o cenách“), vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách.
  3. Ak je uchádzač platiteľom DPH, navrhovanú zmluvnú cenu uvedie v zložení:

14.3.1 navrhovaná zmluvná cena bez DPH

14.3.2 sadzba DPH a výška DPH\*

14.3.3 navrhovaná zmluvná cena vrátane DPH

\*v súvislosti s pripravovanou zmenou sadzby DPH od 1.1.2025 verejný obstarávateľ vyžaduje, aby uchádzači na účely prípravy a predloženia ponuky uvádzali sadzbu DPH platnú k dátumu, ktorým je lehota na predkladanie ponúk.

14.4. Ak uchádzač nie je platiteľom DPH, uvedie navrhovanú zmluvnú cenu celkom. Skutočnosť či je, alebo nie je platiteľom DPH, upozorní/uvedie v ponuke v príslušnom Návrhu na plnenie kritérií (Príloha č. 1 k časti A.2 Kritériá na hodnotenie ponúk a pravidlá ich uplatnenia týchto SP).

14.5 V prípade, že v priebehu procesu verejného obstarávania dôjde k legislatívnym zmenám v oblasti DPH, dotknuté časti budú príslušne upravené.

### Zábezpeka

15.1 Verejný obstarávateľ vyžaduje, aby uchádzač zabezpečil viazanosť svojej ponuky zábezpekou. Zábezpeka je poskytnutie bankovej záruky, poistenie záruky alebo zloženie finančných prostriedkov na účet verejného obstarávateľa.

15.2 Zábezpeka je stanovená vo výške **20 000,00 (slovom: dvadsaťtisíc) EUR.**

15.3 **Spôsoby zloženia zábezpeky:**

15.3.1 zložením finančných prostriedkov na bankový účet verejného obstarávateľa alebo

15.3.2 poskytnutím bankovej záruky za uchádzača, alebo

15.3.3 poskytnutím poistenia záruky za uchádzača.

Spôsob zloženia zábezpeky si vyberie uchádzač podľa nižšie uvedených podmienok zloženia.

15.4 **Podmienky zloženia zábezpeky**

15.4.1 Zloženie finančných prostriedkov na bankový účet verejného obstarávateľa

15.4.1.1 Finančné prostriedky vo výške podľa bodu 15.2 časti A.1 Pokyny pre záujemcov/uchádzačov týchto SP musia byť zložené na účet verejného obstarávateľa určený pre zábezpeky: -

Bankové spojenie: Štátna pokladnica

**IBAN: SK13 8180 0000 0070 0069 4614**

**SWIFT (BIC): SPSRSKBA**

**variabilný symbol: 162410301**

15.4.1.2 Finančné prostriedky musia byť pripísané na účte verejného obstarávateľa najneskôr v lehote na predkladanie ponúk podľa bodu 20.1 časti A.1 Pokyny pre záujemcov/uchádzačov týchto SP. Doba platnosti zábezpeky formou zloženia finančných prostriedkov na účet verejného obstarávateľa trvá až do uplynutia lehoty viazanosti ponúk podľa bodu 8.1 časti A.1 Pokyny pre záujemcov/uchádzačov týchto SP.

15.4.1.3 Ak finančné prostriedky nebudú zložené na účte verejného obstarávateľa podľa bodov 15.4.1.1 a 15.4.1.2 časť A.1 Pokyny pre záujemcov/uchádzačov týchto SP, bude ponuka uchádzača z verejnej súťaže vylúčená. Verejný obstarávateľ odporúča, aby uchádzač doložil k svojej ponuke výpis z bankového účtu o vklade požadovanej čiastky na daný účet verejného obstarávateľa.

15.4.2 Poskytnutie bankovej záruky za uchádzača:

15.4.2.1  V prípade, že uchádzač použije možnosť poskytnutia bankovej záruky podľa bodu 15.3.2 časti A.1 Pokyny pre záujemcov/uchádzačov týchto SP, je povinný predložiť v ponuke predloženej prostredníctvom systému JOSEPHINE kópiu (scan originálu) bankovej záruky.

15.4.2.1.1 Originál bankovej záruky vystavený bankou musí uchádzač doručiť verejnému obstarávateľovi v uzatvorenej obálke v lehote na predkladanie ponúk osobne alebo poštou na adresu verejného obstarávateľa:

**Národná diaľničná spoločnosť, a. s.**

**Dúbravská cesta 14**

**841 04 Bratislava**

**Kontaktné miesto: prízemie – podateľňa v čase: v pracovných dňoch pondelok až piatok 8:00 – 15:00 hod.**

15.4.2.1.2 Obálku s originálom bankovej záruky uchádzač označí **„Verejná súťaž – neotvárať“** a doplní heslom:

**„Banková záruka -** **Servis a opravy technologického vybavenia** **D1 Ilava - Sverepec, Sverepec - Vrtižer, Vrtižer - Hričovské Podhradie a D3  Hrič. Podhradie - Žilina Strážov“**

15.4.2.2   Ak záručná listina nebude súčasťou ponuky podľa bodu 15.4.2.1 časť A.1 Pokyny pre záujemcov/uchádzačov týchto SP, bude ponuka uchádzača z verejnej súťaže vylúčená.

15.4.2.3  V záručnej listine musí banka písomne vyhlásiť, že uspokojí verejného obstarávateľa (veriteľa) za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača.

15.4.2.4 Verejný obstarávateľ akceptuje predloženie bankovej záruky v podobe elektronického dokumentu, ktorý bude podpísaný kvalifikovaným elektronickým podpisom banky, resp. osobou/osobami oprávnenou/-ými za banku takýto dokument podpisovať.

* + 1. Poskytnutie poistenia záruky za uchádzača

15.4.3.1  V prípade, že uchádzač použije možnosť poskytnutia poistenia záruky podľa bodu 15.3.3 časti A.1 Pokyny pre záujemcov/uchádzačov týchto SP je povinný predložiť v ponuke predloženej prostredníctvom systému JOSEPHINE kópiu (scan originálu) poistenia záruky.

15.4.3.1.1 Originál poistenia záruky musí uchádzač doručiť verejnému obstarávateľovi v uzatvorenej obálke v lehote na predkladanie ponúk osobne alebo poštou na adresu verejného obstarávateľa podľa bodu 15.4.2.1.1 časť A.1 Pokyny pre záujemcov/uchádzačov týchto SP.

15.4.3.1.2 Obálku s originálom poistenia záruky uchádzač označí **„Verejná súťaž – neotvárať“** a doplní heslom:

**„Poistenie záruky – Servis a opravy technologického vybavenia D1 Ilava - Sverepec, Sverepec - Vrtižer, Vrtižer - Hričovské Podhradie a D3  Hrič. Podhradie - Žilina Strážov“**

15.4.3.2   Ak poistná listina nebude súčasťou ponuky podľa bodu 15.4.3.1 časť A.1 Pokyny pre záujemcov/uchádzačov týchto SP, bude ponuka uchádzača z verejnej súťaže vylúčená.

15.4.3.3  V poistnej listine musí poisťovateľ písomne vyhlásiť, že uspokojí verejného obstarávateľa (veriteľa) za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača.

15.4.3.4 Verejný obstarávateľ akceptuje predloženie poistenia záruky v podobe elektronického dokumentu, ktorý bude podpísaný kvalifikovaným elektronickým podpisom poisťovateľa, resp. osobou/osobami oprávnenou/ými za poisťovateľa takýto dokument podpisovať.

15.5 **Podmienky uvoľnenia alebo vrátenia zábezpeky:**

15.5.1 Verejný obstarávateľ uvoľní alebo vráti uchádzačovi zábezpeku do 7 (siedmich) dní odo dňa:

15.5.1.1 uplynutia lehoty viazanosti ponúk,

15.5.1.2 márneho uplynutia lehoty na doručenie námietky, ak ho verejný obstarávateľ vylúčil z verejného obstarávania, alebo ak verejný obstarávateľ zruší použitý postup zadávania zákazky, alebo

15.5.1.3 uzavretia Dohody.

15.6 Zábezpeka prepadne v prospech verejného obstarávateľa, ak **uchádzač** v lehote viazanosti ponúk **odstúpi od svojej ponuky** alebo, ak neposkytne súčinnosť alebo odmietne uzavrieť Dohodu podľa § 56 ods. 5 až 9 Zákona.

15.7 Odstúpenie od svojej ponuky uchádzač bezodkladne oznámi prostredníctvom určeného spôsobu komunikácie verejnému obstarávateľovi.

15.8 V prípade predĺženia lehoty viazanosti ponúk podľa bodu 8.2 časti A.1 Pokyny pre záujemcov/uchádzačov týchto SP verejný obstarávateľ oznámi uchádzačom cez systém JOSEPHINE novú lehotu viazanosti ponúk.

* + 1. Zábezpeka vo forme finančných prostriedkov zložených na bankový účet verejného obstarávateľa v prípade predĺženia lehoty viazanosti ponúk naďalej zabezpečuje viazanosť ponuky až do uplynutia predĺženej lehoty viazanosti ponúk.
    2. Platnosť zábezpeky vo forme bankovej záruky alebo poistenia záruky v prípade predĺženia lehoty viazanosti ponúk je uchádzač povinný predĺžiť a doručiť originál bankovej záruky alebo poistenia záruky, prípadne ich dodatok podľa bodov 15.4.2 a 15.4.3 časť A.1 Pokyny pre záujemcov/uchádzačov týchto SP. Uchádzač môže nahradiť bankovú záruku alebo poistenie záruky zložením finančných prostriedkov na bankový účet verejného obstarávateľa v požadovanej výške v tejto lehote.
    3. V prípade predĺženia lehoty viazanosti ponúk bude verejný obstarávateľ postupovať v zmysle § 46 ods. 2 Zákona.

### Obsah ponuky

* 1. **Ponuka predložená elektronicky prostredníctvom systému JOSEPHINE musí obsahovať nasledovné doklady:**
     1. **Titulný list ponuky** s označením, z ktorého jednoznačne vyplýva, že ide o ponuku na predmet zákazky podľa týchto SP.
     2. **Obsah ponuky** (index – položkový zoznam) s odkazom na očíslované strany.
     3. Vyplnený formulár „**Všeobecné informácie o uchádzačovi**“ (Príloha č. 1 k časti A.1 Pokyny pre záujemcov/uchádzačov týchto SP). V prípade, ak je uchádzačom skupina dodávateľov, vyplní a predloží tento formulár každý jej člen.
     4. V prípade, ak ponuku predkladá skupina dodávateľov, v súlade s bodom 18.6.1 časť A.1 Pokyny pre záujemcov/uchádzačov týchto SP, **vystavenú plnú moc pre jedného z členov skupiny**, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
     5. Zároveň, v prípade, ak ponuku predkladá skupina dodávateľov, v súlade s bodom 18.3.1 časť A.1 Pokyny pre záujemcov/uchádzačov týchto SP, v ponuke skupiny dodávateľov musí byť uvedený záväzok, že táto skupina dodávateľov v prípade prijatia jej ponuky verejným obstarávateľom za účelom riadneho plnenia Dohody vytvorí niektorú z právnych foriem uvedených v bode 18.4 časti A.1 Pokyny pre záujemcov/uchádzačov týchto SP, pričom sa odporúča, aby obsahom jej ponuky bola aspoň zmluva o budúcej zmluve o vytvorení príslušnej právnej formy.
     6. **Čestné vyhlásenie podľa Článku 5k Nariadenia rady (EÚ) č. 833/2014 z 31. júla 2014** vypracované podľa Prílohy č. 2 k časti A.1 Pokyny pre záujemcov/uchádzačov týchto SP.
     7. **Vyplnenú Prílohu č. 1 - Návrh na plnenie kritéria - k časti A.2 Kritériá na hodnotenie ponúk a pravidlá ich uplatnenia týchto SP**,v elektronickej forme so zabudovanou matematikou vo formáte Microsoft Excel ٭.xls/\*.xlsx a zároveň aj ako sken podpísaný uchádzačom, a to jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.
     8. **Vyplnené Prílohy č. 1 - 5 Špecifikácia ceny – k časti B.2 Spôsob určenia ceny týchto SP**, v elektronickej forme so zabudovanou matematikou vo formáte Microsoft Excel ٭.xls/\*.xlsx a  zároveň aj ako sken podpísaný na všetkých hárkoch jednotlivých príloh uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.
     9. **Doklady preukazujúce splnenie podmienok** účasti týkajúce sa osobného postavenia a technickej spôsobilosti alebo odbornej spôsobilosti, uvedených v Oznámení a v časti A.3 Podmienky účasti týchto SP, prostredníctvom ktorých uchádzač preukazuje splnenie podmienok účasti vo verejnom obstarávaní požadované v Oznámení a v časti A.3 Podmienky účasti týchto SP. Uchádzač môže doklady na preukázanie splnenia podmienok účasti predbežne nahradiť podľa § 39 Zákona:

**Jednotným európskym dokumentom** (ďalej len „JED“)

1. JED tvorí Prílohu č. 1 k časti A.3 Podmienky účasti týchto SP. Uchádzač vyplní časti I. až III. JED–u, zároveň je uchádzačovi umožnené **vyplniť len oddiel α: GLOBÁLNY ÚDAJ PRE VŠETKY PODMIENKY ÚČASTI časti IV. JED-u** bez toho, aby musel vyplniť iné oddiely časti IV. JED-u.
2. Ak uchádzač preukazuje technickú spôsobilosť alebo odbornú spôsobilosť prostredníctvom inej osoby/iných osôb, uchádzač je povinný predložiť JED aj pre túto osobu/tieto osoby.
3. Ak uchádzač využíva na plnenie zákazky subdodávateľa, ktorého technické a odborné kapacity nevyužíva na preukázanie splnenia podmienok účasti, uchádzač je povinný predložiť JED za každého takého subdodávateľa.
4. V prípade, ak ponuku predkladá skupina dodávateľov, je potrebné predložiť JED pre každého člena skupiny osobitne.
5. Ak sú požadované doklady pre verejného obstarávateľa priamo a bezodplatne prístupné v elektronických databázach, uchádzač v JED-e uvedie aj informácie potrebné na prístup do týchto elektronických databáz, najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy.
   * 1. **Doklad o zložení zábezpeky** podľa bodu 15 časti A.1 Pokyny pre záujemcov/uchádzačov týchto SP. V prípade, že uchádzač použije možnosť poskytnutia bankovej záruky podľa bodu 15.3.2 alebo poistenia záruky podľa bodu 15.3.3 časti A.1 Pokyny pre záujemcov/uchádzačov týchto SP, je povinný predložiť v ponuke predloženej prostredníctvom systému JOSEPHINE kópiu (sken originálu) bankovej záruky alebo poistenia záruky alebo elektronický dokument, podľa bodov 15.4.2.4 a 15.4.3.4 časť A.1 Pokyny pre záujemcov/uchádzačov týchto SP. Originál bankovej záruky vystavený bankou alebo poistenia záruky musí uchádzač doručiť verejnému obstarávateľovi v lehote na predkladanie ponúk podľa bodu 15.4.2.1.1 a 15.4.3.1.1 časti A.1 Pokyny pre záujemcov/uchádzačov týchto SP. Pri elektronickom dokumente podľa bodov 15.4.2.4 a 15.4.3.4 časť A.1 Pokyny pre záujemcov/uchádzačov týchto SP, ktorý bude podpísaný kvalifikovaným elektronickým podpisom sa originál bankovej záruky/poistenia záruky nedoručuje do podateľne.
     2. **Prílohu č. 1 - Zoznam osôb** zodpovedných za poskytnutie služby **- k časti B.1 Opis predmetu zákazky týchto SP vyplnenú** v zmysle bodu 18 časti B1 Opis predmetu zákazky týchto SP
     3. **Na účely preukázania využitia subdodávateľov uchádzač predloží:** Zoznam subdodávateľov a podiel subdodávok vypracovaný v súlade s **Prílohou č. 2 k časti B1 Opis predmetu zákazky týchto SP**, ktorý obsahuje aktuálne a úplné údaje o subdodávateľoch, ktorým má uchádzač v úmysle zadať podiel zákazky v rozsahu obchodné meno/názov, sídlo/miesto podnikania, IČO, zápis do príslušného registra, predmet subdodávky a podiel subdodávok vyjadrený v % z navrhovanej ponukovej ceny uchádzača.
     4. Návrh **Rámcovej dohody** s vyplnenými cenami vrátane požadovaných príloh k Rámcovej dohode nasledovne:

Príloha č. 1 predkladá uchádzač podľa bodu 16.1.7 časti A.1 Pokyny pre záujemcov/uchádzačov týchto SP

Príloha č. 2-6 predkladá uchádzač podľa bodu 16.1.8 časti A.1 Pokyny pre záujemcov/uchádzačov týchto SP

Príloha č. 7-9, 11-13, 16 predkladá úspešný uchádzač v rámci predloženia dokladov k súčinnosti podľa bodu 30.8 časti A.1 Pokyny pre záujemcov/uchádzačov týchto SP

Príloha č. 10 predkladá uchádzač podľa bodu 16.1.12 časti A.1 Pokyny pre záujemcov/uchádzačov týchto SP

Príloha č. 14 predkladá uchádzač podľa bodu 16.1.11 časti A.1 Pokyny pre záujemcov/uchádzačov týchto SP

Príloha č. 15 predkladá uchádzač ako Prílohu č. 3 k časti A.3 Podmienky účasti týchto SP

Návrh Rámcovej dohody musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch. V prípade, ak ponuku predkladá skupina dodávateľov, návrh Dohody musí byť podpísaný všetkými členmi skupiny alebo osobou/osobami oprávnenými konať v danej veci za každého člena skupiny.

### Náklady na prípravu ponuky

* 1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.
  2. Ponuky predložené elektronicky v lehote na predkladanie ponúk sa počas plynutia lehoty viazanosti ponúk a po uplynutí lehoty viazanosti ponúk, resp. predĺženej lehoty viazanosti uchádzačom nevracajú. Zostávajú uložené v predmetnej zákazke vytvorenej v systéme JOSEPHINE ako súčasť dokumentácie vyhláseného verejného obstarávania.

## Časť IV.

## Predkladanie ponuky

### Predloženie ponuky

* 1. Uchádzač predloží svoju ponuku **v elektronickej podobe** do systému JOSEPHINE, umiestnenom na webovej adrese: <https://josephine.proebiz.com> podľa bodu 12 časti A.1 Pokyny pre záujemcov/uchádzačov týchto SP. Doručenie ponuky je zaznamenávané s presnosťou na sekundy. Systém JOSEPHINE považuje za čas vloženia ponuky okamih uloženia posledného súboru (dát) – nie čas začatia nahrávania ponuky, preto je potrebné predložiť ponuku (začať s nahrávaním) **v dostatočnom časovom predstihu** najmä s ohľadom na veľkosť ukladaných dát.
  2. Uchádzač môže predložiť len jednu ponuku. Ak uchádzač v lehote na predkladanie ponúk predloží viac ponúk, verejný obstarávateľ bude prihliadať len na ponuku, ktorá bola predložená ako posledná a na ostatné ponuky bude hľadieť ako na ponuky, ktoré boli predložené po lehote na predkladanie ponúk.
  3. Ak sa tejto zákazky zúčastní skupina dodávateľov:
     1. v jej ponuke musí byť uvedený záväzok, že táto skupina dodávateľov v prípade prijatia jej ponuky verejným obstarávateľom za účelom riadneho plnenia Dohody vytvorí niektorú z právnych foriem uvedených v  bode 18.4 časti A.1 Pokyny pre záujemcov/uchádzačov týchto SP, pričom sa odporúča, aby obsahom jej ponuky bola aspoň zmluva o budúcej zmluve o vytvorení príslušnej právnej formy;
     2. ponuka musí byť podpísaná všetkými členmi skupiny dodávateľov spôsobom, ktorý ich právne zaväzuje.
  4. Za účelom riadneho plnenia Dohody skupina dodávateľov vytvorí v prípade prijatia jej ponuky zoskupenie bez právnej subjektivity napr. združenie bez právnej subjektivity podľa § 829 Občianskeho zákonníka (ďalej len „konzorcium“) alebo niektorú z obchodných spoločností podľa Obchodného zákonníka alebo inú právnu formu vhodnú na riadne plnenie Dohody.
  5. Ak skupina dodávateľov vytvorí v súlade s predchádzajúcim bodom niektorú z právnych foriem tam uvedených, pred uzatvorením Dohody bude povinná preukázať, že táto právna forma má spôsobilosť mať práva a povinnosti a spôsobilosť na právne úkony, ak príslušná právna forma môže byť nositeľom takejto spôsobilosti. Úspešný uchádzač preukazuje vyššie uvedené skutočnosti napr. v prípade zoskupenia bez právnej subjektivity uzatvorením zmluvy o vytvorení zoskupenia bez právnej subjektivity (napr. zmluvy o združení podľa § 829 Občianskeho zákonníka), v prípade obchodných spoločností podľa Obchodného zákonníka výpisom z Obchodného registra atď.
  6. V prípade zoskupenia bez právnej subjektivity zmluva o vytvorení tohto zoskupenia musí obsahovať:
     1. plnú moc jedného z účastníkov zoskupenia, ktorý bude mať postavenie hlavného účastníka zoskupenia, udelenú ostatnými účastníkmi zoskupenia na všetky právne úkony, ktoré sa budú uskutočňovať v mene všetkých účastníkov zoskupenia v súvislosti s predložením ponuky plnením, pričom táto plná moc musí byť neoddeliteľnou súčasťou tejto Dohody;
     2. percentuálny podiel na zákazke, ktorí uskutočnia jednotliví účastníci zoskupenia, a uvedenie druhu podielu podľa konkrétnej činnosti,
     3. prehlásenie, že účastníci zoskupenia ručia spoločne a nerozdielne za záväzky voči verejnému obstarávateľovi, vzniknuté v súvislosti s plnením Dohody.

### Registrácia a autentifikácia uchádzača

* 1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
  2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:
  3. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 08:00 – 16:00 hod. O dokončení autentifikácie je uchádzač informovaný e-mailom;
  4. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 08:00 – 16:00 hod. O dokončení autentifikácie je uchádzač informovaný e-mailom;
  5. vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 08:00 – 16:00 hod. O dokončení autentifikácie je uchádzač informovaný e-mailom;
  6. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 08:00 – 16:00 hod. O dokončení autentifikácie je uchádzač informovaný e-mailom;
  7. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
  8. Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže: **„Servis ISD D1 Ilava - Sverepec, Sverepec - Vrtižer, Vrtižer - Hričovské Podhradie a D3  Hrič. Podhradie - Žilina Strážov“.**

### Lehota na predkladanie ponuky

* 1. **Lehota na predkladanie ponúk** je uvedená v Oznámení v časti: Informácie o predkladaní ponúk alebo žiadostí o účasť.
  2. Ponuka uchádzača predložená po uplynutí lehoty na predkladanie ponúk sa nesprístupní.

### Doplnenie, zmena a odvolanie ponuky

* 1. Uchádzač môže predloženú ponuku dodatočne doplniť, zmeniť alebo odvolať do uplynutia lehoty na predkladanie ponúk. Doplnenie, zmenu alebo odvolanie ponuky je možné vykonať späť vzatím pôvodnej ponuky. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
  2. Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

## Časť V.

## Otváranie a vyhodnotenie ponúk

### Otváranie ponúk (on-line sprístupnenie)

* 1. **Dátum a hodina otvárania ponúk** je uvedená v Oznámení; v časti: Informácie o otváraní ponúk.
  2. Otváranie ponúk sa uskutoční elektronicky, a to on-line sprístupnením ponúk v systéme JOSEPHINE.
  3. Verejný obstarávateľ umožní účasť na otváraní ponúk všetkým uchádzačom, ktorí predložili ponuku v lehote na predkladanie ponúk, pričom umožnením účasti na otváraní ponúk sa rozumie ich sprístupnenie prostredníctvom príslušnej funkcionality v systéme JOSEPHINE všetkým uchádzačom, ktorí predložili ponuku spôsobom podľa bodu 18 časti A.1 Pokyny pre záujemcov/uchádzačov týchto SP.
  4. Verejný obstarávateľ najneskôr do 5 (piatich) pracovných dní odo dňa otvárania ponúk zašle prostredníctvom elektronickej komunikácie v systéme JOSEPHINE všetkým uchádzačom, ktorí predložili ponuky v lehote na predkladanie ponúk zápisnicu z otvárania ponúk, ktorá obsahuje údaje podľa § 52 ods. 2 Zákona.

### Preskúmanie ponúk

* 1. Verejný obstarávateľ zriadi, v súlade s § 51 Zákona, za účelom preskúmania a vyhodnotenia ponúk najmenej trojčlennú komisiu, ktorá začne svoju činnosť otváraním ponúk.
  2. Preskúmanie a vyhodnocovanie ponúk komisiou je neverejné.
  3. Komisia v úvode svojej činnosti posúdi zloženie zábezpeky – ak bola požadovaná. Verejný obstarávateľ vylúči ponuku, ak uchádzač nezložil zábezpeku podľa určených podmienok.
  4. Do procesu vyhodnocovania ponúk budú zaradené tie ponuky, ktoré:

1. boli doručené elektronicky prostredníctvom systému JOSEPHINE v lehote predkladania ponúk,
2. obsahujú náležitosti uvedené v bode 16 A.1 Pokyny pre záujemcov/uchádzačov týchto SP,
3. zodpovedajú požiadavkám a podmienkam uvedeným v Oznámení a v týchto SP.
   1. Platnou ponukou je ponuka, ktorá zároveň neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými verejným obstarávateľom v Oznámení a v týchto SP.
   2. Ponuka uchádzača, ktorá nebude spĺňať stanovené požiadavky bude z verejnej súťaže vylúčená. Uchádzačovi bude oznámené vylúčenie jeho ponuky s uvedením dôvodu vylúčenia a lehoty, v ktorej môže byť doručená námietka podľa § 170 ods. 4 písm. d) Zákona.

### Dôvernosť procesu verejného obstarávania

* 1. Členovia komisie, ktorí vyhodnocujú ponuky sú povinní zachovávať mlčanlivosť a nesmú poskytovať počas vyhodnocovania ponúk informácie o obsahu ponúk. Na členov komisie, ktorí vyhodnocujú ponuky, sa vzťahujú ustanovenia podľa § 22 Zákona.
  2. Verejný obstarávateľ je povinný zachovávať mlčanlivosť o informáciách označených ako dôverné, ktoré im uchádzač alebo záujemca poskytol; na tento účel uchádzač alebo záujemca označí, ktoré skutočnosti považuje za dôverné. Za dôverné informácie je na účely Zákona možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory. Týmto ustanovením nie sú dotknuté ustanovenia Zákona a ani ustanovenia, ukladajúce prevádzkovateľovi elektronického prostriedku, prostredníctvom ktorého sa verejné obstarávanie realizuje, sprístupniť dokumenty a informácie týkajúce sa verejného obstarávania, a tiež povinnosti zverejňovania zmlúv podľa osobitného predpisu.

### Vyhodnocovanie ponúk

* 1. Komisia vyhodnotí predložené ponuky podľa § 53 Zákona s použitím ustanovenia § 66 ods. 7 písm. b) Zákona: „ *... vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritérií na vyhodnotenie ponúk“*. V súlade s § 55 ods. 1 Zákona verejný obstarávateľ vyhodnotí splnenie požiadaviek na predmet zákazky u uchádzača, ktorý sa umiestnil na prvom mieste v poradí. Verejný obstarávateľ môže, v súlade s § 55 ods. 1 druhá veta Zákona, vyhodnotiť splnenie podmienok účasti aj u ďalších uchádzačov v poradí.
  2. Komisia vylúči ponuku uchádzača z verejného obstarávania v prípadoch podľa § 53 ods. 4 Zákona.

### Vyhodnotenie splnenia podmienok účasti uchádzačov

* 1. Komisia vyhodnotí splnenie podmienok účasti uchádzačov podľa § 40 s použitím ustanovenia § 66 ods. 7 písm. b) Zákona: „ *... vyhodnotenie* *ponúk z hľadiska splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritérií na vyhodnotenie ponúk“*. V súlade s § 55 ods. 1 Zákona verejný obstarávateľ vyhodnotí splnenie podmienok účasti u uchádzača, ktorý sa umiestnil na prvom mieste v poradí. Verejný obstarávateľ môže, v súlade s § 55 ods. 1 druhá veta Zákona, vyhodnotiť splnenie podmienok účasti aj u ďalších uchádzačov v poradí.
  2. Komisia vylúči uchádzača z verejného obstarávania v prípadoch podľa § 40 ods. 6 až 7 Zákona, a tiež v prípade, že uchádzač alebo člen skupiny dodávateľov má sídlo v treťom štáte, ktorý nie je zmluvnou stranou Dohody o vládnom obstarávaní alebo inej medzinárodnej zmluvy, ktorou je Európska únia viazaná a ktorá zaručuje rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike. Verejný obstarávateľ môže vylúčiť kedykoľvek počas verejného obstarávania uchádzača v prípadoch podľa § 40 ods. 8 Zákona.
  3. Verejný obstarávateľ môže obmedziť záujemcovi, uchádzačovi alebo skupine dodávateľov účasť vo verejnom obstarávaní, najmä ich vylúčiť alebo vylúčiť ich ponuku ak má tento záujemca, uchádzač alebo člen skupiny dodávateľov sídlo v treťom štáte, ktorý nie je zmluvnou stranou Dohody o vládnom obstarávaní alebo inej medzinárodnej zmluvy, ktorou je Európska únia viazaná a ktorá zaručuje rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike.

### Využitie subdodávateľov

1. Uchádzač pri využití subdodávateľov pre účely predkladania ponuky postupuje podľa bodu 16.1.12 časti A.1 Pokyny pre záujemcov/uchádzačov týchto SP v súlade s § 41 ods. 1 písm. a) Zákona.
2. Uchádzač pri využití subdodávateľov pre účely predkladania Dohody v rámci poskytnutia riadnej súčinnosti postupuje podľa bodu 30.10 časť A.1 Pokyny pre záujemcov/uchádzačov týchto SP v súlade s § 41 ods. 3 Zákona.

### Oprava chýb

1. 1. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky, a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
   2. Zrejmé matematické chyby, zistené pri vyhodnocovaní ponúk, budú opravené v prípade:
      1. rozdielu medzi sumou uvedenou číslom a sumou uvedenou slovom; platiť bude suma uvedená správne,
      2. rozdielu medzi jednotkovou cenou a celkovou cenou, ak uvedená chyba vznikla dôsledkom nesprávneho násobenia jednotkovej ceny množstvom; platiť bude správny súčin jednotkovej ceny a množstva,
      3. preukázateľne hrubej chyby pri jednotkovej cene v desatinnej čiarke; platiť bude jednotková cena s opravenou desatinnou čiarkou, celková cena položky bude odvodená od takto opravenej jednotkovej ceny,
      4. nesprávne spočítanej sumy vo vzájomnom súčte alebo medzisúčte jednotlivých položiek; platiť bude správny súčet, resp. medzisúčet jednotlivých položiek a pod.
   3. O každej vykonanej oprave bude uchádzač bezodkladne upovedomený. Uchádzač bude v takom prípade požiadaný o vysvetlenie ponuky podľa § 53 ods. 1 Zákona a o predloženie písomného súhlasu s vykonanou opravou.
   4. Je potrebné, aby komisia v rámci inštitútu vysvetlenia ponuky v súlade s § 53 ods. 1 Zákona zistila, či sa v konkrétnom prípade jedná o zrejmú chybu v písaní a počítaní a či je takúto chybu možné (po predložení jednoduchého vysvetlenia zo strany uchádzača) prostým spôsobom odstrániť. Pokiaľ komisia dospeje k záveru, že nejde o chybu v písaní a počítaní, pre určenie ďalšieho postupu z kontextu celej ponuky komisia (po predložení jednoduchého vysvetlenia zo strany uchádzača) môže relevantne vyhodnotiť, že v tomto prípade ide o nejasnosť/ nezrovnalosť iného charakteru, a aplikuje závery z Výkladového stanoviska Úradu pre verejné obstarávanie č. 1/2021 k vyhodnoteniu ponuky obsahujúcej viac návrhov na plnenie toho istého kritéria. Nezrovnalosti tohto charakteru je vo všeobecnosti možné odstrániť bez toho, aby sa to považovalo za (nedovolenú) zmenu ponuky (t. j. situáciu, v ktorej by nešlo len o objasňovanie skutočností uvedených v ponuke ale o faktické predloženie novej ponuky).

## Časť VI.

## Prijatie ponuky

### Informácie o výsledku vyhodnotenia ponúk

* 1. Verejný obstarávateľ po vyhodnotení ponúk a po odoslaní všetkých oznámení o vylúčení uchádzača, bezodkladne oznámi všetkým dotknutým uchádzačom výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v systéme JOSEPHINE. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu a uchádzač, ktorý podal námietku proti vylúčeniu, pričom Úrad o námietkach zatiaľ právoplatne nerozhodol. Úspešnému uchádzačovi oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky. V informácii o výsledku vyhodnotenia ponúk uvedie najmä identifikáciu úspešného uchádzača, informáciu o charakteristikách a výhodách prijatej ponuky, výsledok vyhodnotenia splnenia podmienok účasti u úspešného uchádzača, ktorý obsahuje informácie preukazujúce splnenie podmienok účasti týkajúcich sa technickej spôsobilosti alebo odbornej spôsobilosti vrátane identifikácie osoby poskytujúcej technické a odborné kapacity podľa § 34 ods. 3 Zákona a lehotu, v ktorej môže byť doručená námietka.

### Uzavretie Dohody

* 1. Uzavretá Dohoda nesmie byť v rozpore s týmito SP a s ponukou predloženou úspešným uchádzačom.
  2. Verejný obstarávateľ nesmie uzavrieť Dohodu s uchádzačom, ktorý má povinnosť zapisovať sa do registra partnerov verejného sektora[[1]](#footnote-2) podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „register partnerov verejného sektora“) a nie je zapísaný v registri partnerov verejného sektora[[2]](#footnote-3) alebo ktorého subdodávatelia a subdodávatelia podľa osobitného predpisu[1](http://www.zakonypreludi.sk/zz/2015-343/znenie-20170201#f4439932)majú povinnosť zapisovať sa do registra partnerov verejného sektora[1](http://www.zakonypreludi.sk/zz/2015-343/znenie-20170201#f4439932) a nie sú zapísaní v registri partnerov verejného sektora [2](http://www.zakonypreludi.sk/zz/2015-343/znenie-20170201#f4439933), ďalej uchádzačom, ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaným v registri partnerov verejného sektora je osoba podľa § 11 ods. 1 písm. c) Zákona alebo ktorého subdodávatelia a subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a majú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 1 písm. c) Zákona.
  3. Dohoda s úspešným uchádzačom, ktorého ponuka bola prijatá, bude uzavretá najskôr 11 (jedenásty) deň odo dňa odoslania informácie o výsledku vyhodnotenia ponúk podľa § 55 Zákona, ak nebudú uplatnené revízne postupy, pri dodržaní postupu stanoveného v ustanovení § 56 Zákona.
  4. Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie Dohody tak, aby mohla byť uzavretá do 10 (desať) pracovných dní odo dňa uplynutia lehoty podľa § 56 ods. 2 až 4 Zákona, ak bol na jej uzavretie písomne vyzvaný prostredníctvom komunikačného rozhrania systému JOSEPHINE. Úspešný, ktorý má povinnosť zapisovať sa do registra partnerov verejného sektora alebo jeho subdodávatelia, ktorí majú povinnosť zapisovať sa do registra partnerov verejného sektora sú povinní na účely poskytnutia riadnej súčinnosti potrebnej na uzavretie Dohody mať v registri partnerov verejného sektora zapísaných konečných užívateľov výhod.
  5. Ak úspešný uchádzač odmietne uzavrieť Dohodu alebo nie sú splnené povinnosti podľa bodu 30.4 časť A.1 Pokyny pre záujemcov/uchádzačov týchto SP, verejný obstarávateľ môže uzavrieť Dohodu s uchádzačom, ktorý sa umiestnil na nasledujúcom mieste v poradí.
  6. Uchádzač, ktorý sa umiestnil na nasledujúcom mieste v poradí, je povinný splniť povinnosť podľa bodu 30.4 časť A.1 Pokyny pre záujemcov/uchádzačov týchto SP a poskytnúť verejnému obstarávateľovi riadnu súčinnosť, potrebnú na uzavretie Dohody tak, aby mohla byť uzavretá do 10 (desať) pracovných dní odo dňa, keď bol na jej uzavretie písomne vyzvaný prostredníctvom komunikačného rozhrania systému JOSEPHINE.
  7. Verejný obstarávateľ môže v Oznámení určiť, že lehota uvedená v bodoch 30.4 a 30.6 časť A.1 Pokyny pre záujemcov/uchádzačov týchto SP je dlhšia ako 10 (desať) pracovných dní.
  8. **Povinnosť byť zapísaný v registri partnerov verejného sektora sa nevzťahuje** na toho, komu má byť **jednorazovo poskytnuté plnenie zo zmluvy s plnením v hodnote neprevyšujúcej sumu 100 000 eur** alebo na toho, komu majú byť poskytnuté viaceré čiastkové alebo opakujúce sa plnenia zo zmluvy s plnením v hodnote **v** **úhrne neprevyšujúcej sumu 250 000 eur**. Ak ide o poskytnutie štátnej pomoci, ktorej hodnotu plnenia nemožno určiť, vzniká povinnosť zápisu bez ohľadu na hodnotu plnenia. Limity podľa prvej vety sa posudzujú bez DPH.
  9. **Úspešný uchádzač je povinný predložiť najneskôr v lehote stanovenej vo výzve na poskytnutie riadnej súčinnosti podpísanú Dohodu vrátane všetkých jej príloh.** Pri predkladaní Dohody v listinnej podobe je uchádzač povinný predložiť 5 (päť) rovnopisov Dohody. Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
  10. Verejný obstarávateľ vyžaduje, aby úspešný uchádzač v Dohode najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a to v rámci Zoznamu subdodávateľov a podiel subdodávok (Príloha č. 2 k časti B.1 Opis predmetu zákazky, zároveň ako príloha č. 10 k Dohode). Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
  11. V prípade, že úspešným uchádzačom je skupina dodávateľov, úspešný uchádzač je povinný najneskôr v lehote stanovenej vo výzve na poskytnutie riadnej súčinnosti predložiť relevantný doklad preukazujúci splnenie podmienok uvedených v bodoch 18.5 a 18.6 časť A.1 Pokyny pre záujemcov/uchádzačov týchto SP. Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
  12. V prípade, že je úspešným uchádzačom skupina dodávateľov a Dohoda s verejným obstarávateľom bude na strane úspešného uchádzača podpísaná splnomocnenou osobou/osobami, úspešný uchádzač je povinný predložiť najneskôr v lehote stanovenej vo výzve na poskytnutie riadnej súčinnosti plnú moc splnomocnenej osoby/osôb, pričom v nej musí byť výslovne uvedené oprávnenie splnomocnenej osoby/osôb na podpis Dohody (ak takáto plná moc nebola predložená uchádzačom v rámci ponuky). Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
  13. Povinnosť mať zapísaných konečných užívateľov výhod v registri partnerov verejného sektora sa vzťahuje na každého člena skupiny dodávateľov.
  14. Verejný obstarávateľ si vyhradzuje právo neprijať ani jednu z predložených ponúk a nepodpísať Dohodu s úspešným uchádzačom v prípade, ak sa zmenia okolnosti za akých sa toto verejné obstarávanie vyhlasovalo.
  15. Verejný obstarávateľ si vyhradzuje právo neprijať ponuky uchádzačov, ktoré budú cenovo prevyšovať predpokladanú hodnotu zákazky, t. j. ktorých najnižšia cena bude vyššia ako plánované finančné prostriedky verejného obstarávateľa na predmet zákazky.

### Zrušenie verejného obstarávania

* 1. Verejný obstarávateľ zruší verejné obstarávanie, ak:

1. ani jeden uchádzač nesplnil podmienky účasti vo verejnom obstarávaní a uchádzač neuplatnil námietky v lehote podľa Zákona,
2. nedostal ani jednu ponuku,
3. ani jedna z predložených ponúk nezodpovedá požiadavkám určeným podľa § 42 Zákona a uchádzač nepodal námietky v lehote podľa Zákona,
4. jeho zrušenie nariadil Úrad.
   1. Verejný obstarávateľ môže zrušiť verejné obstarávanie aj vtedy, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa požadovať, aby vo verejnom obstarávaní pokračoval, najmä ak sa zistilo porušenie Zákona, ktoré má alebo by mohlo mať zásadný vplyv na výsledok verejného obstarávania, ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota.
   2. Verejný obstarávateľ je povinný bezodkladne upovedomiť všetkých uchádzačov alebo záujemcov o zrušení použitého postupu zadávania zákazky s uvedením dôvodu a oznámiť postup, ktorý použije pri zadávaní zákazky na pôvodný predmet zákazky.
   3. Verejný obstarávateľ v oznámení o výsledku verejného obstarávania uvedie, či zadávanie zákazky bude predmetom opätovného uverejnenia.

**Prílohy k časti A.1 Pokyny pre záujemcov/uchádzačov týchto SP:**

Príloha č. 1 - Všeobecné informácie o uchádzačovi

Príloha č. 2 - Čestné vyhlásenie podľa Článku 5k Nariadenia rady (EÚ) č. 833/2014 z 31. júla 2014

# A.2 KritériÁ na hodnotenie ponúk a PRAVIDLÁ ich uplatnenia

### Určenie kritéria:

* 1. Ponuky uchádzačov **sa budú** vyhodnocovať **v súlade s § 44 ods. 3 písm. c)** Zákona, a teda na základe najnižšej ceny**.**

1.2 Jediným kritériom vyhodnotenia ponúk bude: Navrhovaná **celková cena za plnenie predmetu zákazky v EUR bez DPH**.

1. **Definícia kritéria**

2.1 Cena za celý predmet zákazky je celková cena za plnenie predmetu zákazky v rozsahu a vyhotovení v súlade s opisom predmetu zákazky uvedeným v časti B.1 Opis predmetu zákazky týchto SP.

2.2 Cena musí byť vypočítaná a vyjadrená podľa bodu 14 časti A.1 Pokyny pre záujemcov/uchádzačov týchto SP. Pre potreby vyhodnotenia ponúk sa použije cena v EUR bez DPH.

1. **Pravidlá uplatnenia stanovených kritérií na vyhodnotenie ponúk**

3.1 Hodnotenie ponúk uchádzačov je dané pridelením príslušného poradia podľa posudzovaných údajov uvedených v jednotlivých ponukách, týkajúcich sa navrhovanej ceny za plnenie predmetu zákazky.

3.2 Poradie uchádzačov sa určí porovnaním výšky navrhnutých ponukových cien za plnenie predmetu zákazky vyjadrených v eurách, uvedených v jednotlivých ponukách uchádzačov podľa určenej definície kritéria.

3.3 Úspešný uchádzač bude ten, ktorý sa podľa zostaveného poradia podľa stanoveného kritéria umiestni na prvom mieste a zároveň splní požiadavky na predmet zákazky a podmienky účasti stanovené verejným obstarávateľom v časti A.3 Podmienky účasti týchto SP.

3.4 V prípade rovnosti ceny ponúk uchádzačov za celý predmet zákazky, rozhoduje o poradí uchádzačov nižšia cena za servis a údržbu za 4 roky.

1. **Spôsob uvedenia návrhu na plnenie**

4.1 Uchádzač uvedie svoj návrh na plnenie kritéria vo svojej ponuke v tabuľke Prílohy č. 1 Návrh na plnenie kritéria k časti A.2 Kritériá na hodnotenie ponúk a pravidlá ich uplatnenia týchto SP.

**Uchádzač tabuľku nevypĺňa**, jednotlivé hodnoty budú vyplnené **automaticky, po vyplnení jednotkových cien v Prílohe č. 1, 3 a 4 Špecifikácia ceny k časti B.2 Spôsob určenia ceny týchto SP.**

**Prílohy k časti A.2 Kritériá na hodnotenie poník a pravidlá ich uplatnenia týchto SP:**

Príloha: Príloha č. 1 – Návrh na plnenie kritéria

**A.3 PODMIENKY ÚČASTI**

**Podmienky účasti vo verejnom obstarávaní týkajúce sa osobného postavenia podľa § 32 ZVO.**

1. Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia podľa § 32 ods. 1 ZVO, ktorých splnenie preukazuje podľa § 32 ods. 2 ZVO v spojení s § 152 ZVO.
2. Podmienky účasti podľa § 32 ods. 1 písm. a) ZVO musí spĺňať aj iná osoba ako osoba podľa § 32 odseku 1 písm. a), ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Splnenie podmienky účasti podľa prvej vety preukazujú uchádzači verejnému obstarávateľovi predložením čestného vyhlásenia podľa Prílohy č. 2 časti A.3 Podmienky účasti uchádzačov týchto SP alebo vyhlásenia podľa § 32 ods. 5 zákona, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky alebo v žiadosti o účasť. V čestnom vyhlásení alebo vyhlásení uchádzač alebo záujemca uvedie zoznam osôb podľa prvej vety. Skupina dodávateľov predkladá Čestné vyhlásenie podľa Prílohy č. 2 časti A.3 Podmienky účasti uchádzačov týchto SP za každého dodávateľa samostatne.
3. Pri preukazovaní splnenia podmienok účasti týkajúcich sa technickej spôsobilosti alebo odbornej spôsobilosti podľa § 34 ZVO inou osobou v zmysle § 34 ods. 3 ZVO, uchádzač predkladá Čestné vyhlásenie podľa bodu 2 tejto časti SP, t.j. Prílohu č. 2 časti A.3 Podmienky účasti týchto SP za každú inú osobu samostatne.
4. Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v uvedených v § 32 ods. 2 ZVO, alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
5. Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.
6. Skupina dodávateľov preukazuje splnenie podmienok účasti týkajúcich sa osobného postavenia za každého člena skupiny osobitne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.
7. Verejný obstarávateľ nie je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii).
8. Hospodársky subjekt môže predbežne nahradiť doklady na preukázanie splnenia podmienok účasti Jednotným európskym dokumentom (ďalej len „JED“) podľa § 39 ZVO.Uchádzač vyplní časti I. až III. JED-u a môže vyplniť len oddiel α: GLOBÁLNY ÚDAJ PRE VŠETKY PODMIENKY ÚČASTI časti IV. JED-u bez toho, aby musel vyplniť iné oddiely časti IV. JED-u.

**Podmienky účasti uchádzačov vo verejnom obstarávaní týkajúce sa technickej spôsobilosti alebo odbornej spôsobilosti podľa § 34 ZVO**

Verejný obstarávateľ požaduje v ponuke predložiť nasledujúce dokumenty, ktorými preukazuje technickú spôsobilosť alebo odbornú spôsobilosť:

1. **podľa § 34 ods. 1 písm. a) v nadväznosti na ods. 2 ZVO:**

Zoznam poskytnutých služieb rovnakého alebo podobného charakteru ako je predmet zákazky za predchádzajúcich **5 (päť) rokov** od vyhlásenia verejného obstarávania (ďalej len „rozhodné obdobie“) s uvedením cien, lehôt poskytnutia služieb a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO.

**Pod službami rovnakého charakteru** ako predmet zákazky sa rozumie, že uchádzač v rozhodnom období poskytoval služby, ktoré budú poskytované v rámci plnenia predmetu zákazky.

**Pod službami podobného charakteru** ako predmet zákazky sa rozumie, že uchádzač v rozhodnom období poskytoval služby záručného, alebo pozáručného servisu a opráv technologického vybavenia diaľnice, rýchlostnej cesty alebo inej cestnej komunikácie.

1. **podľa § 34 ods. 1 písm. g) ZVO:**

Údaje o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov.

1. Ak uchádzač preukazuje technickú spôsobilosť alebo odbornú spôsobilosť v zmysle § 34 ods. 3 ZVO, preukazuje túto skutočnosť písomnou zmluvou, uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu a zároveň musí spĺňať všetky ostatné požiadavky uvedené v ustanovení § 34 ods. 3 ZVO.
2. Skupina dodávateľov preukazuje splnenie podmienok účasti týkajúcich sa technickej spôsobilosti alebo odbornej spôsobilosti spoločne.
3. Hospodársky subjekt môže predbežne nahradiť doklady na preukázanie splnenia podmienok účasti JED-om podľa § 39 ZVO. Uchádzač vyplní časti I. až III. JED-u a môže vyplniť len oddiel α: GLOBÁLNY ÚDAJ PRE VŠETKY PODMIENKY ÚČASTI časti IV JED-u bez toho, aby musel vyplniť iné oddiely časti IV JED-u.

**Minimálna požadovaná úroveň štandardov:**

**III. 1.3) Technická spôsobilosť alebo odborná spôsobilosť, bod 1:**

Uchádzač musí preukázať, že v rozhodnom období poskytol služby rovnakého alebo podobného charakteru ako je predmet zákazky v rozhodnom období v celkovom objeme 200 000,00 (slovom dvestotisíc) EUR bez DPH a z toho celkového objemu minimálne jednu zákazku rovnakého alebo podobného charakteru ako predmet zákazky v min. hodnote 100 000,00 (slovom stotisíc) EUR bez DPH. Uchádzač môže splnenie podmienok účasti týkajúcich sa poskytnutia služieb rovnakého alebo podobného charakteru ako predmet zákazky preukázať referenciou/referenciami v ich kombinácii alebo samostatnou referenciou.

V prípade poskytnutých služieb, ktorých začiatok alebo koniec nespadá do rozhodného obdobia, bude uchádzačovi započítaná pre splnenie podmienky podľa bodu 1 len výška nákladov poskytnutých služieb spadajúcich do rozhodného obdobia.

V zozname poskytnutých služieb uchádzač uvedie názov/obchodné meno zmluvného partnera, adresu jeho sídla/miesta podnikania, názov služby, stručný opis, cenu a údaje na kontaktnú osobu zmluvného partnera (odberateľa), ktorému službu poskytol.

**V prípade dokladov**, ktoré sú vyjadrené **v inej mene ako Euro,** je potrebné na prepočítanie tejto meny na euro použiť kurz Európskej centrálnej banky (ECB), resp. kurz Národnej banky Slovenska, ak ECB nestanovuje daný kurz, aktuálny v posledný deň príslušného kalendárneho roku, v ktorom došlo ku skutočnosti, rozhodujúcej pre preukázanie splnenia predmetnej podmienky účasti, t. j. v ktorom sa predchádzajúca skúsenosť realizovala. Doklady, ktorými uchádzač preukazuje splnenie podmienok účasti, ktoré sú vyjadrené v inej mene ako Euro, uchádzač predloží v pôvodnej mene a v mene Euro, s uvedením hodnoty kurzu, na základe ktorého došlo k ním vykonanému prepočtu.

**III. 1.3) Technická spôsobilosť alebo odborná spôsobilosť, bod 2:**

Uchádzač predloží zoznam osôb osobitne zodpovedných za poskytnutie služby – kľúčových expertov podľa prílohy č. 3 časť A.3 Podmienky účasti týchto SP - Zoznam Kľúčových expertov.

Uchádzač predloží minimálne 1 (jednu) osobu za každého požadovaného kľúčového experta č. 1 a č. 2, pričom predkladaná osoba môže vystupovať len v jednej pozícii kľúčového experta. Uchádzač vyššie uvedeným spôsobom preukáže splnenie nasledujúcich minimálnych požiadaviek na kľúčových expertov:

**Kľúčový expert č. 1:** **Špecialista na technologické vybavenie informačného systému diaľnic**

a) minimálne **vysokoškolské vzdelanie II. stupňa elektrotechnického zamerania v oblasti automatizácie**, túto podmienku účasti záujemca u kľúčového experta preukáže **predložením vysokoškolského diplomu**,

b) **minimálne 5 (päť) ročná preukázateľná odborná prax** v oblasti výkonu servisu a opráv technologického vybavenia informačných systémov diaľnice, rýchlostnej cesty alebo inej cestnej komunikácie , túto podmienku účasti záujemca u kľúčového experta preukáže **profesijným životopisom podľa Prílohy č. 4 časti A.3 Podmienky účasti uchádzačov týchto SP**.

c) **minimálne 1 (jedna) preukázateľná profesionálna praktická skúsenosť** v oblasti koordinácie realizácie technologického vybavenia informačného systému diaľnice, rýchlostnej cesty alebo inej cestnej komunikácie **a zároveň** uvádzania do prevádzky **a zároveň** vykonávania skúšok technologického vybavenia informačného systému diaľnice, rýchlostnej cesty alebo inej cestnej komunikácie v pozícii projektového manažéra, túto podmienku účasti uchádzač u kľúčového experta preukáže **referenčným listom podľa Prílohy č. 5 časti A.3 Podmienky účasti uchádzačov týchto SP.**

**Kľúčový expert č. 2:** **Servisný technik**

* + - **minimálne 2 (dva) roky odbornej praxe** v servisnej a profylaktickej činnosti technologického vybavenia informačných systémov diaľnice, rýchlostnej cesty alebo inej cestnej komunikácie, túto podmienku účasti záujemca u kľúčového experta preukáže **profesijným životopisom podľa Prílohy č. 4 časti A.3 Podmienky účasti uchádzačov týchto SP**.

Z každého z uchádzačom predloženého Referenčného listu za príslušného kľúčového experta č. 1 a   
č. 2 musia byť zrejmé nasledovné údaje/skutočnosti:

a) meno a priezvisko kľúčového experta,

b) názov a sídlo odberateľa, resp. zamestnávateľa kľúčového experta,

c) čas realizácie projektu/plnenia zmluvy, t. j. (mesiac, rok),

d) stručný popis predmetu projektu/zmluvy,

e) stručný rozsah činnosti, ktoré kľúčový expert zabezpečoval,

f) tel. číslo a meno zamestnanca objednávateľa, resp. zamestnávateľa, u ktorého si možno overiť tieto údaje.

**Prílohy k časti A.3 Podmienky účasti týchto SP:**

Príloha č. 1 - Jednotný európsky dokument

Príloha č. 2 - Čestné vyhlásenie k preukázaniu § 32 ods. 1 písm. a) v spojení s ods. 7 ZVO

Príloha č. 3 - Zoznam Kľúčových expertov

Príloha č. 4 - Profesijný životopis

Príloha č. 5 - Referenčný list

# B.1 Opis PREDMETU ZÁKAZKY

1. **Predmet zákazky**

Predmetom zákazky je poskytnutie služby a to vykonávanie servisnej činnosti (údržby a technických prehliadok) a opráv technologického vybavenia diaľnic v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3 Hrič. Podhradie - Žilina Strážov.

1. **Miesto poskytnutia služby**

Predmetné zariadenia sa nachádzajú na diaľnici v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3  Hrič. Podhradie - Žilina Strážov a na lokálnom operátorskom pracovisku SSÚD 5 Považská Bystrica, kam sú výstupy z týchto zariadení vyvedené a následne spracovávané a vizualizované.

1. **Rozsah predmetu zákazky**

Servis (údržba a technické prehliadky) a opravy na technologických zariadeniach pozostáva z týchto činností:

* odstraňovanie vád a porúch na zariadeniach technologického vybavenia diaľnice v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3  Hrič. Podhradie - Žilina Strážov.
* vykonávanie preventívnej kontroly a údržby jednotlivých technologických zariadení, vykonávanie pravidelných revízií technologických zariadení v zmysle STN.

Technologické vybavenie pozostáva z nasledovných objektov:

Diaľnica v úseku D1 Ilava - Sverepec, Sverepec - Vrtižer, Vrtižer - Hričovské Podhradie a v úseku D3  Hrič. Podhradie - Žilina Strážov:

1. Technologické uzly
2. Cestná svetelná signalizácia
3. Kamerový dohľad
4. Elektrická zabezpečovacia signalizácia
5. Operátorské pracovisko
6. Rozvádzače, Metalické vedenia, Optické vedenia
7. Rozsah činností a počet technologických zariadení diaľnice v úseku D1 Ilava - Sverepec, Sverepec - Vrtižer, Vrtižer - Hričovské Podhradie a v úseku D3  Hrič. Podhradie - Žilina Strážov je uvedený **v Prílohe č. 1 k časti B.2 Spôsob určenia ceny týchto SP.**
8. Súčasťou plnenia predmetu zákazky je vyhotovenie správ o vykonávaní činnosti počas sezónnej údržby technologického vybavenia diaľnice D1 Ilava - Sverepec, Sverepec - Vrtižer, Vrtižer - Hričovské Podhradie a v úseku D3  Hrič. Podhradie - Žilina Strážov a správ o vykonaní pravidelných revízií v zmysle STN a protokolov podpísaných revíznym technikom. Poskytovateľ sa zaväzuje správy o vykonávaní činnosti počas sezónnej údržby technologického vybavenia doručiť v elektronickej forme najneskôr do 10 (desiatich) kalendárnych dní po ukončení kalendárneho mesiaca, v ktorom sa činnosti vykonávali.

Súčasťou plnenia predmetu zákazky je aj **vyhotovenie podrobnej Ročnej správy** Zhodnotenia stavu technologického vybavenia diaľnice D1 a D3. Správu uchádzač odovzdá vždy po roku výkonu servisnej činnosti a to najneskôr do 28.02. nasledujúceho roka za predchádzajúci kalendárny rok odo dňa nadobudnutia účinnosti rámcovej dohody. Správa bude mať informatívny a odporúčací charakter s prehodnotením technológie na dobu ďalších 2 – 6 rokov užívania.

Súčasťou plnenia predmetu zákazky je aj priebežná aktualizácia Zoznamu náhradných dielov v elektronickej forme, ktorý bude Poskytovateľovi (úspešnému poskytovateľovi ) poskytnutý vedúcim oddelenia technológií a IRSD po uzavretí rámcovej dohody s úspešným poskytovateľom . Poskytovateľ je povinný vykonávať priebežnú aktualizáciu zoznamu náhradných dielov, ak počas trvania zmluvného vzťahu dôjde počas výkonu opráv technologického vybavenia k výmene komponentu za ekvivalent z dôvodu nedostupnosti pôvodného komponentu. Aktualizovaný Zoznam náhradných dielov (v elektronickej forme) predloží Poskytovateľ v rámci ročnej správy Zhodnotenia technologického vybavenia úseku diaľnice ako samostatnú prílohu.

1. Súčasťou predmetu rámcovej dohody je aj **priebežná aktualizácia prevádzkovej dokumentácie diaľnice D1 a D3** podľa aktuálne platných technických predpisov. Priebežnou aktualizáciou sa na účely rámcovej dohody rozumie zapracovanie akejkoľvek zmeny technologického vybavenia diaľnice D1 a D3 do prevádzkovej dokumentácie. Priebežnou aktualizáciou sa taktiež rozumie vyhotovenie dokumentácie skutočného vyhotovenia (DSVS) v prípade, ak boli vykonané úpravy/doplnenia technologického vybavenia diaľnice D1 alebo D3.
2. **Obdobie vykonávania predmetu zákazky:**

Obdobie výkonu servisnej činnosti (údržby a technických prehliadok) a opráv na zariadeniach technologického vybavenia diaľnice v úseku D1 Ilava - Sverepec, Sverepec - Vrtižer, Vrtižer - Hričovské Podhradie a v úseku D3  Hrič. Podhradie - Žilina Strážov: na obdobie 48 mesiacov odo dňa nadobudnutia účinnosti Rámcovej dohody, alebo do vyčerpania sumy, ktorá nemôže prekročiť sumu prijatú v ponuke úspešného poskytovateľa . Harmonogram servisných činností pre diaľnicu v úseku D1 Ilava - Sverepec, Sverepec - Vrtižer, Vrtižer - Hričovské Podhradie a v úseku D3  Hrič. Podhradie - Žilina Strážov je uvedený **v Prílohe č. 1 k časti B.2 Spôsob určenia ceny týchto SP** a je tvorený zo stĺpcov „E“ Počet zariadení, „D“ Počet úkonov (za rok) a „H“ obdobie výkonu (mesiac)

Servisná činnosť môže byť vykonávaná aj v nočných hodinách, či počas víkendov a sviatkov na základe požiadaviek objednávateľa.

Opravy technologických zariadení bude poskytovateľ zabezpečovať spôsobom uvedeným **v časti B.3 Obchodné podmienky plnenia predmetu zákazky** týchto SP.

1. Objednávateľ požaduje, aby výmena pôvodných technologických zariadení a komponentov bola uskutočnená len za nové originálne náhradné diely od výrobcu, resp. aj od iných výrobcov za podmienky dodržania rovnakých alebo vyšších technických parametrov a za podmienky plnej kompatibility a funkčnosti s existujúcim zariadením.

Prípadné odvolávky na konkrétneho výrobcu, značku a typ uvedené v **Prílohe č. 3 k časti B.2 Spôsob určenia ceny týchto SP**  Zoznam náhradných dielov pre technologické vybavenie diaľnice v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3  Hrič. Podhradie - Žilina Strážov, predstavujú opis súčasného stavu technologických zariadení objednávateľa. Objednávateľ akceptuje ekvivalenty, t. j. v prípade, že poskytovateľ navrhuje použiť pri oprave technologických zariadení iné náhradné diely ako tie, ktoré sú uvedené **v Prílohe č. 3 Časti B.2 Spôsob určenia ceny týchto SP**, je túto skutočnosť povinný uviesť v rámci svojej ponuky. V takomto prípade je poskytovateľ povinný pri vypĺňaní **Prílohy č. 3 Časti B.2 Spôsob určenia ceny týchto SP** v stĺpci Opis ekvivalentu uviesť typ a výrobcu ponúkaných ekvivalentov náhradných dielov, pričom tieto náhradné diely (technologické zariadenia alebo ich komponenty) musia spĺňať rovnaké alebo vyššie technické a kvalitatívne parametre ako technické a kvalitatívne parametre technologických zariadení uvedených v stĺpci Opis súčasného stavu **v Prílohe č. 3 Časti B.2 Spôsob určenia ceny týchto SP**  a musia byť plne kompatibilné a funkčné s existujúcimi technologickými zariadeniami objednávateľa. V prípade, že poskytovateľ nevyplní stĺpec Opis ekvivalentu, má sa za to, že ponúka náhradné diely totožné s Opisom súčasného stavu.

1. Objednávateľ si vyhradzuje právo zrušiť poskytovateľovi časť záväzku (servisnú činnosť) plnenia rámcovej dohody v prípade modernizácie, t. j. technického zhodnotenia technologických zariadení, výmeny technológie a technologických komponentov po životnosti a na ktoré sa vzťahuje záruka podľa zmlúv, ktoré má, alebo bude mať objednávateľ počas trvania rámcovej dohody uzavreté s tretími osobami.
2. Strany rámcovej dohody sa dohodli na úprave práv a povinností v oblasti zabezpečenia kybernetickej bezpečnosti v spojitosti s plnením predmetu rámcovej dohody. Poskytovateľ sa zaväzuje počas trvania rámcovej dohody a pri plnení predmetu rámcovej dohody dodržiavať všetky povinnosti v rozsahu, ktoré sa na poskytovateľa vzťahujú a ktoré objednávateľ požaduje s ohľadom na skutočnosť, že objednávateľ je prevádzkovateľ základnej služby Informačný systém diaľnic a rýchlostných ciest v súlade s ustanoveniami zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len „ZoKB“) a zároveň prevádzkovateľ informačných systémov v súlade s ustanoveniami zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov (ďalej len „zákon ITVS“) a jeho vykonávacími predpismi, pričom informačné systémy technologického vybavenia podľa rámcovej dohody je súčasťou registrovanej základnej služby poskytovanej objednávateľom v zmysle ZoKB.
3. Poskytovateľ je povinný zaistiť bezpečnostné opatrenia nad prostredím, ktoré sa vzťahuje na objekt, ku ktorému je poskytovaný predmet zákazky a pridružené podporné systémy, ktoré sú súčasťou prevádzkovanej základnej služby - technologické vybavenie v zmysle rámcovej dohody, a nejedná sa o interné prostredie Poskytovateľa. Požadované plnenie opatrení a postupov, sa taktiež týka výhradne predmetu zákazky, resp. technologického vybavenia podľa bodu 3 Časti B.1 Opis predmetu zákazky týchto SP.
4. Poskytovateľ je povinný poskytnúť objednávateľovi spolupôsobenie a súčinnosť v prípade modernizácie technologického vybavenia diaľnic, rýchlostných ciest a ciest 1. triedy vo vlastníctve objednávateľa, a to rešpektujúc ZoKB, zákon o ITVS a ich príslušné vykonávacie predpisy, štandardy a príslušnú legislatívu v oblasti informačnej a kybernetickej bezpečnosti a bezpečnostné požiadavky a bezpečnostné požiadavky objednávateľa vyplývajúce z bezpečnostných politík objednávateľa .
5. Objednávateľ si vyhradzuje voči poskytovateľovi právo v oblasti kybernetickej bezpečnosti v procese poskytovania základnej služby špecifikovať požiadavky kladené na implementovanie bezpečnostných opatrení podľa ZoKB a zákona ITVS, ako aj v prípade novelizácie uvedenej legislatívy v oblasti kybernetickej bezpečnosti. Zmeny sa budú riadiť podmienkami zákona o verejnom obstarávaní.
6. Informačné systémy technologického vybavenia v zmysle rámcovej dohody boli z hľadiska kybernetickej bezpečnosti zadefinované ako súčasť prevádzkovanej základnej služby Informačný systém diaľnic a rýchlostných ciest a týkajú sa jej bezpečnostné opatrenia Vyhlášky NBÚ č. 362/2018 Z.z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení .Spolu s rámcovou dohodou, je poskytovateľ povinný uzavrieť s objednávateľom zmluvu o zabezpečení plnenia bezpečnostných opatrení a notifikačných povinností podľa § 19 ods. 2 Zákona č. 69/2018 Z.z. o kybernetickej bezpečnosti a o zmene a doplnení niektorých zákonov, obsahujúcu náležitosti minimálne v rozsahu Vyhlášky Národného bezpečnostného úradu č. 362/2018 Z.z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení (ďalej aj len ako „Zmluva o BOaNP) v znení, ktoré tvorí neoddeliteľnú súčasť rámcovej dohody ako Príloha č. 16 rámcovej dohody. Zmluva o BOaNP špecifikuje najmä rozsah a podmienky plnenia bezpečnostných opatrení, ktoré sú nevyhnutné na zachovanie bezpečnosti informačných systémov súvisiacich s predmetom rámcovej dohody. Objednávateľ aj poskytovateľ sa v nej zaväzujú dodržiavať všetky relevantné povinnosti a postupy uvedené v ZoKB a jeho neskorších úpravách týkajúcich sa kybernetickej bezpečnosti a notifikačných povinností súvisiace s plnením predmetu tejto rámcovej dohody.
7. Objednávateľ požaduje v oblasti ochrany osobných údajov a v súvislosti s poskytovaným predmetom rámcovej dohody, aby sa zhotoviteľ zaviazal počas trvania rámcovej dohody a pri poskytovaní služieb dodržiavať všetky povinnosti vyplývajúce z legislatívy o ochrane osobných údajov, predovšetkým Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorými sa zrušuje smernica 95/46/ES (všeobecné nariadenie o ochrane osobných údajov) (ďalej len „GDPR“), a to najmä zabezpečiť dodržiavanie bezpečnostných požiadaviek týkajúcich sa ochrany osobných údajov v prostredí objednávateľa.
8. Technológie a komponenty navrhnuté, vybrané a použité v zmysle rámcovej dohody musia zaručovať ochranu práv dotknutých osôb, ktorých osobné údaje sa spracúvajú v systémoch objednávateľa.
9. V prípade ak objednávateľovi vznikne škoda, v dôsledku nesplnenia si ktorejkoľvek povinnosti  poskytovateľa podľa rámcovej dohody a/alebo Zmluvy o BOaNP, je poskytovateľ povinný túto škodu nahradiť objednávateľovi v plnej výške. V prípade, ak poskytovateľ zabezpečuje plnenie povinností podľa tohto článku rámcovej dohody prostredníctvom subdodávateľa v zmysle bodu 9.1 článku 9. rámcovej dohody, zodpovednosť za plnenie povinností poskytovateľa nesie voči objednávateľovi primárne poskytovateľ.
10. Poskytovateľ je povinný za všetky osoby zodpovedné za plnenie predmetu zákazky mimo kľúčových expertov predložiť údaje o vzdelaní a odbornej praxi alebo o odbornej kvalifikácii riadiacich zamestnancov, osobitne osôb zodpovedných za poskytnutie služby, s doložením dokladu o odbornej spôsobilosti podľa Vyhlášky Ministerstva práce, sociálnych vecí a rodiny Slovenskej republiky č. 508/2009 Z. z. (resp. Vyhl. č. 718/2002 Z. z.), ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, plynovými, zdvíhacími a elektrickými, a ktorou sa ustanovujú technické zariadenia, ktoré sa považujú za vyhradené technické zariadenia - poskytovateľ predloží uvedený doklad v úradne osvedčenej kópii. Platnosť dokladu je požadovaná počas celej doby trvania zmluvy. Objednávateľ príjme aj iný obsahom a rozsahom rovnocenný doklad vydaný príslušnou inštitúciou v inom členskom štáte Európskej únie, predložený uchádzačom preukazujúci požadovanú skutočnosť.

Od osôb zodpovedných za poskytnutie služby žiadame predložiť oprávnenie na:

- rekonštrukciu, údržbu, opravy, odborné prehliadky a odborné skúšky vyhradených elektrických zariadení,

- údržbu, revízie a opravy zabezpečovacích systémov alebo poplachových systémov alebo systémov zariadení umožňujúcich sledovanie pohybu a konania osoby v chránenom objekte, na chránenom mieste alebo v ich okolí.

**Prílohy k časti B.1 Opis predmetu zákazky týchto SP:**

Príloha č. 1 - Zoznam osôb zodpovedných za poskytnutie služby [[3]](#footnote-4)\*

Príloha č. 2 - Zoznam subdodávateľov a podiel subdodávok

# 

# B.2 SPÔSOB URČENIA CENY

1. Cena za vykonanie predmetu zákazky bude stanovená podľa zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon o cenách. Cenu je potrebné uviesť v eurách €.
2. Uchádzač musí vo svojej ponuke predložiť cenu za dodanie predmetu zákazky do tabuliek, ktoré tvoria Špecifikáciu ceny uvedenej v  Prílohe č.1 Cena za servis a údržbu technologického vybaveniadiaľnic v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3 Hrič. Podhradie - Žilina Strážov, v Prílohe č. 2 Sumár ceny za servis D1 a D3, v Prílohe č. 3 Zoznam náhradných dielov pre technologické vybavenie diaľnic v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3 Hrič. Podhradie - Žilina Strážov, v Prílohe č. 4 Hodinová sadzba opravy technologického vybavenia diaľnic v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3 Hrič. Podhradie - Žilina Strážov. Príloha č. 1 Návrh na plnenie kritériá časti A.2 týchto SP sa po vyplnení tabuliek uvedených v **Prílohách č. 1, 3, a 4** k tejto časti SP upravia automaticky prostredníctvom aplikovanej matematiky. Verejný obstarávateľ požaduje predložiť špecifikáciu ceny uvedenú v **Prílohách č. 1, 2, 3, a 4** k tejto časti SP v požadovanom znení vo formáte \*.xls/\*.xlsx a zároveň aj ako sken podpísaný na všetkých hárkoch jednotlivých príloh uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Uchádzač zodpovedá za to, že ceny v elektronickej a tlačenej forme sa zhodujú.
3. Uchádzač je povinný vyplniť jednotkové ceny v eurách bez DPH zaokrúhlene na 2 desatinné miesta v tabuľke **Prílohy č. 1, 3 a 4 časti B.2 Spôsob určenia ceny** týchto SP, vyznačené žltou farbouprípadne oranžovou farbou pri uvedení opisu ekvivalentu. Cena sa vyplňuje bez medzier pri tisícoch. Do ostatných buniek uchádzač nesmie zasahovať.
4. Uchádzač je povinný vyplniť všetky položky, ktoré sú uvedené v **Prílohách č. 1, 3 a 4** k tejto časti týchto SP označené na ocenenie primeranou cenou.
5. Cena za servis a údržbu **za 1 rok** všetkých objektov uvedených časti B.1 Opis predmetu zákazky týchto SP je vypočítaná ako súčet súčinov jednotkových cien za 1 úkon na jednom zariadení, počtom zariadení a počtom úkonov za jeden rok. Cena za servis a údržbu **za 4 roky** bude automaticky prerátaná v **Prílohách č. 2 Sumár ceny za servis a údržbu D1 a D3** tejto časti týchto SP **a Prílohy č.1 - Návrh na plnenie kritérií** **Časti A.2 týchto SP**.
6. Cena náhradných dielov za 4 roky – uchádzač uvedie ceny všetkých náhradných dielov v zmysle technického označenia v **Prílohe č. 3** k tejto časti SP. Cena náhradných dielov za 4 roky bude automaticky prerátaná v **Prílohe č. 4 Sumár ceny náhradných dielov D1 a D3** tejto časti týchto SP **a Prílohy č.1**  **- Návrh na plnenie kritériá** **Časti A.2 týchto SP.**
7. Cena za opravy za 4 roky bude vyjadrená ako súčin hodinovej sadzby, v ktorej budú zahrnuté všetky náklady a zisk, ktoré súvisia s priamym uskutočnením opravy, t. j. všetky činnosti, náklady, dopravné náklady vrátane dopravy na miesto výkonu predmetu zákazky, všetky práce, výkony alebo služby nevyhnutné za účelom riadneho vykonania opravy vrátane drobného spotrebného materiálu a predpokladaného počtu hodín opráv za 4 roky. Uchádzač uvedie primerané hodinové sadzby za opravy v eurách zaokrúhlene na 2 desatinné miesta do **Prílohy č. 4**k tejto časti SP vyznačených žltou farbou. Cena za opravy **za 4 roky** bude automaticky prerátaná do **Prílohy č. 1 - Návrh na plnenie kritériá** časti A.2 týchto SP.
8. Jednotkové ceny a hodinové sadzby v **Prílohách č. 1, 3 a 4 časti B.2 Spôsob určenia ceny** týchto SPsú pevné a nemenné počas trvania dohody. V prípade postupu podľa bodu 4.2.3/čl.4 časti B.3 Obchodné podmienky plnenia predmetu zákazky týchto SP sú jednotkové ceny náhradných dielov maximálne.
9. Uchádzač je povinný do cien zahrnúť všetky náklady, činnosti, práce, výkony alebo služby za účelom riadneho vykonania predmetu súťaže ako aj riziká všetkých druhov v takej výške, ako sú potrebné pre riadne vykonanie služby. V cenách sú zahrnuté náklady na dopravu, mzdy, réžiu, práca počas sviatkov a víkendov a podobne.
10. Úspešný uchádzač je povinný akceptovať zníženie ceny aj v prípade, že časť predmetu zákazky sa na podnet verejného obstarávateľa nebude realizovať.

1. Verejný obstarávateľ si vyhradzuje právo na predloženie kalkulácií, rozborov, rozpisov jednotkových cien ako aj rozloženia cien za úkony cez hodinové sadzby (a celkový čas úkonu v hodinách), ktoré sú z ponuky uchádzača.
2. Verejný obstarávateľ si vyhradzuje právo zrušiť použitý postup zadávania zákazky, ak ponuky presiahnu predpokladanú hodnotu zákazky uvedenú v oznámení.
3. V prípade, že uchádzač bude úspešný, nebude akceptovaný žiadny nárok uchádzača na zmenu ponukovej ceny z dôvodu chýb a opomenutí jeho vyššie uvedených povinností.

**Prílohy k časti B.2 Spôsob určenia ceny týchto SP:**

Príloha č. 1 - Cena za servis a údržbu technologického vybavenia diaľnice v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3  Hrič. Podhradie - Žilina Strážov.

Príloha č. 2 - Sumár ceny za servis a údržbu D1 a D3,

Príloha č. 3 - Zoznam náhradných dielov pre technologické vybavenie diaľnice v úseku úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3  Hrič. Podhradie - Žilina Strážov,

Príloha č. 4 - Cena za opravy technologického vybavenia diaľnice v úseku úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3  Hrič. Podhradie - Žilina Strážov. (hodinová sadzba),

Príloha č. 5 - Rekapitulácia

**B.3 OBCHODNÉ PODMIENKY PLNENIA PREDMETU ZÁKAZKY**

Uchádzač predloží návrh rámcovej dohody podľa Obchodného zákonníka, podľa podmienok súťaže (podpísaný uchádzačom, jeho štatutárnym orgánom, alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch), v ktorom budú uvedené nasledovné údaje:

**Rámcová dohoda**

**Výkon servisnej činnosti a opráv technologického vybavenia diaľnice v úsekoch D1 Ilava - Sverepec, Sverepec - Vrtižer, Vrtižer - Hričovské Podhradie a D3  Hrič. Podhradie - Žilina Strážov.**

**Číslo objednávateľa: Číslo poskytovateľa:**

uzatvorená podľa § 83 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“) a § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

s primeraným použitím § 536 Obchodného zákonníka

(ďalej len „**rámcová dohoda**“)

medzi stranami rámcovej dohody:

**Objednávateľ:**

Obchodné meno: **Národná diaľničná spoločnosť, a. s.**

Sídlo: Dúbravská cesta 14, 841 04 Bratislava

Zápis v obch. reg.: Mestský súd Bratislava III, Oddiel Sa, Vložka č. 3518/B

Štatutárny orgán: predstavenstvo zastúpené:

Ing. Filip Macháček, predseda predstavenstva a generálny riaditeľ

PhDr. Rastislav Droppa, podpredseda predstavenstva

IČO: 35 919 001

DIČ: 202 193 7775

IČ DPH: SK 202 193 7775

Bankové spojenie: Štátna pokladnica

IBAN: SK95 8180 0000 0070 0069 4593

BIC/SWIFT: SPSRSKBA

Tel.: +421 2 5831 1111

(ďalej len „**objednávateľ**“)

a

**Poskytovateľ:**

Obchodné meno:

Sídlo:

Zápis v obch. reg.:

Štatutárny orgán:

Osoby oprávnené na rokovanie:

- vo veciach rámcovej dohody:

- vo veciach technických:

- vo veciach cenových:

IČO:

DIČ:

IČ DPH:

Bankové spojenie:

Číslo účtu:

IBAN:

BIC:

Tel./Fax:

(ďalej len „**poskytovateľ**“)

(objednávateľ a poskytovateľ ďalej len „**strany rámcovej dohody**“)

**Čl. 1**

**PREDMET RÁMCOVEJ DOHODY**

* 1. Predmetom rámcovej dohody je úprava práv a povinností strán rámcovej dohody spojených so záväzkom poskytovateľa vykonávať pre objednávateľa servisnú činnosť, vrátane revízií, opravy zariadení technologického vybavenia vrátane softvérových súčastí diaľnice v úseku **D1** Ilava - Sverepec, Sverepec - Vrtižer, Vrtižer - Hričovské Podhradie (ďalej aj ako „**D1**“) a **D3** Hrič. Podhradie - Žilina Strážov (ďalej aj ako „**D3**“) pre stredisko Správy a údržby diaľnic (ďalej len „**SSÚD**“) 5 Považská Bystrica (ďalej aj ako „**technologické vybavenie diaľnice D1/D3**“) a plniť povinnosti podľa Zmluvy o zabezpečení plnenia bezpečnostných opatrení a notifikačných povinností, ktorá tvorí Prílohu č. 16 rámcovej dohody, podľa požiadaviek objednávateľa, v súlade s ustanoveniami rámcovej dohody a súťažnými podkladmi a záväzkom objednávateľa zaplatiť poskytovateľovi za riadne a včas poskytnuté plnenie predmetu rámcovej dohody dohodnutú cenu.

1.1.1 Opravami sa na účely rámcovej dohody rozumie odstraňovanie vád a porúch na zariadeniach technologického vybavenia diaľnice D1/D3 (ďalej len „**opravy technologického vybavenia diaľnice D1/D3**“)ꓼ

1.1.2 Servisnou činnosťou sa na účely rámcovej dohody rozumie vykonávanie preventívnej kontroly a prehliadok a údržby zariadení technologického vybavenia diaľnice D1/D3, vrátane pravidelných revízií zariadení technologického vybavenia diaľnice D1/D3 podľa Slovenských technických noriem (ďalej len „**STN**“), vyhotovenie správ o vykonávaní činnosti počas sezónnej údržby technologického vybavenia diaľnice D1/D3, správ o vykonaní pravidelných revízii v zmysle STN a podrobných ročných správ Zhodnotenia stavu technologického vybavenia diaľnice D1/D3 (ďalej len „**servis technologického vybavenia diaľnice D1/D3**“)ꓼ

Podrobná špecifikácia predmetu rámcovej dohody je uvedená v časti B.1 súťažných podkladov - Opis predmetu zákazky, ktorý tvorí ako Príloha č. 11 – Opis predmetu zákazky (ďalej len „**Príloha č. 11**“) rámcovej dohody jej neoddeliteľnú súčasť.

* 1. Poskytovateľ sa zaväzuje vykonávať servis technologického vybavenia diaľnice D1/D3 a opravy technologického vybavenia diaľnice D1/D3 na diaľnici v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3  Hrič. Podhradie - Žilina Strážov a na lokálnom operátorskom pracovisku SSÚD 5 Považská Bystrica, kam sú výstupy z týchto zariadení vyvedené a následne spracovávané a vizualizované.

Technologické vybavenie diaľnice D1/D3 pozostáva z nasledovných objektov:

* + 1. Diaľnica v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3  Hrič. Podhradie - Žilina Strážov:
       - * Technologické uzly
         * Cestná svetelná signalizácia
         * Kamerový dohlaď
         * Elektrická zabezpečovacia signalizácia
         * Operátorské pracovisko
         * Rozvádzače, Metalické vedenia, Optické vedenia
  1. Počet zariadení technologického vybavenia diaľnice D1/D3 s cenovým ohodnotením vyjadreným v jednotkových cenách je uvedený v Prílohe č. 2 - Cena za servis a údržbu technologického vybavenia diaľnice v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3  Hrič. Podhradie - Žilina Strážov (ďalej len „**Príloha č. 2**“), rámcovej dohody.
  2. Súčasťou predmetu rámcovej dohody je aj priebežná aktualizácia prevádzkovej dokumentácie diaľnic D1 a D3 podľa aktuálne platných technických predpisov. Priebežnou aktualizáciou prevádzkovej dokumentácie sa na účely rámcovej dohody rozumie zapracovanie akejkoľvek zmeny technologického vybavenia diaľnice D1/D3 do prevádzkovej dokumentácie. Priebežnou aktualizáciou sa taktiež rozumie vyhotovenie dokumentácie skutočného vyhotovenia (ďalej len „**DSVS“**) v prípade, ak boli vykonané úpravy/doplnenia technologického vybavenia diaľnice D1/D3.
  3. Súčasťou predmetu rámcovej dohody je aj vyhotovenie podrobných ročných správ Zhodnotenia stavu technologického vybavenia diaľnice D1/D3.
  4. Súčasťou predmetu rámcovej dohody je aj vyhotovenie správ o vykonávaní činnosti počas sezónnej údržby technologického vybavenia diaľnice D1/D3 v elektronickej forme, a to (i) správ o vykonaní činnosti počas sezónnej údržby technologického vybavenia diaľnice D1 a (ii) správ o vykonaní činnosti počas sezónnej údržby technologického vybavenia diaľnice D3 a správ o vykonaní pravidelných revízií v zmysle STN.
  5. Na práva a povinnosti strán rámcovej dohody vyplývajúce z vykonávania opráv a odstraňovania vád na zariadeniach technologického vybavenia diaľnice D1/D3 sa primerane použijú ustanovenia § 536 a nasl. Obchodného zákonníka.
  6. Poskytovateľ je oprávnený dodávať len tie náhradné diely, ktoré sú uvedené v Prílohe č. 4 - Zoznam náhradných dielov pre technologické vybavenie diaľnice v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3  Hrič. Podhradie - Žilina Strážov (ďalej len „**Príloha č. 4**“) rámcovej dohody, v takých počtoch, na ktoré vznikne potreba z dôvodu opravy v prípade poruchy technologického vybavenia diaľnice D1/D3. Náhradné diely uvedené v Prílohe č. 4 rámcovej dohody, na ktoré nevznikne potreba z dôvodu opravy v prípade poruchy zariadenia poskytovateľ nedodáva.
  7. Súčasťou predmetu rámcovej dohody je aj priebežná aktualizácia Zoznamu náhradných dielov na opravy technologického vybavenia diaľnice D1/D3, ktoré sú uvedené v Prílohách č. 4 rámcovej dohody.
  8. Predmetom rámcovej dohody nie je odstránenie tých vád, na ktoré sa vzťahuje záruka podľa zmlúv, ktoré má objednávateľ uzavreté s tretími osobami (dodávateľmi technologických zariadení). Pre vylúčenie všetkých pochybností, poskytovateľ sa zaväzuje poskytnúť tretím osobám a objednávateľovi maximálnu súčinnosť pri odstraňovaní vád podľa predchádzajúcej vety, ako aj v prípade potreby modernizácie alebo upgrade technologického vybavenia diaľnice D1/D3.
  9. Každú zmenu rámcovej dohody, ktorá nebola predvídateľná v čase uzatvorenia rámcovej dohody je možné vykonať buď uzatvorením dodatku k rámcovej dohode v súlade s ust. § 18 ZVO alebo zadaním novej zákazky postupom zadávania zákazky podľa ZVO.
  10. Plnením povinností podľa Zmluvy o zabezpečení plnenia bezpečnostných opatrení a notifikačných povinností sa na účely rámcovej dohody rozumie plnenie povinností podľa Zmluvy o zabezpečení plnenia bezpečnostných opatrení a notifikačných povinností, ktorú poskytovateľ uzatvoril s objednávateľom spolu s rámcovou dohodou a v súlade s § 19 ods. 2 zákona č. 69/2018 Z.z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len „**ZoKB**“), obsahujúcou náležitosti minimálne v rozsahu Vyhlášky Národného bezpečnostného úradu č. 362/2018 Z.z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení a ktorá ako neoddeliteľná súčasť rámcovej dohody tvorí Prílohu č. 16 rámcovej dohody (ďalej len „**Zmluva KB**“).

**Čl. 2**

**MIESTO A ČAS PLNENIA**

* 1. Rámcová dohoda je uzavretá na obdobie 48 (štyridsať osem) mesiacov odo dňa nadobudnutia jej účinnosti alebo do vyčerpania sumy, ktorá nemôže prekročiť sumu .................. EUR prijatú v ponuke úspešného uchádzača, podľa tohto, ktorá skutočnosť nastane skôr.
  2. Miesto plnenia rámcovej dohody objednávateľ protokolárne odovzdá poskytovateľovi po nadobudnutí účinnosti rámcovej dohody.
  3. Strany rámcovej dohody sa dohodli, že objednávateľ do 7 (siedmich) kalendárnych dní od nadobudnutia účinnosti tejto rámcovej dohody vyzve poskytovateľa na začatie vykonávania servisu technologického vybavenia diaľnice D1/D3 „*Výzvou na protokolárne prevzatie miesta plnenia*“ (ďalej len „**Výzva**“). Poskytovateľ je povinný dostaviť sa na prevzatie miesta plnenia v termíne určenom objednávateľom vo Výzve. Poskytovateľ je povinný protokolárne prevziať miesto plnenia na účely plnenia rámcovej dohody najneskôr do 7 (siedmich) kalendárnych dní od termínu na prevzatie miesta plnenia určenom objednávateľom vo Výzve podľa predchádzajúcej vety. V rámci protokolárneho prevzatia miesta plnenia objednávateľ odovzdá poskytovateľovi technologické vybavenie diaľnic v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3 Hrič. Podhradie - Žilina Strážov a dokumentáciu k plneniu tejto rámcovej dohody.
  4. Poskytovateľ sa zaväzuje vykonávať opravy technologického vybavenia diaľnice D1/D3 podľa podbodu 1.1.1 bodu 1.1 článku 1 rámcovej dohody spôsobom a v čase podľa článku 3 rámcovej dohody.
  5. Poskytovateľ sa zaväzuje vykonávať servis technologického vybavenia diaľnice D1/D3 podľa obdobia výkonu servisných činností uvedeného v Prílohe č. 2 rámcovej dohody.
  6. Na základe písomnej požiadavky objednávateľa je poskytovateľ povinný vykonávať servis technologického vybavenia diaľnice D1/D3 aj v nočných hodinách, počas víkendov a sviatkov.

**Čl. 3**

**ZÁKLADNÉ PRAVIDLÁ VYKONÁVANIA PREDMETU RÁMCOVEJ DOHODY**

* 1. Poskytovateľ sa zaväzuje vykonávať predmet rámcovej dohody podľa bodu 1.1 článku 1 rámcovej dohody len osobami na to oprávnenými a poučenými a to nasledovne:
     1. Opravy technologického vybavenia diaľnice D1/D3 podľa podbodu 1.1.1 bodu 1.1 článku 1 spôsobom popísaným v bodoch 3.5 až 3.6 tohto článku rámcovej dohody.
     2. Servis technologického vybavenia diaľnice D1/D3 podľa podbodu 1.1.2 bodu 1.1 článku 1 spôsobom podľa bodu 2.5 článku 2 rámcovej dohody.

Kontaktná adresa poskytovateľa pre účely vykonávania servisu technologického vybavenia diaľnice D1/D3 a opráv technologického vybavenia diaľnice D1/D3 je:

................................................

...............................................

................................................

Ďalšie kontaktné údaje zamestnancov poskytovateľa, splnomocnených na zastupovanie vyššie uvedenej osoby vo veci vykonávania servisu technologického vybavenia diaľnice D1/D3 a opráv technologického vybavenia diaľnice D1/D3:

.........................................................................................................................................................

.........................................................................................................................................................

.........................................................................................................................................................

Prípadnú zmenu týchto údajov poskytovateľ písomne nahlási objednávateľovi v minimálne 24 (dvadsaťštyri) hodinovom predstihu.

* 1. Osoba objednávateľa oprávnená na **preberanie** prác – servisu technologického vybavenia diaľnice v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3 Hrič. Podhradie - Žilina Strážov vedúci SSÚD 5 Považská Bystrica, prípadne jeho splnomocnený zástupca.

Osoby objednávateľa oprávnené na **kontrolu** prác - servisu technologického vybavenia diaľnice D1/D3 a opráv technologického vybavenia diaľnice D1/D3 sú: vedúci SSÚD 5 Považská Bystrica, prípadne jeho splnomocnený zástupca, vedúci odboru tunelov a IRSD v prevádzke, vedúci oddelenia technológií a IRSD a zamestnanci oddelenia technológií a IRSD.

* 1. Poskytovateľ aj objednávateľ sú oprávnení zmeniť osoby oprávnené konať v ich mene (konkrétne osoby uvedené v bodoch 3.1 a 3.2 rámcovej dohody a osoby uvedené v Prílohe č. 13 rámcovej dohody - Zoznam osôb oprávnených rokovať vo veciach technických) jednostranným písomným oznámením doručeným druhej strane rámcovej dohody, za predpokladu, že zmeny v osobách boli medzi stranami rámcovej dohody vopred prerokované. Poskytovateľ aj objednávateľ súhlasia s tým, že k takejto zmene nie je potrebné uzatvorenie dodatku k tejto rámcovej dohode.
  2. Objednávateľ a poskytovateľ sa zaväzujú, že každú zmenu telefónneho spojenia alebo kontaktných osôb, vrátane zmien ďalších identifikačných údajov, písomne oznámia druhej strane rámcovej dohody tak, aby bola zabezpečená plynulá komunikácia pri vykonávaní činnosti podľa rámcovej dohody.
  3. Spôsob nahlásenia vady alebo poruchy technologického vybavenia diaľnice D1/D3:

Po zistení vady alebo poruchy na technologickom vybavení diaľnice D1/D3 objednávateľ túto skutočnosť bezodkladne nahlási poskytovateľovi nasledovným spôsobom:

* emailom na adresu: .........................................., a zároveň
* volaním alebo SMSna telefónne číslo: +421..........................................,

pričom za čas nahlásenia vady alebo poruchy sa považuje dátum a čas odoslania emailu objednávateľom, čas telefonického rozhovoru, prípadne čas odoslania SMS správy objednávateľom na telefónne číslo poskytovateľa, podľa toho, ktorá skutočnosť nastane skôr.

Osoba oprávnená nahlasovať poskytovateľovi vady alebo poruchy technologického vybavenia diaľnice D1/D3 v mene objednávateľa je vedúci SSÚD 5 Považská Bystrica, alebo ním poverené osoby.

* 1. Poskytovateľ je povinný prijatie nahlásenia vady alebo poruchy potvrdiť objednávateľovi bez zbytočného odkladu, najneskôr do 24 (dvadsaťštyri) hodín od nahlásenia vady alebo poruchy emailom na adresy uvedené v Prílohe č. 13 - Zoznam osôb oprávnených rokovať vo veciach technických (ďalej len „**Príloha č. 13**“) rámcovej dohody. V prípade ak poskytovateľ nepotvrdí prijatie nahlásenia vady alebo poruchy najneskôr do 24 (dvadsaťštyri) hodín od jej nahlásenia, povinnosť poskytovateľa zahájiť odstraňovanie vád alebo porúch v časoch podľa bodu 3.7 tohto článku rámcovej dohody tým nie je dotknutá.
  2. Práce na odstraňovaní vád alebo porúch na technologickom vybavení diaľnice D1/D3 musia byť začaté do 24 (dvadsaťštyri) hodín **od nahlásenia vady alebo poruchy** podľa bodu 3.5 tohto článku rámcovej dohody bez ohľadu na skutočnosť, či objednávka bola poskytovateľovi doručená. Začatím prác v zmysle predchádzajúcej vety tohto bodu sa rozumie obhliadka danej vady alebo poruchy technologického vybavenia diaľnice D1/D3 poskytovateľom, prípadne iná zdokumentovateľná činnosť, ktorá vedie k odstráneniu nahlásenej vady alebo poruchy.
  3. O vzniku akejkoľvek vady alebo poruchy spíše vedúci SSÚD 5 Považská Bystrica alebo vedúci oddelenia správy, prevádzky a údržby SSÚD 5 Považská Bystrica za účasti osoby oprávnenej na rokovanie vo veciach technických za stranu poskytovateľa, ktorá je uvedená v záhlaví rámcovej dohody „*Protokol o vade alebo poruche*“ (ďalej len „**POV**“), ktorého vzor tvorí Prílohu č. 7 - Vzor tlačiva „Protokol o vade alebo poruche“ rámcovej dohody. POV musí obsahovať jedinečné číslo, ktoré bude súčasťou celého procesu opravy. V POV budú uvedené všetky dôležité skutočnosti, ako sú dátum a čas vzniku vady alebo poruchy, popis vady alebo poruchy, dátum a čas jej nahlásenia, čas nástupu na jej odstránenie a termín dokedy má byť vada alebo porucha odstránená. Akékoľvek ďalšie relevantné skutočnosti vrátane záznamu o odstránení vady alebo poruchy budú do POV doplnené po vykonaní opravy technologického vybavenia diaľnice D1/D3.
  4. Poskytovateľ je povinný vadu alebo poruchu odstrániť bezodkladne, najneskôr však do 30 (tridsiatich) kalendárnych dní odo dňa nahlásenia vady alebo poruchy technologického vybavenia diaľnice D1/D3 podľa bodu 3.5 tohto článku rámcovej dohody, ak sa s objednávateľom vzhľadom na povahu vady alebo poruchy písomne nedohodne inak.
  5. V prípade, ak odstránenie vady alebo poruchy z akýchkoľvek dôvodov, najmä však z dôvodu, že na odstránenie vady alebo poruchy je potrebné zabezpečiť chýbajúci náhradný diel, ktorého dodacia doba je dlhšia, ako je čas na odstránenie vady alebo poruchy podľa bodu 3.9 tohto článku rámcovej dohody, poskytovateľ je na základe písomnej požiadavky objednávateľa povinný zabezpečiť náhradné riešenie, ktoré bude umožňovať bezpečný a plynulý chod technologického zariadenia (technologického vybavenia diaľnice D1/D3) až do doby, kedy bude vada alebo porucha riadne odstránená. Pri zabezpečovaní náhradného riešenia je poskytovateľ povinný dodržať schválené projektové parametre zariadení, a zodpovedá za to, že použité komponenty budú kompatibilné s existujúcim technologickým vybavením objednávateľa. Poskytovateľ zároveň zodpovedá za bezpečnosť a plynulosť cestnej premávky na príslušnom úseku diaľnice D1 Ilava - Sverepec, Sverepec - Vrtižer, Vrtižer - Hričovské Podhradie a D3 Hrič. Podhradie - Žilina Strážov a na priľahlých komunikáciách. Po zabezpečení náhradného riešenia, akonáhle to je možné, je poskytovateľ povinný uviesť vadný alebo poškodený diel technologického vybavenia diaľnice D1/D3 do pôvodného stavu, v akom bol pred vadou alebo poruchou.
  6. Poskytovateľ je povinný založiť Servisný denník pre plnenie predmetu rámcovej dohody podľa bodu 1.1 článku 1 rámcovej dohody ku dňu protokolárneho odovzdania/prevzatia miesta plnenia rámcovej dohody podľa článku 2 rámcovej dohody (ďalej len „**servisný denník“**) a zaväzuje sa vykonávať záznamy v servisnom denníku počas celej doby účinnosti rámcovej dohody. Požiadavky na servisný denník sú podrobne uvedené v Prílohe č. 9 - Minimálne požiadavky na obsah servisného denníka (ďalej len „**Príloha č. 9**“). Poskytovateľ je povinný dodatočne doplniť k zápisu do servisného denníka o začatí prác na odstránení vady alebo poruchy aj číslo POV a číslo objednávky po ich vystavení.
  7. Poskytovateľ je povinný viesť servisné denníky pre úsek (i) diaľnice D1 Ilava - Sverepec, Sverepec - Vrtižer, Vrtižer - Hričovské Podhradie a (ii) diaľnice D3  Hrič. Podhradie - Žilina Strážov samostatne.
  8. V prípade, ak poskytovateľ v rámci výkonu servisu technologického vybavenia diaľnice D1/D3 zistí akúkoľvek vadu alebo poruchu na technologickom zariadení (technologickom vybavení diaľnice D1/D3), je povinný toto zistenie a rozsah vady alebo poruchy uviesť v zázname o servisnej činnosti v servisnom denníku. Taktiež je povinný uviesť, či ide o vadu alebo poruchu technologického vybavenia diaľnice D1/D3, na ktorú sa vzťahuje záruka podľa rámcovej dohody alebo ide o vadu alebo poruchu, na ktorú sa nevzťahuje záruka podľa rámcovej dohody. V prípade vady alebo poruchy na technologickom vybavení diaľnice D1/D3, na ktorú sa vzťahuje záruka budú objednávateľ a poskytovateľ postupovať podľa článku 7 rámcovej dohody.
  9. Za účelom odstránenia vady alebo poruchy technologického vybavenia diaľnice D1/D3 zašle poskytovateľ objednávateľovi cenovú ponuku na opravu technologického vybavenia diaľnice D1/D3 vyhotovenú v súlade s ustanoveniami rámcovej dohody (pod podmienkou použitia hodinovej sadzby za opravy technologického vybavenia diaľnice D1/D3 podľa podbodu 4.2.1.1 bodu 4.2 článku 4 rámcovej dohody a cien náhradných dielov uvedených v Prílohe č. 4 rámcovej dohody).
  10. Poskytovateľ vypracuje cenovú ponuku na opravu technologického vybavenia diaľnice D1/D3 v zmysle Prílohy č. 8 - Minimálne požiadavky na vytvorenie cenovej ponuky na opravu technologického zariadenia a zašle ju objednávateľovi k prvotnému posúdeniu a schváleniu v elektronickej forme emailom špecialistovi oddelenia technológií a IRSD oprávnenému rokovať vo veciach technických uvedenému v Prílohe č. 13 rámcovej dohody. Po schválení cenovej ponuky objednávateľom, poskytovateľ predloží cenovú ponuku v tlačenej forme a doručí ju na adresu sídla objednávateľa. Objednávateľ následne vyhotoví objednávku, na základe ktorej poskytovateľ pristúpi k oprave technologického vybavenia diaľnice D1/D3 .
  11. V prípade, že na vykonanie opravy technologického vybavenia diaľnice D1/D3 je potrebné zabezpečiť materiál a náhradné diely, ktoré sa nenachádzajú v  Prílohe č. 4tejto rámcovej dohody, poskytovateľ predloží objednávateľovi v rámci cenovej ponuky na vykonanie prác aj podrobný rozpis položiek a presnú technickú špecifikáciu náhradných dielov a materiálu formou prílohy k cenovej ponuke.
  12. Opravy technologického vybavenia diaľnice D1/D3 podľa podbodu 1.1.1 bodu 1.1 článku 1 rámcovej dohody, v zmysle fyzickej realizácie prác na základe objednávky spoločne so všetkými inými relevantnými skutočnosťami, poskytovateľ zaeviduje formou zápisu do servisného denníka v zmysle Prílohy č. 9 rámcovej dohody.
  13. Odstránenie vady alebo poruchy technologického vybavenia diaľnice D1/D3 v súlade s bodmi 3.6 až 3.10 tohto článku rámcovej dohody bude zaznamenané v POV a bude písomne potvrdené stranami rámcovej dohodyꓼ za poskytovateľa osobou oprávnenou na rokovanie vo veciach technických, ktorá je uvedená v záhlaví rámcovej dohody a za objednávateľa vedúcim SSÚD 5 Považská Bystrica a bude slúžiť ako podklad pre fakturáciu príslušného výkonu.
  14. Pre účely bodov 3.6 až 3.17 článku 3 rámcovej dohody sú osoby oprávnené na komunikáciu za objednávateľa uvedené v Prílohe č. 13 rámcovej dohody a za poskytovateľa osoba oprávnená na rokovanie vo veciach technických uvedená v záhlaví rámcovej dohody.
  15. Objednávateľ zabezpečí na písomné požiadanie poskytovateľa obmedzenie cestnej premávky, resp. vylúčenie cestnej premávky a jej technické zabezpečenie výhradne po dobu nevyhnutnú na vykonanie činností podľa rámcovej dohody. Objednávateľ zruší obmedzenie cestnej premávky, resp. vylúčenie cestnej premávky na danom úseku diaľnice ihneď po ukončení a prevzatí prác od poskytovateľa.
  16. Objednávateľ zabezpečí poskytovateľovi kontrolovaný vstup do priestorov súvisiacich s výkonom servisu technologického vybavenia diaľnice D1/D3 a opráv technologického vybavenia diaľnice D1/D3. Vstup do priestorov zabezpečuje za objednávateľa vedúci SSÚD 5 Považská Bystrica, resp. ním písomne poverená osoba.
  17. Objednávateľ si vyhradzuje právo umožniť prístup poskytovateľovi k miestu výkonu servisu technologického vybavenia diaľnice D1/D3 a opráv technologického vybavenia diaľnice D1/D3 len v nočných hodinách, prípadne cez víkend a sviatok.
  18. Poskytovateľ je povinný bezodkladne vyhotoviť v rámci výkonu servisu technologického vybavenia diaľnice D1/D3 protokol o technickej prehliadke a záznam o vykonaní údržby, technickej prehliadky alebo opravy technologického vybavenia diaľnice D1/D3 do príslušného servisného denníka a predložiť ho na potvrdenie vedúcemu SSÚD 5 Považská Bystrica.
  19. Poskytovateľ je povinný nastúpiť na výkon servisu technologického vybavenia diaľnice D1/D3 podľa podbodu 1.1.2 bodu 1.1 článku 1 rámcovej dohody na technologických zariadeniach úseku diaľnice D1 a D3, ak boli splnené povinnosti objednávateľa podľa bodu 2.2 resp. 2.3 článku 2 rámcovej dohody.
  20. V prípade opráv technologického vybavenia diaľnice D1/D3 sa poskytovateľ zaväzuje použiť nové originálne náhradné diely, ktoré spĺňajú rovnaké alebo vyššie technické a kvalitatívne parametre ako technické a kvalitatívne parametre vymieňaných technologických zariadení (technologického vybavenia diaľnice D1/D3) alebo ich komponentov, pričom poskytovateľ nesie v plnom rozsahu zodpovednosť za to, že tieto náhradné diely sú plne kompatibilné a funkčné s existujúcimi technologickými zariadeniami (technologickým vybavením diaľnice D1/D3) objednávateľa. Na vyžiadanie objednávateľa je poskytovateľ povinný predložiť doklady, že ponúkaný náhradný diel má rovnaké alebo lepšie parametre ako pôvodný náhradný diel a je kompatibilný s technickým zariadením (technologickým vybavením diaľnice D1/D3).
  21. V prípade, že počas doby trvania rámcovej dohody akýkoľvek z náhradných dielov uvedených v Prílohe č. 4 rámcovej dohody prestane byť dostupný na trhu, poskytovateľ sa zaväzuje použiť náhradný diel spĺňajúci rovnaké alebo vyššie technické a kvalitatívne parametre ako už nedostupný náhradný diel, pričom poskytovateľ nesie v plnom rozsahu zodpovednosť za to, že tento náhradný diel je plne kompatibilný a funkčný s existujúcimi technologickými vybaveniami diaľnice D1/D3 objednávateľa. V prípade nevyhnutnosti použitia ekvivalentného náhradného dielu v zmysle predchádzajúcej vety tohto bodu rámcovej dohody je poskytovateľ pred tým, ako diel dodá objednávateľovi, povinný zaslať objednávateľovi informáciu ohľadom jednotkovej ceny takého dielu formou elektronickej komunikácie osobe poverenej na kontrolu prác podľa bodu 3.2 tohto článku rámcovej dohody na emailovú adresu uvedenú v Prílohe č. 13 rámcovej dohody.
  22. V prípade, že jednotková cena nového ekvivalentného náhradného dielu bude vyššia ako jednotková cena nedostupného náhradného dielu uvedeného v Prílohe č. 4 rámcovej dohody, poskytovateľ je povinný fakturovať v zmysle jednotkovej ceny náhradného dielu uvedeného v Prílohe č. 4 rámcovej dohody. V prípade, že jednotková cena nového ekvivalentného náhradného dielu na základe oznámenia poskytovateľa v zmysle bodu 3.26 tohto článku rámcovej dohody bude nižšia, ako jednotková cena nedostupného náhradného dielu uvedeného v Prílohe č. 4, poskytovateľ je povinný fakturovať nižšiu jednotkovú cenu náhradného dielu, teda cenu preukázanú.
  23. Poskytovateľ je povinný vykonávať priebežnú aktualizáciu Zoznamu náhradných dielov, ktorý je uvedený v Prílohe č. 4 rámcovej dohody, ak počas trvania zmluvného vzťahu dôjde počas výkonu opráv technologického vybavenia diaľnice D1/D3 k výmene komponentu za ekvivalent z dôvodu nedostupnosti pôvodného komponentu. Zoznam náhradných dielov v elektronickej forme, bude poskytovateľovi poskytnutý vedúcim oddelenia dopravných technológií a IRSD. Aktualizovaný Zoznam náhradných dielov v elektronickej forme predloží poskytovateľ v rámci podrobných ročných správ Zhodnotenia stavu technologického vybavenia D1 /a D3 podľa bodu 1.5 článku 1 rámcovej dohody ako samostatnú prílohu.
  24. Poskytovateľ je povinný v zmysle bodu 1.6 článku 1 rámcovej dohody vyhotovovať správy o vykonávaní činnosti počas sezónnej údržby technologického vybavenia diaľnice D1/D3 podľa podbodu 1.1.1 a 1.1.2, bodu 1.1, článku 1 rámcovej dohody. Správy o vykonávaní činnosti počas sezónnej údržby technologického vybavenia diaľnice D1/D3 je poskytovateľ povinný vyhotoviť a doručiť objednávateľovi po vykonaní každej sezónnej údržby technologického vybavenia diaľnice D1/D3, a to v elektronickej forme (\*pdf. dokument podpísaný osobou oprávnenou na rokovanie vo veciach technických za poskytovateľa), na e-mailové adresy osôb objednávateľa uvedené v Prílohe č. 13, najneskôr do 10 (desiatich) kalendárnych dní po ukončení kalendárneho mesiaca, v ktorom sa činnosti počas sezónnej údržby technologického vybavenia diaľnice D1/D3 vykonávali. Pre účely vyhotovenia správ o vykonávaní činnosti počas sezónnej údržby technologického vybavenia diaľnice D1/D3, sa pod sezónnou údržbou rozumieme servis technologického vybavenia diaľnice D1/D3 vykonávaný v jarných a jesenných mesiacoch príslušného kalendárneho roka podľa harmonogramu servisných činností uvedených v Prílohe č. 1 rámcovej dohody. O vykonaní pravidelných revízií technologického vybavenia diaľnice D1/D3 v zmysle STN je poskytovateľ povinný spracovať revízne správy a protokoly, ktoré musia byť podpísané revíznym technikom a odovzdané vedúcemu SSÚD 5 Považská Bystrica, alebo vedúcemu oddelenia správy, prevádzky a údržby SSÚD 5 Považská Bystrica najneskôr do 10 (desiatich) kalendárnych dní po ukončení kalendárneho mesiaca v ktorom sa činnosti vykonávali.
  25. Poskytovateľ je povinný vypracovať v zmysle bodu 1.5 článku 1 rámcovej dohody raz ročne, vždy po roku výkonu servisu technologického vybavenia diaľnice D1/D3, podrobnú ročnú správu Zhodnotenia stavu technologického vybavenia diaľnice D1/D3 a protokolárne ju odovzdať vedúcemu SSÚD 5 Považská Bystrica a správu doručiť v elektronickej forme (\*pdf. dokument podpísaný osobou oprávnenou na rokovanie vo veciach technických za poskytovateľa), osobám uvedeným v Prílohe č. 13 najneskôr do 28.02. nasledujúceho kalendárneho roka za predchádzajúci kalendárny rok. Poslednú podrobnú ročnú správu Zhodnotenia stavu technologického vybavenia D1/D3 je poskytovateľ povinný vyhotoviť a odovzdať objednávateľovi v posledný deň trvania rámcovej dohody.

Poskytovateľ je povinný vypracovať podrobné ročné správy Zhodnotenia stavu technologického vybavenia diaľnice D1/D3 formou súhrnu zistení a výsledkov zo správ o vykonávaní činnosti počas sezónnej údržby technologického vybavenia diaľnice D1/D3 o činnosti počas sezónnej údržby podľa podbodu 1.1.1 a 1.1.2, bodu 1.1, článku 1 rámcovej dohody.

Podrobné ročné správy Zhodnotenia stavu technologického vybavenia diaľnice D1/D3 budú mať informatívny a odporúčací charakter s prehodnotením technológie na dobu ďalších 2 – 6 rokov užívania.

Poskytovateľ predloží formou prílohy k podrobným ročným správam Zhodnotenia stavu technologického vybavenia nasledovné dokumenty:

* Aktualizáciu Zoznamu náhradných dielov za príslušný kalendárny rok (v elektronickej forme)ꓼ
* Zoznam a stav pretrvávajúcich vád a porúch s odporúčaným riešením a predbežnou cenovou kalkuláciouꓼ
* Zoznam návrhov a odporúčaní na výmenu technologických zariadení (napr. z dôvodu ukončenia životnosti) s predbežnou cenovou kalkuláciou.
  1. Poskytovateľ je pri vykonávaní servisu technologického vybavenia diaľnice D1/D3 povinný priebežne aktualizovať prevádzkovú dokumentáciu a DSVS diaľničného úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3 Hrič. Podhradie - Žilina Strážov a na lokálnom operátorskom pracovisku SSÚD 5 Považská Bystrica, ktorá bola protokolárne odovzdaná poskytovateľovi v rámci odovzdávania miesta plnenia rámcovej dohody, v súlade s aktuálne platnou legislatívou.

Poskytovateľ je povinný zmeny v prevádzkovej dokumentácií a DSV podľa tohto bodu rámcovej dohody, zapracovať do 15 (pätnástich) kalendárnych dní od vykonania zmeny technologického vybavenia diaľnice D1/D3.

* 1. Strany rámcovej dohody sa dohodli, že poskytovateľ, najneskôr 14 kalendárnych dní pred uplynutím doby, na ktorú bola rámcová dohoda uzavretá, vyzve objednávateľa na protokolárne odovzdanie miesta plnenia. Poskytovateľ je povinný protokolárne odovzdať objednávateľovi miesto plnenia najneskôr v deň ukončenia rámcovej dohody. Nevyhnutnou prílohou protokolu o odovzdaní miesta plnenia rámcovej dohody je:

1. zoznam odovzdanej technológie,
2. prístupové heslá, zdrojové kódy za predpokladu ak by v rámci výkonu servisnej činnosti a/alebo opráv technologického vybavenia vzniklo Autorské dielo v zmysle ustanovenia čl. 11 rámcovej dohody
3. posledná verzia podrobnej ročnej správy Zhodnotenia stavu technologického vybavenia diaľnice D1/D3,
4. zoznam prevádzkovej dokumentácie k odovzdanej technológie.

V rámci protokolárneho odovzdania miesta plnenia rámcovej dohody je poskytovateľ povinný odovzdať objednávateľovi všetku dokumentáciu, t.j. predovšetkým no nie výlučne servisný denník, návody, nákresy, odporúčania, smernice či iné dokumenty vytvorené počas trvania rámcovej dohody a poskytnúť nevyhnutnú súčinnosť pre plynulý prechod výkonu servisu iným subjektom alebo priamo objednávateľovi.

**Čl. 3A**

**PLNENIE BEZPEČNOSTNÝCH OPATRENÍ**

3A.1 Strany rámcovej dohody sa dohodli na úprave práv a povinností v oblasti zabezpečenia kybernetickej bezpečnosti v spojitosti s plnením predmetu rámcovej dohody. Poskytovateľ sa zaväzuje počas trvania rámcovej dohody a pri plnení predmetu rámcovej dohody dodržiavať všetky povinnosti v rozsahu, ktoré sa na poskytovateľa vzťahujú a ktoré objednávateľ požaduje s ohľadom na skutočnosť, že objednávateľ je prevádzkovateľ základnej služby v súlade s ustanoveniami ZoKB a zároveň prevádzkovateľ informačných systémov v súlade s ustanoveniami zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov (ďalej len „**zákon o ITVS**“) a jeho vykonávacími predpismi a sú definované objednávateľom v Zmluve KB podľa § 19 ods. 2 ZoKB, obsahujúcu náležitosti minimálne v rozsahu Vyhlášky Národného bezpečnostného úradu č. 362/2018 Z.z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení.

3A.2 Poskytovateľ je povinný zaistiť bezpečnostné opatrenia nad prostredím, ktoré sa vzťahuje na objekt, ku ktorému je poskytovaný predmet rámcovej dohody a pridružené podporné systémy, ktoré sú súčasťou prevádzkovanej základnej služby = technologické vybavenie diaľnice D1/D3 v zmysle rámcovej dohody, a nejedná sa o interné prostredie poskytovateľa. Požadované plnenie opatrení a postupov, sa taktiež týka výhradne predmetu rámcovej dohody, resp. technologického vybavenia diaľnice D1/D3.

3A.3 Poskytovateľ je súčasne povinný poskytnúť objednávateľovi maximálnu súčinnosť pri odhaľovaní Kybernetických bezpečnostných incidentov, odstraňovaní a zmierňovaní následkov Kybernetických bezpečnostných incidentov.

3A.4  Poskytovateľ je povinný poskytnúť objednávateľovi spolupôsobenie a súčinnosť v prípade modernizácie technologického vybavenia diaľnice D1/D3, a to rešpektujúc ZoKB, zákon o ITVS a ich príslušné vykonávacie predpisy, štandardy a príslušnú legislatívu v oblasti informačnej a kybernetickej bezpečnosti, ustanovenia Zmluvy KB a bezpečnostné požiadavky objednávateľa vyplývajúce z bezpečnostných politík objednávateľa.

3A.5 Objednávateľ si vyhradzuje právo v oblasti bezpečnosti v  procese poskytovania služby špecifikovať požiadavky kladené na implementovanie bezpečnostných opatrení podľa ZoKB a zákona o ITVS ako aj v prípade novelizácie uvedenej legislatívy v oblasti bezpečnosti. Všetky požiadavky za budú riadiť v súlade so ZVO.

**Čl. 3B**

**OCHRANA OSOBNÝCH ÚDAJOV**

3B.1 Strany rámcovej dohody vyhlasujú, že v súvislosti s ochranou osobných údajov a v zmysle predmetu rámcovej dohody poskytovateľ nebude spracúvať osobné údaje v mene objednávateľa.

3B.2 Poskytovateľ sa zaväzuje zachovávať mlčanlivosť v zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES v súvislosti s osobnými údajmi, ktoré mu poskytol objednávateľ na základe tejto rámcovej dohody.

3B.3 Poskytovateľ je povinný zaviazať mlčanlivosťou svojich zamestnancov, ktorí prídu do styku s osobnými údajmi v prostredí objednávateľa alebo v súvislosti s vykonávaní predmetu rámcovej dohody. Povinnosť musí trvať aj po skončení pracovného pomeru alebo obdobného pracovného vzťahu tohto zamestnanca k poskytovateľovi.

3B.4 Poskytovateľ týmto preberá právnu zodpovednosť za nedbanlivosť a prípadné cielené činy jeho zamestnancov, ktoré by viedli k úniku, prípadne zneužitiu osobných údajov poskytnutých alebo inak získaných u objednávateľa.

3B.5 Ak to bude v zmysle platných právnych predpisov nevyhnutné, strany rámcovej dohody uzavrú osobitnú zmluvu o ochrane osobných údajov, a to na základe výzvy ktorejkoľvek zo strán rámcovej dohody, pričom takáto zmluva musí byť uzavretá najneskôr do pätnástich (15) kalendárnych dní od doručenia výzvy druhej strane rámcovej dohody.

3B.6 Všetky povinnosti vyplývajúce z tohto článku sa primerane vzťahujú aj na subdodávateľov v zmysle článku 9 tejto rámcovej dohody, pričom poskytovateľ voči objednávateľovi preberá plnú zodpovednosť za subdodávateľov.

**Čl. 4**

**CENA PREDMETU RÁMCOVEJ DOHODY**

* 1. Cena za predmet rámcovej dohody je stanovená podľa zákona č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení vyhlášky MF SR č. 375/1999 Z. z..
  2. Cena za opravy technologického vybavenia diaľnice D1/D3 je tvorená cenou náhradného dielu a nákladmi na prácu pričom:
     1. Akékoľvek a všetky náklady na prácu v súvislosti s opravami a aktualizáciou prevádzkovej dokumentácie a DSVS sú vyjadrené a vypočítané prostredníctvom príslušnej hodinovej sadzby za opravu bez dane z pridanej hodnoty (ďalej len „**DPH**“) a jej súčinu s príslušným počtom hodín, ktorý odsúhlasuje oprávnená osoba objednávateľa. V hodinovej sadzbe za opravu sú zarátané všetky priame a nepriame náklady a zisk súvisiace s priamym uskutočnením opravy dopravné náklady vrátane dopravy na miesto výkonu predmetu rámcovej dohody a akékoľvek iné náklady súvisiace s riadnym vykonaním opravy technologického vybavenia diaľnice D1/D3.
        1. Cena za opravy technologického vybavenia diaľnice D1/D3 je dohodnutá ako príslušná hodinová sadzba vo výške podľa členenia uvedeného v Prílohe č. 5 – Cena za opravy technologického vybavenia diaľnice v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3  Hrič. Podhradie - Žilina Strážov (ďalej len „**Príloha č. 5**“) rámcovej dohody podľa druhu prác a časti predmetu rámcovej dohody, na ktorej poskytovateľ opravy vykonáva.
     2. Cenu náhradného dielu, ako je vypočítaná podľa podbodu 4.2.3 bodu 4.2 tohto článku rámcovej dohody, tvoria akékoľvek a všetky náklady a poplatky súvisiace s obstaraním náhradného dielu, vrátane prípadného cla a akýchkoľvek iných poplatkov.
     3. Strany rámcovej dohody sa dohodli, že jednotková cena za obstaranie náhradného dielu uvedeného v Prílohe č. 4 rámcovej dohody sa rovná preukázaným ekonomicky oprávneným nákladom, ktoré poskytovateľ účelne vynaložil, a ktoré preukáže objednávateľovi nadobúdacou faktúrou za náhradný diel a/alebo iným spôsobom, ak to vyplýva z povahy plnenia, pričom jednotková cena za obstaranie náhradného dielu nesmie presiahnuť jednotkovú cenu pôvodného dielu uvedenú v Prílohe č. 4 rámcovej dohody. V prípade, ak nebude použitý totožný, ale bude použitý ekvivalentný náhradný diel, jednotková cena tohto ekvivalentného náhradného dielu sa určí postupom podľa bodu 3.26 a nasl. článku 4 rámcovej dohody. Jednotková cena za obstaranie ekvivalentného náhradného dielu nepresiahne jednotkovú cenu pôvodného dielu uvedenú v Prílohe č. 4 rámcovej dohody. Výsledná cena náhradných dielov použitých pri opravách technologického vybavenia bude stanovená v súlade s týmto podbodom 4.2.3 a bude tvorená ako súčet súčinov jednotkových cien a skutočného počtu použitých náhradných dielov. Pre vylúčenie pochybností, náhradné diely, ktoré nie sú uvedené v Prílohe č. 4 rámcovej dohody, a ktorých jednotková cena nie je stanovená podľa tohto podbodu 4.2.3 nie sú predmetom úpravy tejto rámcovej dohody.
  3. Cena za servis technologického vybavenia diaľnice D1/D3 a cena za vyhotovenie správ o vykonaní sezónnej údržby technologického vybavenia diaľnice D1/D3 a podrobných ročných správ Zhodnotenia stavu technologického vybavenia diaľnice D1/D3:
     1. Cena je určená podľa členenia uvedeného v Prílohe č. 2 rámcovej dohody s uvedením rozpisu prác, ich rozsahu a jednotkovej ceny za úkon.
     2. Celková cena, po dobu trvania rámcovej dohody za vykonávanie servisu technologického vybavenia diaľnice D1/D3 je tvorená rozpočtom ako súčet medzisúčtov všetkých súčinov jednotkových cien za úkon na 1 zariadení a požadovaného počtu úkonov a zariadení podľa Prílohy č. 2 rámcovej dohody. Poskytovateľ má nárok na zaplatenie ceny len skutočne vykonaných prác odsúhlasených objednávateľom.
     3. Jednotkové ceny za úkon na 1 (jednom) technologickom zariadení uvedené v Prílohe č. 2 rámovej dohody sú stanovené v súlade s ponukou poskytovateľa, sú záväzné a pokrývajú všetky záväzky rámcovej dohody a všetky náklady, činnosti, práce, výkony alebo služby nevyhnutné za účelom riadneho vykonania servisu technologického vybavenia diaľnice D1/D3.
  4. DPH bude účtovaná podľa platných a účinných všeobecne záväzných právnych predpisov o DPH v čase vyhotovenia faktúry.
  5. Jednotkové ceny a hodinové sadzby v Prílohe č. 2, Prílohe č. 4 a v Prílohe č. 5 rámcovej dohody sú pevné a nemenné počas celej doby trvania rámcovej dohody. V prípade postupu podľa podbodu 4.2.3 bodu 4.2 tohto článku rámcovej dohody sú jednotkové ceny náhradných dielov maximálne a v prípade nevyhnutnosti použitia ekvivalentných náhradných dielov sa za účelom určenia jednotkovej ceny dielu bude postupovať v zmysle bodu 3.26 a 3.27 článku 3 rámcovej dohody.
  6. Na požiadanie objednávateľa je poskytovateľ povinný predložiť objednávateľovi Prílohu č. 2 doplnenú o rozpis jednotkových cien cez hodinové sadzby, čas úkonu v hodinách a počet pracovníkov a predložiť kalkulácie hodinových sadzieb.
  7. Objednávateľ si v súlade s bodom 9 Prílohy č. 11 rámcovej dohody vyhradzuje právo zrušiť jednostranným písomným oznámením časť záväzku (servisnú činnosť resp. servis technologického vybavenia diaľnice D1/D3) časti plnenia rámcovej dohody v prípade modernizácie technologických zariadení, na ktoré sa vzťahuje záruka podľa zmlúv, ktoré má, alebo bude mať objednávateľ uzavreté s tretími osobami, alebo z iného dôvodu, ktorý nebol predvídateľný v čase uzatvorenia rámcovej dohody a nevykonať úhradu časti záväzku týkajúcej sa servisu konkrétneho technologického vybavenia diaľnice D1/D3 odo dňa jeho písomného prevzatia, alebo odo dňa výskytu akejkoľvek inej okolnosti podľa tohto bodu rámcovej dohody.

**Čl. 5**

**PLATOBNÉ A FAKTURAČNÉ PODMIENKY**

* 1. Poskytovateľ má nárok na zaplatenie ceny len za skutočne vykonané činnosti podľa článku 1 rámcovej dohody.
  2. Vykonanie opráv technologického vybavenia diaľnice D1/D3 podľa podbodu 1.1.1 bodu 1.1 článku 1 rámcovej dohody bude poskytovateľ oprávnený fakturovať objednávateľovi do 15 (pätnástich) kalendárnych dní po úplnom odstránení vady alebo poruchy technologického vybavenia diaľnice D1/D3 na základe objednávateľom schváleného súpisu prác vykonaných na odstraňovaní jednotlivej vady alebo poruchy, v ktorom je poskytovateľ povinný uviesť celkový počet (sumár) odpracovaných hodín. K faktúre je poskytovateľ povinný priložiť oboma stranami rámcovej dohody podpísané dokumenty:
* POV v ktorom bude potvrdené odstránenie vady alebo poruchy,
* súpis vykonaných prác a dodávok,
* záznam zo servisného denníka,
* preberací protokol o vykonaných dodávkach a montážnych prácach,
* kópia objednávky

Poskytovateľovi nevznikne nárok na zaplatenie ceny vykonaných opráv vád alebo porúch, za ktoré zodpovedá podľa článku 7 tejto rámcovej dohody, t. j. vád a porúch technologického vybavenia diaľnice D1/D3 vzniknutých v záručnej dobe poskytnutej poskytovateľom. Na účely fakturácie sa za deň dodania predmetu rámcovej dohody považuje deň podpísania POV oboma stranami rámcovej dohody. Na požiadanie objednávateľa je poskytovateľ povinný predložiť fotodokumentáciu nového dielu alebo zariadenia. V prípade rozdielu vykonaných prác, počtu hodín alebo použitia náhradných dielov medzi súpisom vykonaných prác a objednávkou vystavenou na základe cenovej ponuky, poskytovateľ je povinný uviesť vysvetlenie rozdielu do súpisu vykonaných prác a tento rozdiel sa premietne do výslednej fakturácie.

* 1. Vykonávanie servisu technologického vybavenia diaľnice D1/D3 podľa podbodu 1.1.2 bodu 1.1 článku 1 rámcovej dohody je poskytovateľ oprávnený fakturovať objednávateľovi v mesačných intervaloch do 15. (pätnásteho) dňa nasledujúceho kalendárneho mesiaca po ukončení prác na základe obdobia výkonu uvedeného v Prílohe č. 2 rámcovej dohody a z neho vyplývajúcich súpisov vykonaných prác a záznamov v servisnom denníku podpísaných osobami objednávateľa oprávnenými konať vo veciach technických, a to vedúcim SSÚD 5 Považská Bystrica a vedúcim oddelenia správy, prevádzky a údržby SSÚD 5 Považská Bystrica. Na účely fakturácie sa za deň dodania predmetu rámcovej dohody považuje posledný deň obdobia, na ktoré sa platba vzťahuje. K faktúre je poskytovateľ povinný priložiť oboma stranami rámcovej dohody podpísané dokumenty:

- Súpis vykonaných prác a dodávok,

- Záznam do servisného denníka,

- Protokol o technickej prehliadke.

* 1. V prípade aktualizácie prevádzkovej dokumentácie a DSVS je poskytovateľ povinný k faktúre priložiť súpis vykonaných prác a detailný zoznam vykonaných zmien v dokumentácii potvrdený vedúcim SSÚD 5 Považská Bystrica.
  2. Poskytovateľ je povinný predložiť faktúru v 2 (dvoch) vyhotoveniach. Faktúra musí obsahovať obligatórne náležitosti podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov (ďalej len: „**zákon o DPH**“). Faktúra musí obsahovať aj nasledovné údaje: odvolávku na číslo rámcovej dohody, prípadne číslo dodatku, číslo objednávky a jedinečné číslo POV, referenčné číslo u objednávateľa, popis plnenia podľa predmetu rámcovej dohody, bankové spojenie v zmysle rámcovej dohody a musia k nej byť priložené súpisy prác, kópia objednávky podpísaná oboma stranami dohody, protokoly a dokumenty uvedené v bodoch 5.2 až 5.4 tohto článku rámcovej dohody. V prípade aplikácie ustanovenia § 69 ods. 12 pís. j) Zákona o DPH musí faktúra obsahovať aj číselný kód a popis plnenia v zmysle sekcie F Nariadenia Komisie (EÚ) č. 1209/2014 z 29. októbra 2014. V prípade neaplikácie ustanovenia § 69 ods. 12 pís. j) zákona o DPH je poskytovateľ povinný túto skutočnosť na faktúre výslovne uviesť. Ak faktúra nebude obsahovať vyššie uvedené údaje alebo k nej nebudú priložené požadované prílohy, objednávateľ je oprávnený takúto faktúru vrátiť poskytovateľovi spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry. Strany rámcovej dohody berú na vedomie, že za správnosť údajov na faktúre je zodpovedný výhradne poskytovateľ a nevrátenie faktúry zo strany objednávateľa sa v žiadnom prípade nemôže považovať za potvrdenie správnosti údajov na nej uvedených. V prípade, že správca dane udelí objednávateľovi akúkoľvek sankciu vyplývajúcu z nesprávnej aplikácie ustanovenia § 69 ods. 12 pís. j) zákona o DPH, je objednávateľ oprávnený na náhradu takto vzniknutej škody od poskytovateľa v plnom rozsahu.
  3. Lehota splatnosti jednotlivých faktúr je 30 (tridsať) kalendárnych dní odo dňa ich doporučeného doručenia bez nedostatkov na adresu sídla objednávateľa.
  4. Obálka, v ktorej bude doručená faktúra odosielaná, musí byť označená slovom „FAKTÚRA“. Faktúra musí byť odoslaná doporučene. U faktúry odosielanej ako obyčajná poštová zásielka nie je možné účtovať úrok z omeškania z fakturovanej ceny.
  5. V prípade, ak je poskytovateľ v postavení zahraničnej osoby, riadi sa zákonom o DPH.

**Čl. 6**

**SANKCIE**

* 1. V prípade, ak sa poskytovateľ nedostaví k protokolárnemu prevzatiu miesta plnenia servisu technologického vybavenia diaľnice D1/D3 v termíne stanovenom objednávateľom podľa bodu 2.3 článku 2 rámcovej dohody a/alebo neprevezme miesto plnenia v lehote podľa bodu 2.3 článku 2 rámcovej dohody, objednávateľovi vzniká nárok voči poskytovateľovi na zaplatenie zmluvnej pokuty vo výške 1.000,- EUR (slovom: tisíc eur) za každý, aj začatý deň omeškania poskytovateľa, a to samostatne za každé jednotlivé porušenie povinnosti.
  2. Za nedodržanie obdobia výkonu servisu technologického vybavenia diaľnice D1/D3 uvedeného v Prílohe č. 2  rámcovej dohody spočívajúceho v nevykonaní servisu technologického vybavenia diaľnice D1/D3 objednávateľovi vzniká nárok voči poskytovateľovi na zaplatenie zmluvnej pokuty vo výške 250,- EUR (slovom: dvestopäťdesiat eur) za každý, aj začatý deň omeškania a každú nezrealizovanú položku špecifikovanú v  Prílohe č. 2 rámcovej dohody. Za hraničný termín výkonu sa považuje posledný deň mesiaca, v ktorom je predmetná činnosť naplánovaná podľa Prílohy č. 2 rámcovej dohody. V takomto prípade je poskytovateľ povinný okrem zaplatenia zmluvnej pokuty servis technologického vybavenia diaľnice D1/D3 vykonať v náhradnom termíne, a to do 14 (štrnástich) kalendárnych dní od uplynutia termínu podľa obdobia výkonu (v časti týkajúcej sa omeškaných servisných prác a/alebo revízií). V prípade, ak sa tak nestane, je objednávateľ oprávnený odstúpiť od rámcovej dohody, a to z dôvodu jej podstatného porušenia.
  3. V prípade, ak poskytovateľ nezačne vykonávať práce na odstraňovaní vady alebo poruchy v čase podľa bodu 3.7 článku 3 rámcovej dohody, objednávateľovi vzniká nárok voči poskytovateľovi na zaplatenie zmluvnej pokuty vo výške 500,- EUR (slovom: päťsto eur) za každý deň omeškania so začatím prác na odstraňovaní vady alebo poruchy.
  4. V prípade, ak poskytovateľ neodstráni vadu alebo poruchu v termíne podľa bodu 3.9 článku 3 a/alebo 7.3 článku 7 rámcovej dohody, alebo nepotvrdí reklamáciu v termíne podľa bodu 7.2 článku 7, objednávateľovi vzniká nárok voči poskytovateľovi na zaplatenie zmluvnej pokuty vo výške 0,05 % z ceny objednanej položky bez DPH za každý, aj začatý deň omeškania s odstránením vady alebo poruchy a/alebo nepotvrdením reklamácie, a to za každé jednotlivé porušenie samostatne.
  5. V prípade porušenia povinnosti poskytovateľa uvedenej v bode 3.25 alebo 3.26 článku 3 rámcovej dohody, objednávateľovi vzniká nárok voči poskytovateľovi na zaplatenie zmluvnej pokuty vo výške zodpovedajúcej cene dodaného technologického zariadenia alebo komponentu nespĺňajúceho technické a kvalitatívne parametre vrátane ceny s tým súvisiacich vykonaných prác podľa rámcovej dohody. Zaplatením zmluvnej pokuty nie je dotknutá povinnosť poskytovateľa vykonať opravu technologického vybavenia diaľnice D1/D3 v súlade s bodom 3.25 alebo 3.26 článku 3 rámcovej dohody.
  6. V prípade, ak poskytovateľ poruší ktorúkoľvek povinnosť uvedenú v bode 3.29, 3.30 a 3.31 článku 3 rámcovej dohody, objednávateľovi vzniká voči poskytovateľovi nárok na zaplatenie zmluvnej pokuty vo výške 250,- EUR (slovom: dvestopäťdesiat) za každý, aj začatý deň trvania porušenia povinnosti, a to samostatne za každé jednotlivé porušenie povinnosti.
  7. V prípade, ak poskytovateľ poruší ktorúkoľvek povinnosť uvedenú v bode 2.6 článku 2 rámcovej dohody, bode 3.11 až 3.13, 3.23, a 3.32 článku 3 rámcovej dohody, bode 3A1 až 3A4 článku 3A rámcovej dohody, bode 3B1 až 3B5 článku 3B, bode 10.5, 10.6, 10.7 článku 10 rámcovej dohody, objednávateľovi vzniká voči poskytovateľovi nárok na zaplatenie zmluvnej pokuty vo výške 1000,- EUR (slovom: tisíc eur) za každý zistený nedostatok, a to aj opakovane.
  8. V prípade omeškania objednávateľa so zaplatením faktúry, vzniká poskytovateľovi nárok na úrok z omeškania vo výške 0,05 % (slovom: päť stotín percenta) z dlžnej sumy za každý deň omeškania.
  9. Zaplatením akejkoľvek zmluvnej pokuty nie je dotknutý nárok objednávateľa na náhradu škody presahujúcu zmluvnú pokutu, t.j zmluvné pokuty sú dojednané samostatne popri prípadných nárokoch objednávateľa na náhradu škody.
  10. V prípade vzájomných nárokov objednávateľa a poskytovateľa, budú strany rámcovej dohody postupovať podľa ustanovení § 358 a nasl. Obchodného zákonníka.
  11. Poskytovateľ nie je v omeškaní s plnením jeho povinností podľa tejto rámcovej dohody po dobu, po ktorú objednávateľ mešká s poskytnutím spolupôsobenia podľa bodov 3.20 a 3.21 článku 3 tejto rámcovej dohody.
  12. Poskytovateľ nesie v plnom rozsahu zodpovednosť za škodu na technologickom vybavení diaľnice D1/D3 vzniknutú v príčinnej súvislosti s porušením povinností poskytovateľa podľa rámcovej dohody.
  13. Poskytovateľ nezodpovedá za porušenie, omeškanie alebo nesplnenie záväzku z rámcovej dohody z dôvodu vyššej moci.
  14. Pre účely rámcovej dohody sa za vyššiu moc považujú prípady, „tzv. objektívne právne skutočnosti“, ktoré nie sú závislé na stranách rámcovej dohody, ani ich strany rámcovej dohody nemôžu ovplyvniť, napr. dopravné kalamity, poveternostné vplyvy, živelné pohromy atď. Pre vylúčenie všetkých pochybností, za vyššiu moc sa nepovažuje štrajk zamestnancov strany rámcovej dohody alebo zhoršenie finančnej situácie strany rámcovej dohody alebo jej subdodávateľa.
  15. Ak nastanú okolnosti vyššej moci, uvedené v bode 6.14 tohto článku rámcovej dohody, strany rámcovej dohody posunú termíny plnenia o dobu zodpovedajúcu trvaniu týchto okolností a odstránenia ich následkov. Poskytovateľ je povinný zároveň preukázať, akým spôsobom a počas akej doby mu vyššia moc bránila v plnení predmetu rámcovej dohody.

**Čl. 7**

**ZÁRUČNÁ DOBA**

* 1. Poskytovateľ poskytuje na opravu technologického vybavenia diaľnice D1/D3 **24 (dvadsaťštyri) mesačnú** záručnú dobu, ktorá začína plynúť dňom odstránenia vady alebo poruchy a sfunkčnenia zariadenia technologického vybavenia diaľnice D1/D3, ktorý je zapísaný v POV. Na použité náhradné diely poskytne poskytovateľ záručnú dobu poskytovanú výrobcom zariadenia, minimálne však 24 (dvadsaťštyri) mesiacov, pričom záručná doba začína plynúť dňom odstránenia vady alebo poruchy a sfunkčnenia zariadenia technologického vybavenia diaľnice D1/D3, ktorý je zapísaný v POV.
  2. Záručná doba podľa bodu 7.1 tohto článku rámcovej dohody neplynie po dobu od nahlásenia vady do jej odstránenia. Uznanie reklamovanej vady je poskytovateľ povinný písomne potvrdiť do 3 (troch) kalendárnych dní odo dňa doručenia reklamácie, pričom poskytovateľ je povinný túto lehotu dodržať, aj keď reklamované vady odmieta uznať. Prípadné pochybnosti budú riešené na spoločnom rokovaní. V prípade nezhodných stanovísk strany rámcovej dohody požiadajú o stanovisko nezávislú akreditovanú inštitúciu. Týmto stanoviskom sú strany rámcovej dohody viazané. Náklady na jeho vyhotovenie sú na ťarchu tej strany rámcovej dohody, v neprospech ktorej je záver stanoviska.
  3. Poskytovateľ je zodpovedný za vady, ktoré sa vyskytnú počas trvania záručnej doby, podľa bodu 7.1 tohto článku rámcovej dohody v plnom rozsahu a je povinný odstrániť ich bezodplatne do 30 (tridsiatich) dní odo dňa doručenia reklamácie, ak sa strany rámcovej dohody s prihliadnutím na povahu vady písomne nedohodnú inak. Na podmienky odstraňovania vád v záručnej dobe sa primerane použijú ustanovenia o vykonávaní opráv technologického vybavenia diaľnice D1/D3 podľa článku 3 rámcovej dohody.
  4. Záruka sa nevzťahuje na práce, ktoré bude v rámci servisu technologického vybavenia diaľnice D1/D3 zabezpečovať objednávateľ vlastnými kapacitami.

**Čl. 8**

**UKONČENIE RÁMCOVEJ DOHODY**

* 1. Rámcová dohoda zanikne uplynutím doby, na ktorú bola uzavretá alebo vyčerpaním sumy, ktorá nemôže prekročiť sumu prijatú v ponuke poskytovateľa ako úspešného uchádzača uvedenú v bode 2.1 článku 2 rámcovej dohody, podľa tohto, ktorá skutočnosť nastane skôr. Ak nenastane niektorá zo skutočností uvedených v predchádzajúcej vete tohto bodu, rámcovú dohodu je možné ukončiť písomnou dohodou strán rámcovej dohody, písomným odstúpením od rámcovej dohody niektorou stranou rámcovej dohody alebo písomnou výpoveďou objednávateľa.
  2. V prípade zániku rámcovej dohody dohodou strán rámcovej dohody, táto zaniká dňom uvedeným v tejto dohode (ďalej len „**deň zániku rámcovej dohody dohodou**“). V tejto dohode sa upravia aj vzájomné nároky strán rámcovej dohody vzniknuté z plnenia povinností rámcovej dohody alebo z ich porušenia druhou stranou rámcovej dohody ku dňu zániku rámcovej dohody dohodou.
  3. V prípade odstúpenia od rámcovej dohody sa strany rámcovej dohody budú riadiť ustanoveniami § 344 a nasl. Obchodného zákonníka. Odstúpenie od rámcovej dohody musí mať písomnú formu, musí byť doručené druhej strane rámcovej dohody (ktorá svoju povinnosť porušila) a jeho účinky nastávajú dňom doručenia strane rámcovej dohody, ktorá svoju povinnosť porušila.
  4. Objednávateľ je oprávnený okamžite odstúpiť od tejto rámcovej dohody v prípade podstatného porušenia rámcovej dohody poskytovateľom. Na účely rámcovej dohody sa za podstatné porušenie rámcovej dohody poskytovateľom považuje najmä:

8.4.1 ak sa preukáže, že poskytovateľ v rámci procesu verejného obstarávania predložil nepravdivé doklady alebo uviedol nepravdivé, neúplné alebo skreslené údajeꓼ

* + 1. ak poskytovateľ poruší ktorúkoľvek z jeho povinností uvedených v bode 2.6 článku 2 rámcovej dohody, bode 3.7, 3.9, 3.10, 3.23, 3.25, 3.26, 3.31, článku 3 rámcovej dohody, článku 3B rámcovej dohody, bode 3A1 až 3A4 článku 3A rámcovej dohody, bode 12.5 článku 12 rámcovej dohodyꓼ
    2. ak poskytovateľ zmení subdodávateľa bez predchádzajúceho písomného súhlasu objednávateľa alebo zmení rozsah subdodávok oproti ponukeꓼ
    3. ak poskytovateľ neodstráni vady počas záručnej doby v lehote podľa bodu 7.3 článku 7 rámcovej dohody, ak nebola písomne dohodnutá iná lehota;
    4. v ďalších prípadoch uvedených v rámcovej dohode alebo ZVO.
  1. Objednávateľ je oprávnený okamžite od rámcovej dohody odstúpiť tiež v prípadoch podstatného porušenia Zmluvy KB zo strany poskytovateľa uvedených v písm. a) až c) bodu 2 článku XV Zmluvy KB.
  2. Objednávateľ je oprávnený okamžite odstúpiť od rámcovej dohody tiež v prípade, ak poskytovateľ vstúpil do likvidácie, na jeho majetok bol vyhlásený konkurz, bol podaný návrh na vyhlásenie konkurzu na jeho majetok ako aj vtedy, ak existuje dôvodná obava, že plnenie záväzkov poskytovateľa podľa tejto rámcovej dohody je vážne ohrozené.
  3. V prípade nepodstatného porušenia rámcovej dohody sú strany rámcovej dohody oprávnené od rámcovej dohody odstúpiť po márnom uplynutí primeranej lehoty stanovenej v písomnej výzve druhej strany rámcovej dohody na odstránenie konania v rozpore s rámcovou dohodou, prílohami a právnymi predpismi ako aj následkov takéhoto konania. Ak sa strany rámcovej dohody písomne nedohodnú inak, primeranou lehotou podľa predchádzajúcej vety je 10 dní.
  4. V prípade, ak nastanú právne skutočnosti majúce za následok zmenu v právnom postavení poskytovateľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene poskytovateľa) alebo akákoľvek iná zmena majúca priamy vplyv na plnenie zo strany poskytovateľa, je poskytovateľ povinný oznámiť tieto skutočnosti objednávateľovi najneskôr do 10 (desiatich) dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo okamžite odstúpiť od rámcovej dohody z dôvodu podstatného porušenia povinnosti. Za akúkoľvek inú zmenu sa považuje aj zmena bankového spojenia poskytovateľa, pričom k tejto informácii predloží aj potvrdenie príslušnej banky.
  5. Objednávateľ je oprávnený vypovedať rámcovú dohodu bez uvedenia dôvodu. Výpoveď musí mať písomnú formu. Výpovedná lehota sú tri kalendárne mesiace a začína plynúť prvým dňom kalendárneho mesiaca, ktorý nasleduje po kalendárnom mesiaci, v ktorom bola výpoveď doručená do sídla poskytovateľa.
  6. Ukončením rámcovej dohody akýmkoľvek spôsobom nie sú dotknuté práva objednávateľa súvisiace so zárukou a zodpovednosťou za vady. Ukončením rámcovej dohody akýmkoľvek spôsobom nie je dotknuté právo objednávateľa na zaplatenie zmluvných pokút a/alebo náhrady škody v zmysle rámcovej dohody.

**Čl. 9**

**SUBDODÁVATELIA, KĽÚČOVÍ EXPERTI A OSOBY ZODPOVEDNÉ ZA POSKYTNUTIE SLUŽBY**

* 1. Poskytovateľ nesmie predmet rámcovej dohody ako celok odovzdať na vykonanie inému subjektu. Časť predmetu rámcovej dohody môže poskytovateľ odovzdať na vykonanie svojmu subdodávateľovi uvedenému v zozname subdodávateľov, ktorý tvorí Prílohu č. 10 rámcovej dohody - Zoznam subdodávateľov a podiel subdodávok rámcovej dohody (ďalej len „**Príloha č. 10**“). Súhlas objednávateľa s vykonaním predmetu rámcovej dohody prostredníctvom subdodávateľa nezbavuje poskytovateľa povinnosti a zodpovednosti za všetky práce a činnosti subdodávateľa.
  2. Ak sa na poskytovateľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**zákon o registri partnerov verejného sektora**“), potom je poskytovateľ, ako aj jeho subdodávatelia, povinný dodržať túto povinnosť po celú dobu trvania rámcovej dohody, pričom poskytovateľ sa zaväzuje zabezpečiť splnenie tejto povinnosti aj zo strany subdodávateľov. V prípade porušenia povinnosti poskytovateľa podľa predchádzajúcej vety je objednávateľ oprávnený od rámcovej dohody odstúpiť v okamihu, čo sa o tomto porušení dozvedel. Ak v súvislosti s porušením vyššie uvedenej povinnosti uloží príslušný orgán objednávateľovi akúkoľvek sankciu, poskytovateľ je povinný túto sankciu mu v plnej výške nahradiť.
  3. Počas trvania tejto rámcovej dohody je poskytovateľ oprávnený zmeniť subdodávateľa uvedeného v Prílohe č. 10 rámcovej dohody výlučne na základe dodatku k tejto rámcovej dohode. Nový subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva. Objednávateľ má právo odmietnuť podpísať dodatok a požiadať poskytovateľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, nekvalitne realizované práce konkrétnym subdodávateľom na predchádzajúcich stavbách, nesplnenie podmienok pre výmenu subdodávateľa atď.). Poskytovateľ je povinný žiadosti objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva. V prípade, ak poskytovateľ bezodkladne neoznámi subdodávateľa, resp. ďalšieho subdodávateľa objednávateľovi, je povinný zaplatiť objednávateľovi zmluvnú pokutu vo výške 5.000,- EUR (slovom: päťtisíc eur).
  4. Poskytovateľ vyhlasuje, že Príloha č. 10 rámcovej dohody obsahuje aktuálne a úplné údaje v zmysle ustanovenia § 41 ods. 3, 4 a 6 ZVO. Údaje v zmysle § 41 ods. 3 ZVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „**Údaje**“). Zmenu Údajov akéhokoľvek aktuálneho subdodávateľa je poskytovateľ povinný bezodkladne písomne oznámiť objednávateľovi, pričom strany rámcovej dohody sa výslovne dohodli, že na zmenu Údajov nie je potrebné uzatvoriť dodatok k rámcovej dohode. V prípade nesplnenia povinnosti poskytovateľa v zmysle predchádzajúcej vety objednávateľovi vzniká nárok na pokutu rámcovej dohody vo výške 500,- EUR (slovom: päťsto eur) za každý neoznámený zmenený údaj, ako aj náhradu škody, ktorá objednávateľovi v tejto súvislosti vznikne. V dodatku k rámcovej dohode, ktorým sa mení pôvodný subdodávateľ, je poskytovateľ povinný uviesť aktuálne a úplné Údaje nového subdodávateľa.
  5. V prípade, ak poskytovateľ preukazoval splnenie podmienok účasti podľa § 33 ZVO inou osobou, je povinný pri plnení rámcovej dohody skutočne používať zdroje osoby, ktorej postavenie využil na preukázanie finančného a ekonomického postavenia. V prípade, ak poskytovateľ preukazoval splnenie podmienok účasti podľa § 34 ZVO inou osobou, je povinný pri plnení rámcovej dohody skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. V prípade nedodržania týchto povinností je poskytovateľ povinný zaplatiť objednávateľovi zmluvnú pokutu za každé takéto porušenie vo výške 5.000,- EUR (slovom: päťtisíc eur). Porušenie ktorejkoľvek povinnosti podľa tohto bodu rámcovej dohody sa považuje za podstatné porušenie rámcovej dohody a oprávňuje objednávateľa okamžite odstúpiť od rámcovej dohody.
  6. Poskytovateľ sa zaväzuje, že výkon vybraných odborných činností v rámci plnenia tejto rámcovej dohody bude vykonávať vždy prostredníctvom kľúčových expertov, ktorých na tento účel identifikoval vo svojej ponuke v rámci procesu verejného obstarávania. Zoznam kľúčových expertov s uvedením ich kvalifikácie tvorí Prílohu č. 15 rámcovej dohody - Zoznam kľúčových expertov.
  7. Poskytovateľ je povinný každú zmenu kľúčového experta písomne oznámiť objednávateľovi. Nahradenie niektorého z kľúčových expertov je možné výlučne s písomným súhlasom objednávateľa a iba v prípade, ak kľúčový expert preukázateľne nemôže vykonávať činnosť, na ktorú bola určená. Zároveň platí, že každý nový kľúčový expert musí spĺňať podmienky účasti stanovené v časti A.3 súťažných podkladov bod III. 1.3) Technická spôsobilosť alebo odborná spôsobilosť, bod 2, pričom spôsobilosť nového kľúčového experta preukazuje poskytovateľ rovnakými dokladmi, aké boli požadované v rámci procesu verejného obstarávania. Pre vylúčenie pochybností sa strany rámcovej dohody dohodli, že pre nahradenie kľúčového experta nie je potrebné uzatvárať dodatok k tejto rámcovej dohode, ak bude dodržaný postup podľa tohto bodu rámcovej dohody.
  8. Poskytovateľ sa zaväzuje, že výkon ostatných činností v rámci plnenia tejto rámcovej dohody mimo činností zverených kľúčovým expertom bude vykonávať vždy prostredníctvom osôb zodpovedných za poskytnutie služby, ktorých na tento účel identifikoval vo svojej ponuke v rámci procesu verejného obstarávania. Zoznam osôb zodpovedných za poskytnutie služby s uvedením ich zodpovednosti a odborného zamerania tvorí Prílohu č. 14 rámcovej dohody - Zoznam osôb zodpovedných za poskytnutie služby.
  9. Poskytovateľ je povinný každú zmenu osoby zodpovednej za poskytnutie služby písomne oznámiť objednávateľovi. Nahradenie niektorej osoby zodpovednej za poskytnutie služby je možné výlučne s písomným súhlasom objednávateľa a iba v prípade, ak osoba zodpovedná za poskytnutie služby nemôže vykonávať činnosť, na ktorú bola určená. Zároveň platí, že každá nová osoba zodpovedná za poskytnutie služby musí spĺňať podmienky stanovené v bode 18 Prílohy č. 11 rámcovej dohody. Pre vylúčenie pochybností sa strany rámcovej dohody dohodli, že pre nahradenie osoby zodpovednej za poskytnutie služby nie je potrebné uzatvárať dodatok k tejto rámcovej dohode, ak bude dodržaný postup podľa tohto bodu rámcovej dohody.
  10. Plnenie úloh zverených kľúčovým expertom prostredníctvom iných osôb, ako sú kľúčoví experti, ktorí nespĺňajú podmienky uvedené v bode 9.7 tohto článku rámcovej dohody a/alebo neboli písomne odsúhlasení objednávateľom sa považuje za podstatné porušenie rámcovej dohody poskytovateľom. Za podstatné porušenie rámcovej dohody poskytovateľom sa považuje aj plnenie úloh zvereným osobám zodpovedným za poskytnutie služby prostredníctvom iných osôb, ako sú osoby zodpovedné za poskytnutie služby, ktoré nespĺňajú podmienky uvedené v bode 9.9 tohto článku rámcovej dohody a/alebo neboli písomne odsúhlasené objednávateľom.

**Čl. 10**

**OSTATNÉ USTANOVENIA**

* 1. Poskytovateľ sa zaväzuje počas trvania rámcovej dohody pri plnení predmetu rámcovej dohody dodržiavať Dohodu o mlčanlivosti, ktorú poskytovateľ s objednávateľom uzatvorili spolu s rámcovou dohodu a ktorá ako Príloha č. 12 tvorí neoddeliteľnú súčasť rámcovej dohody.
  2. Poskytovateľ sa zaväzuje, že nebude v súvislosti s predmetom rámcovej dohody v súvislosti s vykonávaním činnosti, ktorá je predmetom rámcovej dohody zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie, ako aj právnymi predpismi Európskej únie, a to najmä v rozpore so zákonom č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon o nelegálnej práci**“), v spojení so zákonom č. 311/2001 Z. z. Zákonník práce v znení neskorších predpisov, Obchodným zákonníkom, zákonom č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, zákonom č. [461/2003 Z. z.](http://www.zakonypreludi.sk/zz/2003-461) o sociálnom poistení v znení neskorších predpisov, zákonom č. [404/2011 Z. z.](http://www.zakonypreludi.sk/zz/2011-404) o pobyte cudzincov a o zmene a doplnení niektorých zákonov v znení neskorších predpisov, zákona č. [480/2002 Z. z.](http://www.zakonypreludi.sk/zz/2002-480) o azyle a o zmene a doplnení niektorých zákonov v znení neskorších predpisov, Smernicou Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov.
  3. V prípade, že orgán vykonávajúci kontrolu nelegálnej práce a nelegálneho zamestnávania zistí porušenie § 7b ods. 5 zákona o nelegálnej práci, t. j. porušenie zákazu prijať prácu alebo službu, ktorú objednávateľovi na základe rámcovej dohody dodáva alebo poskytuje poskytovateľ služby prostredníctvom fyzickej osoby, ktorú nelegálne zamestnáva, v nadväznosti na čo bude objednávateľovi uložená pokuta, ktorú objednávateľ uhradí, objednávateľ si uplatní jej náhradu u poskytovateľa a poskytovateľ sa zaväzuje túto pokutu objednávateľovi nahradiť.
  4. Poskytovateľ zodpovedá za bezpečnosť a ochranu zdravia vlastných zamestnancov, za ohrozenie bezpečnosti premávky na ceste a všetky prípadné škody, zavinené svojou činnosťou. Poskytovateľ sa zaväzuje pri uskutočňovaní prác dodržiavať všetky súvisiace predpisy   
     o ochrane zdravia a bezpečnosti pri práci, predpisy o ochrane životného prostredia, ako aj   
     o bezpečnosti premávky na ceste vyplývajúce zo zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a vyhlášky MV SR č.9/2009 Z. z., ktorou sa vykonáva zákon o cestnej premávke.
  5. V prípade vzniku akýchkoľvek odpadov pri plnení predmetu rámcovej dohody je poskytovateľ zodpovedný za nakladanie s týmito odpadmi a podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej iba „**zákon o odpadoch**“) a je povinný plniť všetky povinnosti, ktoré prislúchajú držiteľovi odpadu podľa príslušných ustanovení zákona o odpadoch. Jedná sa najmä nie však výlučne o povinnosti držiteľa odpadu podľa ustanovenia § 14 zákona o odpadoch, za triedenie, zaraďovanie, spôsob zhodnocovania, spôsob zneškodňovania, odovzdávanie, odvoz, zhromažďovanie, skladovanie, likvidáciu a za celkové nakladanie so všetkými odpadmi vrátane nebezpečných odpadov a podľa ustanovenia § 77 zákona o odpadoch.
  6. Poskytovateľ je zároveň povinný dodržiavať všetky povinnosti v zmysle vyhlášky Ministerstva životného prostredia Slovenskej republiky (ďalej len „**MŽP SR**“) č. 366/2015 Z. z. o evidenčnej povinnosti a ohlasovacej povinnosti (ďalej len „**vyhláška o evidencii odpadov**“), vyhlášky MŽP SR č. 365/2015 Z. z., ktorou sa ustanovuje Katalóg odpadov a vyhlášky č. 371/2015 Z. z., ktorou sa vykonávajú niektoré ustanovenia zákona o odpadoch, ako aj v zmysle ostatných právnych predpisov v oblasti nakladania s odpadmi.
  7. Poskytovateľ je povinný uchovávať všetky doklady preukazujúce spôsob nakladania s odpadom a v zmysle vyhlášky o evidencii odpadov je povinný viesť evidenciu odpadov na Evidenčnom liste odpadov. K preberaniu akéhokoľvek plnenia je poskytovateľ povinný objednávateľovi odovzdať všetky doklady preukazujúce množstvo odpadov, spôsob nakladania s odpadmi, ktoré vznikli pri plnení predmetu rámcovej dohody, vrátane Evidenčných listov odpadov. Doklady o množstve a spôsobe nakladania s odpadmi podľa tohto bodu je poskytovateľ objednávateľovi povinný predložiť alebo odovzdať aj kedykoľvek na vyžiadanie objednávateľa. Zároveň je poskytovateľ všetky doklady podľa tohto bodu vzťahujúce sa k nakladaniu s odpadom počas celého kalendárneho roka odovzdať objednávateľovi za každý kalendárny mesiac, najneskôr však do 20 kalendárneho dňa príslušného mesiaca.
  8. V prípade, ak vznikne objednávateľovi akákoľvek škoda v súvislosti s porušením povinností poskytovateľa dodržiavať ustanovenia v oblasti nakladania s odpadmi podľa tohto článku rámcovej dohody, poskytovateľ je povinný túto škodu objednávateľovi nahradiť.
  9. Poskytovateľ je pri plnení rámcovej dohody povinný dodržiavať príslušné právne predpisy v oblasti ochrany životného prostredia, a zároveň sa zaväzuje objednávateľa informovať o každom správnom alebo inom konaní týkajúcom sa porušenia povinnosti na úseku ochrany životného prostredia a poskytnúť objednávateľovi všetku potrebnú súčinnosť, všetky potrebné informácie a podklady.
  10. V prípade, ak konaním poskytovateľa v súvislosti s plnením predmetu tejto rámcovej dohody dôjde k porušeniu predpisov v oblasti ochrany životného prostredia, objednávateľ má nárok na zaplatenie zmluvnej pokuty vo výške 500 Eur (slovom: päťsto eur) za každé takého porušenie.

**Čl. 11**

**PRÁVA DUŠEVNÉHO VLASTNÍCTVA**

* 1. Predmetom plnenia podľa tejto rámcovej dohody môže byť autorské dielo, prípadne technologické vybavenie diaľnice D1/D3 a/alebo jeho komponenty ako, nie však výlučne, dokumentácia a softvér, môžu mať povahu autorského diela, prípadne môžu zahŕňať jedno alebo viac autorských diel podľa zákona č. 185/2015 Z. z. Autorský zákon v znení neskorších predpisov (ďalej len „**Autorský zákon**“), ktoré boli vytvorené alebo ktorých vytvorenie bolo poskytovateľom zabezpečené špecificky na účely plnenia tejto rámcovej dohody (ďalej ktorékoľvek z nich len „**Autorské dielo**“). Komponentami sa na účely tohto článku 11 rámcovej dohody rozumejú všetky hmotné a nehmotné zložky technologického vybavenia diaľnice D1/D3 a náhradných dielov technologického vybavenia diaľnice D1/D3, ktoré sú potrebné na riadne plnenie tejto rámcovej dohody. Medzi komponenty patria najmä, nie však výlučne, materiály, technické zariadenia, komunikačný systém, softvér, dokumentácia, všetky na vykonanie opráv technologického vybavenia diaľnice D1/D3 a servisu technologického vybavenia diaľnice D1/D3 potrebné licencie za účelom bezpečnej a neobmedzenej prevádzky diaľnic v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3 Hrič. Podhradie - Žilina Strážov, oprávnenia, osvedčenia, certifikáty, atesty, povolenia, súhlasy a práva z nich vyplývajúce, práva duševného vlastníctva, práva zo zmlúv so subdodávateľmi alebo inými osobami, s ktorými poskytovateľ spolupracuje pri vykonávaní opráv technologického vybavenia diaľnice D1/D3 a servisu technologického vybavenia diaľnice D1/D3 na inom právnom základe. Poskytovateľ udeľuje objednávateľovi k Autorskému dielu časovo a vecne neobmedzenú nevýhradnú licenciu používať Autorské dielo na všetky známe spôsoby použitia Autorského diela, vrátane spôsobov použitia podľa § 19 ods. 4 Autorského zákona, a to počas celej doby trvania majetkových práv k nemu a na akýchkoľvek v súčasnosti známych alebo v budúcnosti objavených médiách, nosičoch a formátoch, na území SR. Poskytovateľ zároveň poskytuje objednávateľovi neodvolateľný súhlas na vykonávanie akýchkoľvek zmien alebo iných zásahov do Autorského diela, vrátane ale bez obmedzenia na jeho spojenie s iným dielom, integráciu s iným dielom, modifikáciu, dekompiláciu, spätný preklad Autorského diela a dokončenie nedokončeného Autorského diela. Objednávateľ je pre svoje potreby tiež oprávnený vytvárať zdrojový kód, databázu, alebo akýkoľvek druh softvéru, ktorý bude odvodený od Autorského diela. Objednávateľ je oprávnený postúpiť licenciu podľa tohto článku 11 tejto rámcovej dohody na použitie Autorského diela a/alebo spracovaného, upraveného a/alebo preloženého Autorského diela na tretie osoby a je oprávnený udeliť sublicenciu v rozsahu licencie podľa tohto článku 11 tejto rámcovej dohody. Pre vylúčenie pochybností strany rámcovej dohody potvrdzujú, že poskytovateľ prevádza na objednávateľa aj všetky osobitné práva dodávateľa databázy podľa § 135 Autorského zákona, v rozsahu uvedenom v tomto článku 11 tejto rámcovej dohody. Licencia, poskytnutie súhlasov na zmenu Autorského diela a poskytnutie ďalších práv v rozsahu podľa tejto rámcovej dohody sa udeľuje za odplatu, ktorá je zahrnutá v odmene poskytovateľa za plnenie predmetu tejto rámcovej dohody.
  2. Poskytovateľ vyhlasuje a zodpovedá za to, že k Autorskému dielu bude vykonávať majetkové práva autora v zmysle § 90 Autorského zákona alebo na základe zmluvy s autorom, spoluautorom alebo vykonávateľom autorských majetkových práv k Autorskému dielu, a to najmenej v rozsahu potrebnom na udelenie licencie, poskytnutie súhlasov na zmenu Autorského diela a poskytnutie ďalších práv v rozsahu tohto článku 11 tejto rámcovej dohody.
  3. Objednávateľ je oprávnený vyhotovovať priame a nepriame rozmnoženiny Autorského diela, trvalé a dočasné, a to v celku alebo z časti, akýmikoľvek prostriedkami v akejkoľvek forme, vrátane vyhotovovania rozmnoženín písomných materiálov vzťahujúcich sa k Autorskému dielu.
  4. Strany rámcovej dohody sa dohodli, že všetky práva objednávateľa podľa tohto článku 11 tejto rámcovej dohody je objednávateľ oprávnený vykonávať aj prostredníctvom tretích osôb. Objednávateľ je na tieto účely oprávnený sprístupniť tretím osobám akúkoľvek časť Autorského diela na účely výhradne súvisiace s úpravami a zmenami/modernizáciou technologického vybavenia diaľnice D1/D3 a/alebo vykonávaním opráv technologického vybavenia diaľnice D1/D3 a servisu technologického vybavenia diaľnice D1/D3, vrátane zdrojových kódov a písomných materiálov vzťahujúcich sa k Autorskému dielu, pričom je oprávnený zdrojové kódy a písomné materiály vzťahujúce sa k Autorskému dielu použiť aj na účely verejného obstarávania takýchto tretích osôb. Pre vylúčenie akýchkoľvek pochybností sa strany rámcovej dohody dohodli, že používanie Autorského diela prostredníctvom tretej osoby alebo výkon akýchkoľvek práv objednávateľa podľa tohto článku 11 tejto rámcovej dohody prostredníctvom tretích osôb vrátane sprístupnenia zdrojových kódov alebo písomných materiálov vzťahujúcich sa k Autorskému dielu na účely verejného obstarávania výhradne súvisiaceho s technologickým vybavením diaľnice D1/D3 a jeho budúceho prevádzkovania a/alebo zmeny/modernizácie nepredstavuje porušenie dohôd strán rámcovej dohody o mlčanlivosti a zároveň týmto nedôjde k porušeniu alebo ohrozeniu obchodného tajomstva poskytovateľa alebo licenčných dojednaní podľa tejto rámcovej dohody.
  5. Oprávnenie na výkon práva používať Autorské dielo, ako aj spracované a/alebo upravené a/alebo preložené Autorské dielo v rozsahu a spôsobmi podľa tohto článku 11 tejto rámcovej dohody, ako aj právo postúpiť licenciu a udeľovať sublicenciu, prechádza pri zániku objednávateľa na jeho právneho nástupcu.
  6. Poskytovateľ poskytuje objednávateľovi tiež nevýhradné právo používať podporné prostriedky a konverzné programy. Ustanovenia tohto článku 11 tejto rámcovej dohody sa aplikujú na podporné prostriedky a konverzné programy obdobne.
  7. Poskytovateľ je povinný dodať objednávateľovi automaticky bez potreby osobitnej výzvy po každom vykonaní opravy technologického vybavenia diaľnice D1/D3 a servisu technologického vybavenia diaľnice D1/D3, ako aj posledný deň trvania rámcovej dohody najaktuálnejšiu verziu komentovaných zdrojových kódov (s komentármi a technickým popisom, a to pre prevádzkové a testovacie verzie softvéru/počítačových programov) a dátového modelu Autorského diela, na ktoré sa vzťahuje licencia podľa tohto článku 11 tejto rámcovej dohody, pričom poskytovateľ podpisom tejto rámcovej dohody udeľuje objednávateľovi licenciu / práva na zverejnenie zdrojových kódov v centrálnom repozitári zdrojových kódov podľa § 15 ods. 2 písm. d) zákona o ITVS a § 31 Vyhlášky č. 78/2020 Z. z. o štandardoch pre informačné technológie verejnej správy a iných predpisov, ktoré môžu v budúcnosti tento zákon alebo vyhlášku nahradiť alebo doplniť. To isté platí priebežne počas plnenia rámcovej dohody v prípade akýchkoľvek úprav Autorského diela. Ak poskytovateľ neposkytne objednávateľovi zdrojové kódy podľa predchádzajúcej vety, je povinný tak spraviť najneskôr do desiatich (10) dní od doručenia výzvy objednávateľa.
  8. Zdrojové kódy budú vytvorené vyexportovaním z vývojového prostredia a budú odovzdané objednávateľovi na elektronickom médiu na základe preberacieho protokolu podpísaného oboma stranami rámcovej dohody.

**Vyhlásenia a záväzky poskytovateľa**

* 1. Poskytovateľ vyhlasuje a zodpovedá za to, že k Autorskému dielu je oprávnený udeliť licenciu v rozsahu podľa tohto článku 11 tejto rámcovej dohody, a že mu nie sú známe žiadne práva tretích osôb, ktoré by bránili použitiu Autorského diela alebo jeho časti objednávateľom v zmysle licencie podľa tohto článku 11 tejto rámcovej dohody, vrátane zmeny Autorského diela alebo jeho časti. V prípade, že sa toto vyhlásenie poskytovateľa preukáže ako nepravdivé, alebo v prípade, že si tretia strana vo vzťahu k Autorskému dielu uplatní voči objednávateľovi akýkoľvek nárok, poskytovateľ je povinný na vlastné náklady takúto právnu vadu odstrániť, najmä, nie však výlučne, vysporiadaním prípadných nárokov tretích strán, reálnym zabezpečením práva na použitie Autorského diela minimálne v rozsahu podľa tohto článku 11 tejto rámcovej dohody objednávateľom a nahradením objednávateľovi všetkej škody, ktorá mu v dôsledku uvedeného vznikla. V prípade súdneho sporu je poskytovateľ povinný na výzvu objednávateľa poskytnúť objednávateľovi všetku potrebnú súčinnosť k ochrane jeho práv pred súdom.

**Produkty tretích strán**

* 1. Ak nie je ďalej uvedené inak, licencia v rozsahu podľa tohto článku 11 tejto rámcovej dohody sa nevzťahuje na softvérové produkty tretích strán alebo databázy tretích strán, ktoré sú dostupné na trhu ako tzv. štandardný softvér (resp. aj tzv. krabicový softvér – ako napr. systémový softvér operačný softvér a pod.), a ktorý nebol vytvorený špecificky pre objednávateľa. Strany rámcovej dohody sa v nadväznosti na tento bod 11.10 tohto článku rámcovej dohody dohodli, že ak to bude potrebné na účely plnenia úloh objednávateľa spojených so zabezpečením prevádzky diaľnic v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3 Hrič. Podhradie - Žilina Strážov, poskytovateľ sa zaväzuje pre objednávateľa zabezpečiť potrebnú časovo neobmedzenú licenciu/sublicenciu štandardného softvéru, vždy najmenej v rozsahu, ktorý zabezpečí úplnú a neobmedzenú prevádzku diaľnic v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3 Hrič. Podhradie - Žilina Strážov. Poskytovateľ je povinný použiť na účely vykonávania opráv technologického vybavenia diaľnice D1/D3 a servisu technologického vybavenia diaľnice D1/D3 produkty tretích strán len, ak

1. je to nevyhnutné vzhľadom na predmet plnenia,
2. nadobúdateľom licencie/sublicencie sa stane objednávateľ a zároveň
3. zaradením takýchto softvérových produktov tretích strán do technologického vybavenia diaľnice D1/D3 alebo jeho použitím v súvislosti technologickým vybavením diaľnice D1/D3 nebude akokoľvek dotknuté oprávnenie objednávateľa prevádzkovať, udržiavať, meniť, opravovať, obnovovať alebo rozvíjať technologické vybavenie diaľnice D1/D3 po ukončení tejto rámcovej dohody bez akejkoľvek súčinnosti s poskytovateľom alebo poskytovateľom licencie takémuto softvérovému produktu tretej strany.
   1. Poskytovateľ je zároveň povinný s primeraným použitím ustanovenia bodov 11.1 až 11.8 tohto článku rámcovej dohody bezodkladne po dokončení príslušného softvéru v rámci vykonania každej opravy technologického vybavenia diaľnice D1/D3 a servisu technologického vybavenia diaľnice D1/D3, najneskôr však pred ukončením rámcovej dohody, tam, kde to nevylučujú licenčné podmienky tretích osôb (odlišných od poskytovateľa a jeho subdodávateľov), odovzdať objednávateľovi zdrojové kódy k takýmto softvérovým produktom tretích strán.
   2. V súvislosti s licenciou/sublicenciou podľa bodu 11.10 a 11.11 tohto článku rámcovej dohody platí rovnako ustanovenie bodu 11.9 tohto článku rámcovej dohody.

**Použitie voľne šíriteľného Softvéru (tzv. open-source Software)**

* 1. Poskytovateľ je oprávnený využiť na účely vykonávania opráv technologického vybavenia diaľnice D1/D3 a servisu technologického vybavenia diaľnice D1/D3 softvér voľne šírený, resp. šíriteľný softvér, ku ktorému vykonávajú autorské / majetkové práva tretie osoby, len za predpokladu, že licenčné podmienky takto použitého voľne šíreného, resp. šíriteľného softvéru nebudú žiadnym spôsobom zasahovať do práv a povinností k inému softvéru použitému v rámci technologického vybavenia diaľnice D1/D3 spoločne s predmetným voľne šíreným, resp. šíriteľným softvérom. Na použitie open-source softvéru sa inak vzťahujú povinnosti poskytovateľa a obmedzenia uvedené v bode 11.10 tohto článku rámcovej dohody.

**Osobitné ustanovenia v súvislosti so zákonom o ITVS**

* 1. Časti technologického vybavenia diaľnice D1/D3 sú informačnou technológiou verejnej správy v zmysle zákona o ITVS. V súlade s týmto zákonom musí byť zdrojový kód vytvorený počas plnenia tejto rámcovej dohody pri vykonávaní opráv technologického vybavenia diaľnice D1/D3 a servisu technologického vybavenia diaľnice D1/D3 otvorený v súlade s licenčnými podmienkami verejnej softvérovej licencie Európskej únie podľa Vykonávacieho rozhodnutia Komisie (EÚ) 2017/863 z 18. mája 2017, ktorým sa aktualizuje verejná open source softvérová licencia Európskej únie (EUPL) v záujme ďalšej podpory zdieľania a opätovného používania softvéru vyvinutého verejnými správami (Ú.v. EÚ L ,128, 19.5.2017), a to v rozsahu, v akom zverejnenie tohto kódu nemôže byť zneužité na činnosť smerujúcu k narušeniu alebo k zničeniu informačného systému verejnej správy. Objednávateľ je zároveň v súlade s § 15 ods. 2 písm. d) zákona o ITVS jediným a výhradným disponentom so všetkými informáciami zhromaždenými alebo získanými počas správy diaľnic v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3 Hrič. Podhradie - Žilina Strážov vrátane ich zmien a servisu.

**Čl. 12**

**ZÁVEREČNÉ USTANOVENIA**

* 1. Rámcová dohoda nadobúda platnosť dňom jej podpísania stranami rámcovej dohody a účinnosť dňom nasledujúcim po dni jej zverejnenia v Centrálnom registri zmlúv.
  2. Pre práva a povinnosti strán rámcovej dohody rámcovou dohodou výslovne neupravené platia ustanovenia Obchodného zákonníka a súvisiacich právnych predpisov Slovenskej republiky. Strany rámcovej dohody sa dohodli, že v prípade vzniku sporov strán rámcovej dohody týkajúcich  sa tejto rámcovej dohody a jej aplikácie, ak sa ich nepodarí urovnať iným spôsobom a jednou zo strán rámcovej dohody je zahraničný subjekt je daná právomoc súdov Slovenskej republiky.
  3. Strany rámcovej dohody sa dohodli, že písomná komunikácia podľa rámcovej dohody alebo v súvislosti s rámcovou dohodou sa bude doručovať doporučene poštou, kuriérom alebo osobne, ak táto dohoda výslovne neupravuje iný spôsob doručovania. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi. V prípadoch výslovne uvedených v rámcovej dohode je doručovanie možné uskutočniť formou emailu (aj bez podpísania zaručeným elektronickým podpisom). Strany rámcovej dohody sa dohodli, že sú povinné potvrdiť prijatie e-mailu druhej strane rámcovej dohody najneskôr do 48 hodín, ak táto rámcová dohoda neuvádza inak.
  4. Meniť alebo dopĺňať ustanovenia tejto rámcovej dohody je možné len písomnými číslovanými dodatkami a dohoda o skončení rámcovej dohody musí byť písomná. Dodatok k rámcovej dohode ako aj dohoda o ukončení rámcovej dohody musia byť podpísané oprávnenými zástupcami strán rámcovej dohody, pričom podpisy musia byť na tej istej listine, v opačnom prípade sa má za to, že k uzatvoreniu dodatku k rámcovej dohode alebo dohody o zrušení rámcovej dohody nedošlo.
  5. Poskytovateľ nie je oprávnený postúpiť akékoľvek pohľadávky (práva) vyplývajúce z tejto rámcovej dohody na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto rámcovej dohody bez predchádzajúceho písomného súhlasu objednávateľa.
  6. V prípade, že poskytovateľ je združenie bez právnej subjektivity, účastníci rámcovej dohody na strane poskytovateľa sa nemôžu zmeniť bez predchádzajúceho písomného súhlasu objednávateľa. Porušenie povinností podľa tohto bodu zo strany poskytovateľa sa považuje za podstatné porušenie rámcovej dohody a oprávňuje objednávateľa od rámcovej dohody odstúpiť. Nárok objednávateľa na náhradu škody tým nie je dotknutý.
  7. Rámcová dohoda je vyhotovená v 5-ich exemplároch, z toho 3 rovnopisy sú určené pre objednávateľa a 2 pre poskytovateľa.
  8. Neoddeliteľnou súčasťou tejto rámcovej dohody sú nasledujúce prílohy:

Príloha č. 1 - Návrh na plnenie kritéria

Príloha č. 2 - Cena za servis a údržbu technologického vybavenia diaľnice v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3  Hrič. Podhradie - Žilina Strážov,

Príloha č. 3 - Sumár ceny za servis a údržbu D1 a D3,

Príloha č. 4 - Zoznam náhradných dielov pre technologické vybavenie diaľnice v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3  Hrič. Podhradie - Žilina Strážov,

Príloha č. 5 - Cena za opravy technologického vybavenia diaľnice v úseku D1 Ilava - Sverepec, Sverepec - Vrtižer, Vrtižer - Hričovské Podhradie a D3  Hrič. Podhradie - Žilina Strážov. (hodinová sadzba),

Príloha č. 6 - Rekapitulácia,

Príloha č. 7 - Vzor tlačiva „Protokol o vade alebo poruche“,

Príloha č. 8 - Minimálne požiadavky na vytvorenie cenovej ponuky na opravu technologického zariadenia,

Príloha č. 9 - Minimálne požiadavky na obsah servisného denníka,

Príloha č. 10 - Zoznam subdodávateľov a podiel subdodávok,

Príloha č. 11 - Opis predmetu zákazky,

Príloha č. 12 - Dohoda o mlčanlivosti,

Príloha č. 13 - Zoznam osôb oprávnených rokovať vo veciach technických,

Príloha č. 14 - Zoznam osôb zodpovedných za poskytnutie služby,

Príloha č. 15 - Zoznam kľúčových expertov,

Príloha č. 16 - Zmluva o zabezpečení plnenia bezpečnostných opatrení a notifikačných povinností.

* 1. Súčasťou rámcovej dohody sú súťažné podklady objednávateľa, ponuka poskytovateľa a vysvetlenie súťažných podkladov. V prípade, ak vysvetlenia súťažných podkladov menia alebo dopĺňajú ustanovenia rámcovej dohody, v takom prípade majú pred týmito ustanoveniami rámcovej dohody prednosť a platia vysvetlenia súťažných podkladov.
  2. Strany rámcovej dohody vyhlasujú, že sa s obsahom rámcovej dohody oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.

V ........................ dňa ................... V Bratislave, dňa ..............

**Za poskytovateľa:** **Za objednávateľa:**

............................................ .................................................

**štatutárny orgán Ing. Filip Macháček**

predseda predstavenstva

a generálny riaditeľ

..................................................

**PhDr. Rastislav Droppa**

podpredseda predstavenstva

a prevádzkový riaditeľ

**Poskytovateľ je povinný v návrhu rámcovej dohody uviesť (s presnými údajmi) všetky náležitosti právneho úkonu podľa vyššie uvedeného.**

**Súťažné podklady spracovala:**

....................................................

**Ing. Katarína Andraščíková**

osoba zodpovedná za spracovanie súťažných podkladov

**Súťažné podklady schválil:**

.................................................

**Ing. Filip Macháček**

predseda predstavenstva a generálny riaditeľ

..................................................

**PhDr. Rastislav Droppa**

podpredseda predstavenstva

a prevádzkový riaditeľ

1. Zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. [↑](#footnote-ref-2)
2. § 18 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. [↑](#footnote-ref-3)
3. \* Z uchádzačom predložených dokladov podľa bodu 18. časť B.1 Opis predmetu zákazky týchto SP, ktoré sú predkladané za osoby uvedené v Prílohe č. 1 - Zoznam osôb zodpovedných za poskytnutie služby, musí/-ia byť minimálne zrejmé:

   Údaje o vzdelaní a odbornej praxi u osôb zodpovedných za poskytnutie služby, čo uchádzač u týchto osôb preukáže predložením zoznamom zmlúv, príslušnými platnými certifikátmi a/alebo platnými potvrdeniami o absolvovaní príslušných školení osôb zodpovedných za poskytnutie služby alebo ekvivalentnými dokladmi.

   Verejný obstarávateľ príjme aj iné obsahom a rozsahom rovnocenné doklady vydané príslušnými inštitúciami v inom členskom štáte Európskej únie, predložené uchádzačom preukazujúce požadované skutočnosti. [↑](#footnote-ref-4)